
„Orice ştiinţă atinge arta; 
orice artă are latura ei ştiinţifică.” 
Armand Trousseau 

meu mentor spiritual, prof. univ. dr. Mircea Dan 
Răducanu pentru bunăvoința, răbdarea, încurajările şi 
sugestiile competente transmise pe parcursul elaborării 
acestei cărţi sub forma unui curs teoretic pentru studenţi. 

familiei mele pentru sprijinul moral acordat şi nu în 
ultimul rând sponsorilor mei pentru sprijinul material, 

Cuvânt înainte 


Demersul domnului conf. univ. dr. Luchian 
Alexandru Ionescu de a alcătui o lucrare ştiinţifică, care 
să statueze în mod profesionist locul, rolul şi 
perspectivele acestui instrument-orchestră, numit — PIAN, 
constituie o provocare, pe cât de dificilă, pe atât de 
interesantă şi instructivă. 

Este dificilă, datorită faptului că a delegat autorul la 
un efort de sinteză creatoare asupra materialului 
bibliografic deosebit de vast cercetat. 

Este interesantă şi instructivă pentru că propune 
cititorului o analiză detaliată şi inteligentă, izvorâtă din 
necesitatea sistematizării unor date şi surse extrem de 
diferite; astfel, nu numai pianistul, dar şi muzicologul, 
dirijorul sau compozitorul au de învăţat câte ceva din 
acest documentat studiu. 

Meritul acestei lucrări este deosebit, nu numai prin 
analizele pertinente şi prin rigoarea ştiinţifică care o 
fundamentează, dar şi prin logica şi limpezimea 
exprimării, care o face uşor asimilabilă şi atractivă. 

Lucrarea aduce o importantă contribuţie în studiul 
teoriei instrumentelor, aprofundând pe baze ştiinţifice, 
principiile generale ale evoluției şi funcționării pianului. 


Iaşi, 12.02.2008 Prof.univ.dr. Mircea Dan Răducanu 


ARGUMENT 


Artele au însoţit şi îmbogăţit dintotdeauna viaţa 
spirituală a omului. O civilizaţie inteligentă în univers, 
oricât de înapoiată sau avansată ar fi, este de neimaginat 
în absenţa lor. 

Unii gânditori consideră arta „...o imitație palidă şi 
nereuşită a creaţiei supreme”!, alţii,” ca pe o emanaţie 
umană. Fiinţa umană „se joacă” precum Creatorul, 
producţiile sale artistice satisfăcându-i astfel orgoliul. 

O definiţie a artei, a fenomenului artistic în general, e 
greu de formulat. Definiţiile artei şi a proceselor 
fenomenului artistic se vor decela cu dificultate în 
absenţa subiectivităţii umane, „supuse greşeli” continue 
a influențelor constatatorii, adesea contrarii. Analizate în 
profunzime definițiile corespund uneia sau alteia dintre 
concepţiile filosofice fundamentale despre lume, despre 
viaţă şi cuprinderea sa existenţială. Strict, se înscriu pe 
coordonatele a două mari curente de gândire filozofică, 
provenite din Antichitate: materialism şi idealism. 

Dimensiunile Eu-lui în artă acţionează conform unui 
mecanism al „declicului” intuitiv, similar „scânteii 
divine” a Creatorului. Manifestarea spiritual — artistică 
are loc în toate planurile şi nivelele de relaţionare artistică 
concretizând generalitatea, unitatea comportamentală a 
artei, sugerând caracterul sincretic şi interdependenţa 
conexiunilor. 


1 P. Ţuţea, Omul, Editura Timpul, Iaşi, 1992, pag. 112. 
” Materialiştii — toţi cei care îmbrățișează ideea filozofică a 
supremaţiei materiei asupra spiritului. 


Între toate artele, muzica conţine doza cea mai mare 
de abstractizare a limbajului său şi ocupă un loc 
determinant şi nelipsit în fiecare existenţă, ca viaţă 
spirituală. 

Actualmente, prezența muzicii în viaţa cotidiană pe 
coordonatele tehnicii audio — video este nelipsită din 
existenţa culturală a fiecăruia din noi. La tineri, muzica se 
confundă cu viaţa spirituală, vârsta fiind acum prilej 
specific de descărcare, fie a energiei fizice (muzica 
însoţeşte mai totdeauna dansul), fie al afectului, al 
temperamentului descătuşat. 

Limbajul muzicii, abstract prin asemănare celui din 
matematicile superioare, devine mijloc universal de 
comunicare, provocare continuă la dialog a oricărei fiinţe 
inteligente din univers. El se adresează nu numai părții 
senzorial-logice a spiritului ci şi celei sentimental- 
afective, pe care unii, din păcate, o ignoră. Această 
încârcâtură emoţională a muzicii ne determină şi uneori 
ne marchează întreaga existenţă; depinde de noi, ca 
receptori, să fim pe aceeaşi lungime de undă (frecvenţă). 

Muzica e considerată de câtre Beethoven ca fiind “ 
scânteie divină “, de câtre Mozart “ dar dumnezeesc “, de 
câtre Bach “ inspiraţie şi suflu ceresc“ . Mulţi alţi creatori 
Şi muzicieni privesc arta sonoră ca pe o transmitere 
„telepatică” dinspre Creator înspre fiinţa umană, de unde 
denumirea produsului  inspirator: creație. Acelaşi 
„sentiment” al divinului, al intuiţiei divine, l-au avut 
majoritatea oamenilor de ştiinţă, inventatori precum 
Einstein, Newton sau românii Marinescu, Coandă. 

Muzica, artă şi ştiinţă a fenomenului sonor, 
reflectare fidelă a universului, asemeni altor arte şi ştiinţe, 


trezeşte în ființele umane sentimente şi chiar 
raționamente contradictorii, numite paradigme. 

În acelaşi timp, prin muzică fiinţa umană a reuşit să se 
înalțe în sfere divine, stări spirituale atinse doar prin 
practici transcedentale. Prin însăşi construcția ei, muzica 
se identifică cu cosmosul şi universul (teoria pitagoreică 
despre muzica sferelor)”. Sistemul tonal poate fi privit ca 
o transpunere mental-auditivă a macrocosmosului în 
micro prin intermediul materialului sonor, teorie la care 
subscriem şi care în prezent este în vizorul unor 
cercetători americani” renumiţi : 


T=tonica 

S=sensibila 
D=dominanta 
SD=subdominanta, etc. 

Muzica este arta care exprimă, într-o modalitate 
specifică, directă, prin intermediul sunetelor sentimente, 
stări şi diverse atitudini psihice. La fel ca celelalte arte, 
muzica reflectă realitatea prin imagini artistice. Specificul 
imaginii muzicale, desfăşurate în timp, îl constituie 
desfăşurarea prin melodie, armonie şi ritm. Unii 
comentatori admit valabilitatea acestor imagini într-o 


* Platon apud Pitagora, Dialoguri, Edit. Acad., Bucureşti, 1966, pag. 
295. 
* Prezentaţi pe canalul TV “Discovery science”, august 2007. 


funcţie direct proporțională cu bogăţia de idei şi 
sentimente a receptorului. Înțelegerea modului de 
comunicare prin sunetele muzicii, utilizând imaginile 
sonore, are loc prin minime definiri ale elementelor 
structurale, componente ale muzicii, astfel: 

* Melodia, (provine din lb. greacă, melos — 
“intonare”) este un fenomen care are origini preistorice. 
Gândirea melodică este primordială în muzică, fund 
generată de vorbirea cântată, de cântecul păsărilor şi 
sunetele altor animale, o regăsim în plânsul şi gânguritul 
copiilor. Melodia reprezintă o succesiune monofonică 
expresivă de sunete şi intervalele dintre ele cu un anumit 
sens, bine închegată din punct de vedere al construcţiei, 
fiind considerată cel mai vechi şi principalul element al 
Muzicii. 

* Armonia, (provine din lb. latină, harmonia — 
„îmbinare”) este ştiinţa specială a acordurilor” şi 
funcţiilor lor într-un sistem de relaţii verticale a 
acordurilor în înlănţuirile lor orizontale. Baza relaţiilor 
acestora se află în sistemele de organizare şi relaţionare în 
jurul unor centre modale sau tonale, proiecția fiind o 
armonie modală respectiv tonală. Armonia este mult mai 
bine dezvoltată în muzica “vestică” decât în cea 
“orientală”. În Evul Mediu conceptul de armonie era 
delimitat de raportarea a două sunete, a două melodii 
independente cu evoluţie suprapusă şi imitativă, născând 
polifonia, iar în perioada Renaşterii „norma” respectivă 
devine o armonie formată din trei note. Această 
definitorie relaţie devine standard, ordine tonal — modală 
în muzica “vestică” până în secolul XXI, grupând muzica 


5 A : i nuiada Ş , 
Complex sonor rezultând din emisia simultană a mai multor, cel 
puţin trei, sunete de înălțimi diferite. 

gravitațională în jurul unui centru, tonal sau modal. Tot 
muzica vestului european cunoaşte armonia necentrată, 
numită modern geometrică. 

* Ritmul (provine din lb. latină, rhythmus — 
„succesiune”) este un element fundamental al muzicii, cu 
rol primordial în evoluţia muzicii, comun la început cu 
dansul şi cu poezia, reprezentând un sistem de organizare 
a duratelor“ sunetelor şi pauzelor” în cadrul compoziţiei 
muzicale. Ritmul este un element esenţial, cu importanţă 
în melodie, influențând progresia armoniei, structura, 
timbrul şi ornamentaţia, toate acestea desfăşurându-se pe 
orizontala timpului, detailând astfel remporalitatea 
muzicii. Este considerat într-o veşnică dispută cu melodia, 
ca fiind cel mai vechi şi principalul element al muzicii. 

* Timbrul se referă la una dintre calităţile de bază ale 
sunetului muzical, anume complexul de însuşiri care 
permit diferențierea unor surse sonore mai mult sau mai 
puţin asemănătoare, precum vocile omeneşti sau 
instrumentele muzicale. Timbrul este considerat ca fiind 
de o însemnătate la fel de mare pentru personalitatea 
sunetului, cu acelea ale înălțimii, desfăşurării în timp 
(duratei) şi a intensității sonore. 

Cel mai adesea, timbrul este delimitat după sursa sonoră, 
în timbru vocal şi timbru instrumental. 

Mai multe sisteme tonale se pot aranja, simbolic, 
într-o galaxie tonală (dacă admitem existenţa ultra, infra 
şi hipersunetelor), în metagalaxii şi chiar universuri 
sonore. 


* Calitatea sunetului de a se produce într-o fracțiune mai mare sau 
mai mică de timp. 
7 Oprire temporară a uneia sau mai multor voci, adică linii melodice. 


INI 


Se cunoaşte rolul benefic al muzicii asupra psihicului 
uman, asupra plantelor şi animalelor; s-au obţinut chiar 
rezultate notabile în acest domeniu de câtre cercetători 
medici, psihologi, muzicieni. 

Muzica este mai mult decât trup (sunet, melodie, 
armonie, ritm), ea este, ca tot ceea ce compune categoria 
de frumos, suflet (expresie, sentiment, stare superioară de 
conştiinţă). Sunetul este vibraţie, ființarea asemenea, 
cosmosul şi universurile sunt pulsatorii, adică vibrează, 
astfel am putea conchide: muzica e viața însăşi. 

Ca şi alte probleme antropologice, aceea a genialității 
în domeniul creaţiei nu este simplă, dialectica 
biologicului şi socialului manifestându-se în acest caz 
foarte puţin schematic. 

Este important să ne întrebăm, afirmă Freud, dacă 
artiştii de geniu pot fi consideraţi indivizi normali din 
punct de vedere mental, chestiune la care, la modul 
general, răspunde citatul: “Nu există remediu pentru 
geniu”. 

“Înalta sensibilitate este preţul pe care-l plăteşte vieţii 
creatorul artist pentru genialitate”, spune C. Fervers. 
Creatorii de artă geniali (raportul este de aprox. 
1/1.000.000 de indivizi), diferă sub variate aspecte de 
ceilalţi muritori, deoarece aceştia văd fiecare lucru, sau 
fiinţă, cu ochi inocenți, ca la o primă descoperire. 
Exaltarea lor e mai mare, din nevoia interioară de a căuta 
noi câi de expresie, mijloace de comunicare cu semenii. 

Ar fi însă profund greşit să credem că o creaţie 
artistică ţâşneşte constant şi fără eforturi din mintea lor. O 
operă de artă muzicală se naşte, în genere, ca oricare 


* S. Freud, Psychopathic Characters On The Stage, Ed. Topic, 
London, 1942. 

realizare artistică cu preţul “sângelui” şi al “transpiraţiei”, 
cu cel al muncii, dar toate acestea nu-s de-ajuns, mai 
trebuie, se pare, şi “binecuvântarea” de sus, considerată 
încă din Antichitate „muza”, sursă a inspiraţiei. 

Suntem convinşi că prin intermediul limbajului 
muzical, al instrumentelor cu claviatură în mod special, 
fiinţa umană poate comunica cu orice ființă inteligentă 
din univers. 

Importanţa acestei cărți, gândită şi sub forma unui 
curs teoretic pentru studenţi despre istoricul pianului şi al 
instrumentelor cu claviatură, constă în faptul că poate fi 
o bună informare pentru tinerii muzicieni într-un domeniu 
mai puţin cunoscut al muzicologiei şi anume organologia 
(Instrumentenkunde), ştiinţa care se ocupă cu descrierea 
şi istoria instrumentelor întâlnite în practica muzicală 
universală. 

CAPITOLUL 1 


Sunetul, auzul, acustica, temperarea 


Sunetele sunt succesiuni regulate de vibrații — 
oscilații complete, aflate în mişcarea pendulatorie a 
corpului rezonatoriu, percepute cu ajutorul organului 
auditiv. Sunetele cu care operează muzica sunt produse 
ale contopirii unui număr variabil cantitativ şi calitativ de 
armonice superioare. Armonicele sunt generate în 
principal de variabile oscilaţii de lungime ale coardei 
instrumentelor, cu corzi pe de o parte, al aerului din tubul 
sonor al instrumentelor de suflat pe de alta, în întregimea 
şi pe segmentele lui. 

Sunetul coardei de pian lovită cu ciocănelul vibrează 
pe lungimea sa, dar concomitent pe jumătățile, treimile, 
sferturile sale ş.a.m.d. Rezultanta sonoră o reprezintă 
suprapunerile de vibrații pe întregitoarea lungime şi 
dimensiunile sale fragmentare, conform legilor fizicii 
acustice. 

Dacă întreaga coardă vibrează într-o secundă de 100 
de ori, atunci numărul de vibrații concomitente al 
jumătăţilor, treimilor, sferturile de coardă acestora se 
ridică la 200, 300 respectiv la 400 vibrații, armonicele 
fiind superioare ca înălţime sunetului fundamental, numit 
şi armonicul 1. Aceste armonice, care participă la 
coloritul timbral al sunetelor, se află în raporturi de 
vibraţie precum 1:2:3:4, etc. 

Armonicele participă la coloritul timbral al sunetelor 
instrumentelor prin structura lor diferită în armonice. 

Diversitatea de culori timbrale ale instrumentelor sunt 
determinate de prezenţa sau absenţa armonicelor într-un 
sunet, a gradului de intensitate sau estompare, fiind 
determinate de modalitatea de atac pentru obţinerea 
sunetului, de materialul constructiv al instrumentelor ş.a. 

Fără a uita rolul cutiilor rezonatoare ale 
instrumentelor, cu rolul de amplificare a structurii 
sunetelor unui instrument, se aminteşte că armonicele se 
află într-un raport matematic conform şirului de numere 
1/1, 1/2, 1/3... l/m. 

Atunci când oscilațiile corpului vibrator nu sunt 
regulate, urmare a structurii neelastice a acestuia, sunetele 
emise se apropie de cele emise de instrumentele de 
percuție, de zgomot. 

Sunetele există “obiectiv” într-un proces fizic, adică 
al ştiinţei fizicii dar şi “subiectiv”, la nivelul psihologiei 
ca excitaţii sufleteşti, atunci când ele se compun artistic şi 
produc imagini sonore la perceperea de către urechea 
umană. 

Are rolul unui zgomot în mod obiectiv, ca vibraţie 
sau suprapunere de sunete cu intensitate (tărie), frecvenţă 
(oscilaţii), armonice, atunci când se crează o stare de 
nedeterminare datorită variațiilor dezordonate în timp; în 
mod subiectiv e un sunet nedorit, inutil din punct de 
vedere  psiho-fiziologic, ce produce o senzaţie 
supărătoare. (paradox : ceea ce pentru unii e muzică, 
pentru alţii poate fi zgomot şi invers, depinde de gust sau 
educaţie muzicală). Există şi unele zgomote, considerate 
agreabile, cum ar fi murmurul pâraielor, foşnetul 
frunzelor, vuietul mării sau pădurii, etc. 

În muzică zgomotul, fie dorit sau inevitabil, este 
mult mai prezent decât credem: 

a.) nu este practic posibilă nici o emisie de sunet muzical, 
oricât de pură, care să nu conţină o cantitate de zgomot; 
b.) atacul marcat al unui instrument începe cu un zgomot; 
c.) în orchestră şi fanfare, instrumentele emit zgomote; 

d.) în ultimele decenii, în muzică, la radio sau cinema, şi- 
au făcut loc zgomote naturale, manipulate după tehnici de 
înregistrare moderne; 

€.) efecte noi, de acest gen, au fost create cu ajutorul 
aparaturii electronice. 

Pocnetele sau detonaţiile sunt rezultatul excitării 
aparatului auditiv de către o comprimare subită a aerului, 
urmată de o rarefiere lentă. 

Viteza de propagare a sunetului este de 0,33 km/s, faţă 
de aceea a luminii de 300.000 km/s. lată o curiozitate 
datorată undelor radio şi tehnicii de transmisie şi recepţie 
la distanţă. Astăzi un radio-ascultâtor, aflat la 10.000 de 
km depărtare de sala de concert, aude instantaneu 
sunetele orchestrei, deci mai devreme decât un ascultător 
din sală, care stă la distanţa de 150 m de sursa emitentă. 
Acesta aude sunetele mai târziu cu ! s. Ciudat, nu ? — şi 
totuşi adevărat. 

Propagarea sunetelor se bazează pe principiile mişcării 
ondulatorii şi se face numai în mediile elastice. În vid 
sunetele nu se propagă. 

Viteza sunetului reprezintă viteza undelor şi are în 
diferite medii, la presiune normală şi la temperatura de 
15* C următoarele valori : 


Aer — 340 m/s fier, sticlă - 5000 m/s 
Apa distilată — 1440 m/s cauciuc  -  S50m/s 
Apa de mare — 1503 m/s piatră - 4000 m/s 
Lemn de brad — 6000 m/s plută -  500m/s 


Calitățile sunetului sunt: 

1.) — Intensitatea — însuşirea sunetelor de a fi mai 
puternice sau slabe şi reprezintă cantitatea de energie 
transportată de undele sonore într-o secundă prin unitatea 
de suprafață, perpendiculară pe direcția de propagare a 
sunetului. Intensitatea relativă se măsoară în db 
(decibeli), cea absolută în W/cm?, cea auditivă (tăria) 
sunetului, în foni. Raporturile şi variațiile de intensitate 
ale sunetelor constituie azi obiectul dinamicii. 

2.) — Înălţimea — aceasta aparţine acusticii — calitatea 
sunetelor, care permite plasarea lor pe o scară 
convenţională, de la cel mai grav la cel mai acut sunet. Ea 
este caracteristica subiectivă a frecvenţei (vibraţiei). 
Înălţimea sunetului este dată de frecvenţa fundamentală a 
sunetului. Sunetele înalte au frecvenţa mare, sunetele 
joase au frecvenţa mică şi se măsoară în herţi (Hz). 

3.) — Durata — reprezintă calitatea sunetului de a se 
produce într-o fracțiune mai mare sau mai mică de timp şi 
este dată de timpul care trece din momentul producerii 
sunetului până la completa sa dispariţie; interval de timp 
afectat unui sunet (note muzicale) sau pauze (inclusiv 
reprezentarea grafică a unui sunet şi a pauzelor dintre 
două sunete). 

4.) — Timbrul — caracter al senzaţiei auditive, care 
permite distingerea diferitelor sunete complexe, având 
aceeaşi frecvenţă, durată şi intensitate, însă compoziţii 
spectrale deosebite (armonice diferite ca număr şi 
intensitate). Ea conferă personalitate sau “culoare” 
sunetului şi este ultima calitate, poate şi cea mai 
importantă pentru muzicieni, bineînţeles alături de 
celelalte. EI depinde de : 

- numărul armonicelor; 

- distribuţia armonicelor; 

- intensitatea armonicelor; 

- înălţimea sunetului fundamental; 

- intensitatea sunetului fundamental; 

- modul în care este produs sunetul; 

- materialul din care este confecţionată sursa sonoră; 
- materialul şi forma cutiei, a tubului sonor. 

Deşi sunetele armonice sunt de mult cunoscute, îi 
revine lui Helmholtz meritul de a fi demonstrat în anul 
1863, cu ajutorul rezonatorilor sferici, rolul armonicelor 
în formarea timbrului. Lucrările sale asupra fenomenelor 
de acustică muzicală, sunt punctul de plecare al unei 
ramuri noi a muzicologiei. Teoriile sale asupra explicaţiei 
fizice a senzaţiilor de consonanţă şi disonanţă sunt de- 
acum clasice. Timbrul sunetului este dat de prezenţa, pe 
lângă frecvenţa fundamentală a altor frecvenţe, a celor 
corelate cu frecvența fundamentală  (armonicele 
superioare). Analiza spectrală face analiza sunetelor în 
funcţie de amplitudinea diverselor frecvenţe componente. 


Ordinea armonicelor unui sunet. 


Cc 9 cfoer gt 4 2 de pf ee biti 


Frecvenţe pe claviatură: - ( în Hz p 
dol (16,3) 
do2 (32,7) 


” 1Hz (hertz ) = o oscilație completă pe secundă. 

do3 (65,4) 
do4 (130,8) 
dos — central (261,6) 
la5 (440) 
do6 (523,2) 
do7 (1046,5) 
do8 (2095) 
do9 (4186) 
do 10 (8372) — orga mare 
Auzul — este unul din simţurile cele mai diferențiate la 
om — a apărut filogenetic, se pare, după tact, miros, gust 
Şi văz, ceea ce nu explică marea influenţă pe care o are 
muzica asupra fiinţelor. În acelaşi timp însă, facultatea 
creatoare umană, în ordinea obişnuită a apariţiei, este mai 
întâi pentru muzică, apoi pentru celelalte arte şi ştiinţe, 
constată teoreticianul Th. Ribot. 

Auz : 


a) 


b) 


c) 


d) 


e) 


fiziologic — simţul prin care se percep sunetele cu 
ajutorul aparatului auditiv ( ureche, câile auditive 
înspre scoarță şi ariile auditive, corticale şi de 
asociaţie); 

senzorial — capacitatea de a primi obiectiv 
impresiile auditive; 

muzical — capacitatea senzorială, emoţională şi 
raţională de considerare şi control al fenomenului 
sonor : melodico — ritmic (recepţie, trăire, 
recunoaştere şi reproducere a unei melodii); 
armonico — ritmic (capacitatea de integrare a mai 
multe sunete şi ordinea lor ritmică — melodii 
concomitent emise); 

relativ (conştiinţa raporturilor sonore); 

f) absolut (recunoaştere fără reper, adesea legat de 
timbru); 

g) interior (forma evoluată a posibilităților de 
imaginare pasivă a fenomenului sonor în toată 
complexitatea lui). 

Rezonanţa — fenomen, datorită căruia undele sonore 
se transmit mediului înconjurător, propagate de la un 
emiţător (vibrator), care pot face să intre în oscilație un 
receptor (rezonator). De ex. — intonaţi un sunet vocal, 
ținând pedala de forte (cea din dreapta, numită şi de 
legato a unui pian), apăsată. Acest fenomen, numit 
rezonanţă sau vibrare prin simpatie a fost demonstrat de 
Helmholtz (1821- 94) cu ajutorul unor sfere metalice, 
numite  rezonatori. S-a constatat experimental că 
rezonatorii sferici întăresc un singur sunet, în timp ce cei 
sub formă de cutie sau tub pot întări mai multe sunete, 
fapt ce a condus la folosirea acestora în practica muzicală 
şi în construcţia instrumentelor. 

Cutiile sonore sunt confecţionate de obicei din lemn 
de brad şi au mărimi şi forme diferite, care să permită 
tuturor sunetelor emise de coarde să fie amplificate, pe 
cât posibil în mod egal. Pentru ca aerul din interior să 
intre în vibraţie prin rezonanţă, ele au mici deschideri de 
forme diverse. Puse în vibraţie, coardele transmit 
oscilaţiile aerului din interiorul cutiei, care intrând în 
rezonanţă, amplifică sunetul produs. 

Acustica — (în limba greacă “a auzi“) — este ştiinţa, 
parte a fizicii, care studiază fenomenele de producere, 
propagare şi receptare a oscilaţiilor sonore în funcţie de 
caracteristicile mediului în care au loc. Aceste oscilaţii 
(vibrații) se numesc sunete dacă produc senzaţii auditive 

(fiinţa umană le percepe aproximativ între frecvențele : 
15,16 Hz — 18.000, 20.000 Hz). 

Vibraţiile mecanice, inferioare ca frecvenţă, care 
produc o senzaţie auditivă supărătoare se numesc 
infrasunete (sub 15 Hz), cele cu o frecvenţă peste 20.000 
Hz ultrasunete şi cele cu frecvență foarte mare, 
comparabilă cu aceea a luminii, adică a oscilaţiilor 
electromagnetice, hipersunete. 

Experimental, şi în parte teoretic, fenomenul acustic, 
ca ştiinţă, îşi are originea în Antichitate. Menţionăm 
totuşi existența unor rezultate prezumptive atinse de 
chinezi, indieni, sumerieni, babilonieni şi egipteni, dar 
cercetările ştiinţifice ale acusticii muzicale, menţionate în 
documente, intră într-o etapă importantă odată cu 
Pitagora (sec.VI î.e.n.) şi discipolii sâi Aristoxenes şi 
Tarent (sec.IV î.e.n.) În preocupările lor de teorie 
acustico-muzicală şi în tratate, inserate în texte filozofice, 
un rol important îl ocupă consideraţiile mistico- 
metafizice (spre ex. "armonie a sferelor cereşti”, legarea 
sunetelor gamei de planete, etc.). 

Elveţianul J. Bernoulli, sec.XVIII, deşi a practicat 
constant medicina, s-a ocupat cu rigoare şi de muzică. 
Opera sa teoretică se referă la vibraţiile coardelor şi mai 
ales la acelea ale instrumentelor muzicale, principiile sale 
fiind încă utilizate la instrumentele cu coarde. Fiul său D. 
Bernoulli continuă tradiția, opera sa din domeniul 
muzical fiind esențialmente teoretică şi referindu-se în 
special la probleme de acustică. 

Savantul german H. v. Helmholtz s-a aplecat în 
lucrările sale asupra fenomenelor de acustică muzicală, 
care sunt punctul de plecare al unei noi ramuri a 
muzicologiei. El a studiat, în special cu ajutorul 

rezonatorilor inventaţi de el, problema constituţiei 
sunetelor. Teoriile sale asupra explicaţiei fizice a 
senzaţiilor de consonanţă şi disonanţă sunt de acum 
clasice. EI este, de asemenea, autorul teoriei rezonanţei în 
procesul auditiv. Lucrarea sa muzicală esenţială se 
numeşte “ Teoria fiziologică a muzicii bazată pe studiul 
senzaţiilor auditive”. Într-un mediu elastic, vibrația unui 
corp se transmite particulelor mediului aflate în contact 
cu el. Datorită interacțiunii elastice dintre particulele 
mediului, această perturbaţie nu rămâne localizată lângă 
sursa perturbatoare, ci se propagă. Particulele puse în 
mişcare de corpul care vibrează, acţionează asupra 
particulelor învecinate, care la rândul lor antrenează alte 
particule şi aşa mai departe. În acest mod se crează unde 
elastice în mediu, care se propagă de la sursa inițială în 
întreg spaţiul. 

Vibraţie — mişcare periodică a unui corp elastic sau a 
particulelor unui mediu elastic (de ex. aer) cu frecvența 
relativ înaltă (ex. — mişcarea unei coarde lovite sau 
ciupite, sau braţele unui diapazon lovit). Denumirea de 
oscilație se dă mişcărilor cu frecvență mică (pendul). 

Mişcarea vibratorie are la origine: 

a.) perturbarea echilibrului sau deformarea unui corp, sau 
mediu elastic, produse printr-o furnizare bruscă de 
energie. (ex. — lovirea unei coarde de pian sau suflarea 
unui curent de aer asupra unei ancii de clarinet). 

b.) tendinţa de revenire la poziția de echilibru sau la 
forma iniţială, datorită elasticităţii corpului asupra căruia 
s-a acţionat. Vibraţiile astfel produse sunt amplificate de 
vibraţiile aerului din spaţiul rezonator al instrumentului 
muzical respectiv. (interiorul pianului, tubul clarinetului, 
etc.) Ele se transmit aerului înconjurâtor, în care se 

propagă din aproape în aproape, sub formă de mici 
variaţii de presiune (de pulsatii), care în final acţionează 
asupra timpanului urechii. 

Propagarea vibraţiilor de-a lungul întregului lanţ, care 
pleacă de la elementul vibrator iniţial până la ureche, se 
realizează sub formă de unde, în toate direcțiile, 
transmitere numită mişcare ondulatorie, frecvenţa 
rămânând tot timpul constantă. Locul geometric al 
punctelor din mediu atinse în acelaşi moment de mişcarea 
ondulatorie se numeşte front de undă. Mărimea 
caracteristică mişcării ondulatorii este lungimea de undă. 

Diverse fenomene care însoțesc propagarea sunetelor : 

a) atenuarea şi absorbţia undelor sonore 
b) difracţia undelor 

c) reflexia şi refracția undelor 

d) interferența undelor 

Durata în care se efectuează o vibraţie completă — este 
o caracteristică a sistemului vibrator — se numeşte 
perioadă. Numărul de perioade efectuate într-o secundă 
determină frecvenţa, care se măsoară în Hz. Braţele 
diapazonului efectuează într-o secundă 440 de mişcări 
dus-întors, astfel că frecvenţa lui de vibraţie este de 440 
Hz, iar perioada de 1/440 s. 

Instrumentele muzicale produc vibrații întreţinute sau 
amortizate. În primul caz, furnizarea de energie are loc 
continuu (ex. introducerea aerului în tuburile de orgâ). 

Amplitudinea de vibrații poate fi constantă sau 
variabilă, după cum presiunea de suflare este constantă 
sau variabilă. Vibraţiile produse de arcuş sunt practic 
întreţinute, cu observaţia că fenomenul vibrator este aici 
mai complex. În cel de-al doilea caz, un pian sau 
clavecin, energia este furnizată o singură dată (lovirea sau 

ciupirea unei coarde), astfel că amplitudinea de vibrații 
scade de la maximul iniţial până la anulare. 

Temperare — (Ib.lat. „a potrivi, a modera”) denumire 
generală, dată procedeelor şi operaţiilor elaborate în timp, 
pentru a se obține sisteme de intonaţie în care să fie 
egalizată (uniformizată), întâi parţial apoi total, mărimea 
acelor intervale muzicale omonime care au valori diferite 
în gama prin cvinte (Pitagora) şi în cea naturală sau 
armonică (Zarlino). Prin această egalizare s-a simplificat 
construcţia instrumentelor cu claviatură, s-a redus 
numărul alteraţiilor, s-a putut compune, transpune şi 
executa muzică în orice tonalitate, devenind posibilă 
enarmonia!?. 

Se cunosc sisteme de temperare neegală şi egală. În 
primele, părăsite în prima jumâtate a sec. XVIII, numai 
unele intervale erau uniformizate, alese dintre cele mai 
utilizate, cu alteraţiile necesare şi posibile. Prin aceasta se 
putea compune, transpune şi executa muzică într-un 
număr redus de tonalități (cu puţine alteraţii la cheie) şi 
numai în aceste tonalități se putea modula. 

Instrumentele muzicale cu sunet fix erau construite şi 
acordate corespunzător (ex. — la orga din castelul regal 
danez din Frederiksborg, construită în anul 1612 şi 
restaurată fidel de C. Coll în secolul trecut, sunt 
utilizabile numai tonalităţile do, sol şi re). 

În sistemele de temperare egală, octava este împărţită 
într-un număr de intervale (semitonuri), exact egale: 12 
(Werckmeister), 31  (Vicentino), 41  (Janko), 43 
(Sauveur), 53 (Mercator-Holder), chiar 55 (Huygens). La 


10 2 : u e i dot 5 

Două sunete sunt enarmonice dacă se scriu diferit, dar sună la fel, 
au aceeaşi înălțime; la instrumentele cu claviatură folosesc aceeaşi 
tastă (clapă). 

acestea trebuie adăugate vechile sisteme orientale de 
temperare egală : arabo-persan cu 17 trepte în octavă şi 
cel indian cu 22 de trepte. Temperarea ideală este aceea 
cu 53 de sunete în octavă, deoarece permite orice fel de 
intonație netemperată sau temperată, în 53 de tonalități 
diferite. Utilizarea ei este posibilă numai în cazul vocii 
sau al instrumentelor cu coarde, practic nu poate fi vorba 
de claviaturi cu 53 sunete în octavă. 

Problemele ridicate de inconvenientele sistemelor 
expuse au fost soluționate prin adoptarea temperârii 
egale, uniforme, cu 12 semitonuri în octavă. Un asemenea 
semiton are cea mai mică valoare considerată azi în 
muzică (aprox. 4,5 come), valoare unică şi aceeaşi pe tot 
cuprinsul scării muzicale cromatice. 

CAPITOLUL II 


Instrumentele muzicale şi clasificarea lor 


Instrumentele muzicale, de care creaţia nu este 
independentă, sunt legate de o anume ştiinţă — acustica — 
de care ne-am ocupat la momentul şi capitolul potrivit. 
Etimologia termenului „instrument” ca “unealtă, aparat” 
provine din >lat. instrumentum cu referire la instrumente 
muzicale: DEX semnifică termenul ca „Aparat construit 
pentru a produce sunete muzicale”!! indiferent dacă este 
vorba de instrument popular sau simfonic. 

Categoria de frumos o putem găsi conținută implicit 
într-o categorie de instrumente fizice şi instrumente 
muzicale, deoarece ea le deosebeşte pe unele de celelalte 
prin limbajul folosit: “ştiinţific” pentru primele şi “ liric” 
pentru ultimele. 

Limbaj ştiinţific: - are acelaşi sens pentru orice 
receptor (se poate rezuma); 

Limbaj liric: - este transcedent, ireductibil la limbajul 
ştiinţific, iar sensul nu este verificabil şi mereu acelaşi 
pentru receptor (nu se poate rezuma). 

Revenind la tematica cărţii, a cursului nostru, amintim 
că asemenea tuturor bunurilor de valoare ale civilizaţiei 
umane, fiecare instrument muzical a parcurs un drum 
lung de transformări şi perfecţionare. 

Istoria muzicii precizează faptul că nici evreii, nici 
grecii, dar nici egiptenii nu au cunoscut ştiinţa armoniei 


11 x DEX, Dicţionarul explicativ al limbii române, Academia 
R.S.R, Bucureşti 1984 p. 432. 

sau a polifoniei. Unii muzicologi susţin că muzica acestor 
popoare era exclusiv omofonă, (pe o singură voce). 

Toate instrumentele formaţiei executau aceeaşi 
melodie, la unison cu corul. Noţiunea de muzică 
instrumentală polifonă apare abia în timpul Renaşterii 
(sec.XVI). 

De la vocea, care intona primele strigăte şi sunete, 
mai mult sau mai puţin ritmate şi muzicale, de la 
loviturile aplicate scoarţelor de copac sau pieilor întinse, 
de la fluieratul din frunză sau suflatul în tubul unei tulpini 
scobite până la forma elegantă şi suplă, cu sunet 
desavârşit al instrumentelor, cizelate de uimitoarea 
pricepere a lutierilor italieni Amatti, Guarnieri, Ruggieri 
sau Stradivarius, la perfecționările din ce în ce mai 
avansate ale instrumentelor de suflat, datorită unor 
meşteri şi inventatori remarcabili ca Boehm sau Sax şi 
până la orgile electronice moderne, care pot emite 
timbruri cunoscute, dar şi combina altele nemaiîntâlnite, 
se întinde o uriaşă frescă a unor continue frământări 
pentru obținerea unor sonorități cât mai bogate şi 
expresive, care au dus totodată la uşurarea la maximum a 
tehnicii şi abilității instrumentale şi interpretative. 

Muzica instrumentală nu se naşte subit în secolul al 
XVI-lea; ea ocupă în acest secol un loc fără precedent 
într-o tradiție muzicală dominată până atunci de voce. 

În epoca Renaşterii asistăm la cristalizarea şi 
dezvoltarea unor genuri instrumentale, ca urmare a 
perfecţionării tehnicii de fabricare a unor instrumente 
îngrijite, capabile de notabile realizări sonore. 

Expansiunea tiparului (apărut în mijlocul secolului al 
XV-lea), care-i asigură difuzarea şi încurajează practica 
individuală, explică în mare parte această mutație, 

precum şi evoluția rapidă a majorităţii instrumentelor cu 
influenţă directă asupra inovaţiilor în materie de genuri. 

Sonoritatea unui instrument poate fi studiată pe mai 
multe nivele. Se poate porni de la asemănarea (sau 
dimpotrivă, contrastul) între aspecte diverse: 

- modul de execuţie (instrumente cu coarde, de suflat ş.a.) 
- analiza spectrului (echivalarea unei viori cu o trompetă 
în anumite condiţii, deşi execuţia este foarte diferită pe 
cele două instrumente) 

- analiza atacului (de exemplu, căutarea unui instrument 
cu atac foarte percutant, scurt; se poate alege între un 
instrument cu coarde la care se cântă în manieră 
pizzicatto sau unul de percuție acordabil, precum 
xilofonul sau marimbafonul) 

Cea mai răspândită variantă este prima, căreia 1 se 
subordonează catalogarea după construcția instrumentului 
(de unde pornesc familiile de instrumente, concept 
refuzat de unii teoreticieni). 

În felul acesta, instrumentele vin să satisfacă cerinţele 
din ce în ce mai exigente ale orchestraţiei, care la rândul 
ei trebuie să exprime o substanţă muzicală din ce în ce 
mai diversă şi amplă. 

Pentru o clasificare cât mai corectă ne-am consultat cu 
trei lucrări importante, rezervându-ne dreptul de a ne 
păstra o părere personală. ci 


12 Al. Paşcanu — Despre instrumentele muzicale, Ed. Muzicală, 
București, 1980. 

V. Bărbuceanu — Dicţionar de instrumente muzicale, Ed. Teora, 
București, 1999. 

N. Gâscă — Tratat de teoria instrumentelor, Ed. Muzicală, Bucureşti, 
1998. 

Clasificări ale instrumentelor 


După modul de producere al sunetului, instrumentele se 
pot împărţi în : 
Instrumente cu coarde (cordofone) 


frecate 

ciupite 

lovite 

Instrumente de suflat (aerofone) 
din lemn  —cu ancie 


— cu muştiuc (din Ib.germ.Mundstiick) 

— cu rezervor de aer 
din alamă  — cu ambuşură 

— cu muştiuc 
hibride 
complexe 
Instrumente de percuție 
acordabile — idiofone 

— membranofone 

neacordabile 
Instrumente muzicale mecanice, electrice şi electronice 
Instrumente extramuzicale (pseudo-instrumente) 
După sursa sonoră, instrumentele se pot împărţi în : 
Instrumente idiofone (sursa sonoră rezidă în elasticitatea 
materialului din care sunt confecţionate) 
Cu sunet determinat (acordabile) : 
din lemn : xilofon, marimba 
din metal : jocul de clopoței, tubafonul, lira, vibrafonul, 
clopotele, gongul chinezesc, celesta, drâmba 
din sticlă : armonica, buteliile 
cu sunet nedeterminat : 

din lemn : castanietele, toba, biciul, morişca, maracasul, 
toaca 

din metal : triunghiul, talgerele, tam-tamul, clopoței, 
gongul 

din sticlă : placa de sticlă 

din marmură : placa de marmură 

Instrumente membranofone (sunetul rezultă din vibraţiile 
unei membrane întinse pe o carcasă) 

Cu sunet determinat : timpanii 

Cu sunet nedeterminat : toba mare, mică, clară, rulantă, 
tamburina, bongosul, conga, buhaiul 

Instrumente aerofone (sunetul rezultă în urma vibraţiei 
coloanei de aer din tubul instrumentului) 

Instrumente labiale : flautul, picola, fluierul, naiul, 
ocarina 

Instrumente cu ancie simplă : clarinetul, taragotul, 
saxofonul 

Instrumente cu ancie dublă : oboiul, cornul englez, 
fagotul 

Instrumente cu ambuşură : cornul, trompeta, trombonul, 
tuba, buciumul 

Instrumente polifonice 

cu tuburi : orga, cimpoiul 

cu ancii metalice : armoniul, muzicuţa, acordeonul 
Instrumente cordofone ( sunetul rezultă din vibraţiile 
coardelor) 

cu coarde ciupite : harpa, lăuta, mandolina, chitara, ţitera, 
cobza 

cu coarde lovite : pianul, ţambalul 

cu coarde şi arcuş : vioara, viola, violoncelul, 
contrabasul, viodele 

Instrumente electrofone 

Instrumente electro-acustice — (instrumente clasice cu 
amplificare) 
Instrumente electronice — (sursa sonoră o constituie un 
circuit electric oscilant : 
cu circuite oscilante electromagnetice : orga Hammond, 
Magneton 
cu dispozitive fotoelectrice : Rhytmicon, Organova, 
Sintetizatorul ANS 
cu lămpi electronice sau tranzistori : "Termenvox, 
Electronde, Trautonium, Undele Marthenot, Claviolina, 
Ondiolina, Solina, Sintetizatorul electronic 
Instrumente utilizate în muzica electronică : generatoare 
de sunet, preparatoare de compunere, asistate de 
calculator. 

Instrumentele cu coarde 


Instrumentele cu coarde, numite şi cordofone, sunt 
alcătuite, în linii mari, dintr-o cutie de rezonanţă care 
întăreşte sunetul deasupra căreia sunt întinse un numâr 
variabil de coarde, realizate ori din intestine uscate, ori 
din fire metalice de diferite lungimi, grosimi şi calităţi. 
După modul în care coardele sunt puse în vibraţie, 


distingem : 
a. — frecate (cu arcuş) b. — ciupite (cu degetele) 
c. — lovite (cu o baghetâ) 

(cu o roatâ) (cu mecanism cu clape) (cu 


mecanism cu clape) 
Instrumentele de suflat 


Instrumentele de suflat din lemn (denumite pe scurt 
„lemnele” în orchestra simfonică) — sunt construite din 

tuburi cilindrice sau conice în care executantul introduce 
coloana de aer, care vibrează fie datorită unor 
deschizâturi laterale, fie unor lame fine (ancii) din trestie 
sau material plastic, plasate la capătul tubului prin care se 
suflă: 

- cu deschizâtură laterală; 

- cu ancie simplă; 

- cu ancie dublă. 

Instrumentele de suflat din alamă (denumite pe scurt 
„alămurile” în orchestra simfonică) — sunt construite din 
tuburi de alamă, încolăcite, pentru a ocupa un spaţiu mai 
mic; ele se termină cu o deschidere asemănătoare pâlniei, 
denumită pavilion, pentru difuzarea şi întărirea sunetului. 

La capătul opus are un orificiu rotund din acelaşi 
material (denumit „muştiuc” — din lb. germ. Mundstiick), 
în care executantul îşi fixează buzele şi care vibrează 
odată cu introducerea coloanei de aer. 

Instrumentele hibride -— diverse instrumente cu 
claviatură şi familia saxofoanelor, care cuprinde o serie 
de instrumente ce reunesc caracteristicile tipice unor 
diferite familii de instrumente; ancia simplă (ca la 
clarinet), tubul conic (ca la oboi), sunt confecţionate însă 
din alamă. 

Instrumentele complexe — orga este un instrument 
complex, în stare să reproducă tot felul de timbruri, 
folosind în acest scop suflul în tuburi combinate. 


Instrumentele de percuție 
Denumite pe scurt instrumente „lovite”, ele formează 


o familie foarte numeroasă şi variată. Aceste instrumente 
sunt confecţionate din membrane de piele întinse, lame şi 

plăci de lemn sau metal, tuburi de metal, etc., reunite în 
aceeaşi familie, dat fiind procedeul comun al producerii 
sunetului, care este lovirea. Ele se împart în : 

acordabile 

neacordabile 


Instrumente muzicale mecanice, electrice şi 
electronice 


Aceste instrumente folosesc dispozitive mecanice, 
electrice sau electronice pentru a realiza acustic sau 
sintetic sunetul muzical, fie imitând timbrul celorlalte 
instrumente, fie producând timbruri noi, nemaiîntâlnite. 


Instrumente extramuzicale (pseudoinstrumente) 


După cum arată însăşi denumirea lor, aceste 
instrumente nu sunt utilizate să exprime esența muzicală 
a unei compoziţii. Ele au un rol secundar şi sunt uneori 
chemate în scopul creării atmosferei şi pitorescului, în 
piesele descriptive, imitând unele zgomote din natură. 


Instrumente cu coarde 
frecate cu arcuş 
vioara 
viola 
violoncelul 
contrabasul 
ciupite 
harpa 
chitara 

mandolina 
cobza 
țitera 
lovite 
pianul 
ţambalul 


Instrumente de suflat 


— din lemn 

cu deschizătură 
flautul drept (cu cioc, Blockflăte) 
flautul lateral 
picola 

fluierul 

naiul 

buciumul (tulnic) 
cu ancie simplă 
clarinetul 
clarinetul bas 

cu ancie dublă 
oboiul 

cornul englez 
fagotul 
contrafogotul 


— din alamă 
cornul 
trompeta 
cornetul 
trombonul 
tuba 

— hibride!5 
saxofonul 


— complexe (polifonice) 
orga 

armoniul 

cimpoiul 

acordeonul 


Instrumente de percuție 
— acordabile 
cu membrană 
timpanul 
— idiofone!* (din lemn sau metal) 
xilofonul 
celesta 
jocul de clopoței (Glockenspiel) 
clopotele 
marimbafonul 
vibrafonul 
— neacordabile 
cu membrană 
toba mică 
toba mare 
tamburina 
tom-tom 
bongos 
bateria de jazz 
— din lemn, metale sau alte materiale 


13 combinaţii între diverse instrumente. 
'4 care sună singure prin lovire sau cu ajutorul claviaturii. 

castanietele 
triunghiul (trianglul) 
talgerele (piatti) 
gongul (tam-tam-ul) 
lemnul 

toaca 


Instrumente mecanice, electrice, electronice 


pianina mecanică 

undele Martenot 

pianul electric 

chitara electrică 

orga electronică 

sintetizatorul electronic 
claviatura electronică (keyboard) 


Instrumente extramuzicale (pseudoinstrumente) 


maşina de vânt (Windmaschine) 
maşina de tunete (Donnermaschine) 
imitaţia păsărilor (fluierul cu apă) 
morişca 

CAPITOLUL III 
Instrumentele muzicale cu claviatură 


Instrumentele cu clape!” (taste), sunt instrumentele 
care sunt acţionate pe baza unei claviaturi (tastaturi). 

Încă din sec. al XIV-lea o importanţă deosebită pentru 
dezvoltarea muzicală o prezintă pătrunderea muzicii 
instrumentale în arta cultă. 

Renaşterea a fost perioada de aur pentru compoziţiile 
corale. În această etapă, muzica instrumentală îşi face 
timid apariţia, în special muzica pentru instrumente cu 
claviatură, prezentă sub formă de fantezii, variaţiuni şi 
unele mişcări de dans. 

În biserică îşi află locul câteva instrumente, un 
armonium sau o orgă modestă, care însoțea discret cântul 
religios monodic sau polifonic. Catedrala San Marco din 
Veneţia avea două orgi, la care cei doi mari organişti ai 
vremii (sec. XVI) A. Padovane şi G. Parabosco dialogau, 
realizând adevărate întreceri de virtuozitate, prefigurând 
stilul concertant al sec. al XVII-lea. 

Până în veacul al XVI-lea instrumentele însoțeau 
vocile, dublându-le, arareori având singure sarcina de a 
executa linii polifonice ce însoțeau melodia principală, 
conferită vocii. În momentul în care instrumentele au 


15 Derivă din cuv. tastare=a pipâi şi desemnează o pârghie, care prin 
apăsare produce sunete la un instrument cu claviatură (numită şi 
tastieră), având la bază două culori : albe (fildeş sau plastic) şi negre 
(abanos sau plastic), culori care la unele clavecine erau inversate faţă 
de pianul modern. 

putut produce o muzică plăcută, cu o structură complexă, 
ele s-au desprins de vocea umană, creându-se astfel mici 
ansambluri instrumentale. 

După modelul orgii s-a încercat crearea unui 
instrument de coarde cu taste : clavicordul, de dimensiuni 
mici şi cu un mecanism bazat pe acţionarea tastelor, 
sonoritatea era însă palidă şi redusă ca intensitate. 
Inventivitatea meşterilor constructori a dus la crearea 
unui nou instrument cu claviatură, denumit clavicembalo, 
de dimensiuni şi sonoritate mai mare, care să înlocuiască 
clavicordul. 

La apogeul Renaşterii se petrece despărţirea muzicii 
vocale de cea instrumentală, în acelaşi timp are loc 
transformarea muzicii de dans în muzică de sine 
stătătoare. 

Muzica instrumentală se executa uneori pentru un 
public restrâns, în saloanele aristocratice. Dacă în 
secolele al XV-lea şi al XVI-lea, muzica instrumentală 
cunoaşte mai multe tatonări, în perioada următoare, 
datorită perfecționării continue a instrumentelor apar 
desfăşurări muzicale grăitoare ce conduc la configurarea 
formelor şi genurilor muzicale a epocii Barocului. 
Perfecţionarea instrumentelor a favorizat dezvoltarea 
creației pentru grupe de instrumente şi mici formaţii 
orchestrale. 

Emanciparea propriu-zisă a instrumentelor se va 
produce însă treptat, odată cu sistemul temperat; 
potenţialul lor tehnic şi expresiv fiind utilizat din ce în ce 
mai mult cu cât ne apropriem de epoca Barocului. 

Se ştie că intonaţia în muzică se poate face în două 
sisteme : unul netemperat, cu intervale inegale (vocea 
umană, instrumentele cu coarde şi de suflat) şi unul 

temperat, cu intervale egale (instrumente de percuție 
acordabile şi cele cu claviatură), invenţie care a dus 
inevitabil la  uşurarea construcției şi dezvoltării 
instrumentelor cu claviatură, mai ales că orga însoțea 
cântul în biserica apuseană. 

Se admite în general ideea, că „temperarea” a fost 
enunțată prima oară de spaniolul B. R. Pareja (1482). Din 
sec. al XVI-lea, pe masură ce se extindeau instrumentele 
cu sunet fix, inconvenientele vechilor intonaţii au devenit 
supărătoare, impunându-se soluţii de remediere. 

În aceste condiţii, construcţia şi utilizarea 
instrumentelor cu claviatură devenea practic imposibilă. 
Pentru învingerea dificultăţilor s-a încercat mai întâi 
elaborarea unor sisteme de temperare neegală, adoptându- 
se fie sunete aproximativ medii între cele apropiate, fie 
sunete exacte, selectate, renunţându-se pur şi simplu la 
cele mai puţin folosite în compozitii. 

Nodul gordian al crizei în care se afla temperarea în a 
doua jumătate a sec. XVII a fost tăiat de organistul, 
compozitorul şi matematicianul german A. Werckmeister. 
Acesta, reluând sistemul de 12 trepte în octavă, schițat de 
Mersenne în 1636, îl dezvoltă, îi dă forma teoretică 
definitivă. La adoptarea lui au contribuit mult J. 
D.Heinichen şi J.G.Neidhardt. Prin această egalizare s-a 
simplificat în mod simţitor construcţia instrumentelor cu 
claviatură. 

Opunerea contra noului sistem inventat s-a manifestat 
şi după ce J. S. Bach a dovedit în mod strâlucit 
posibilităţile şi avantajele temperării cu 12 semitonuri 
egale, prin lucrarea „Clavecinul bine temperat”; chiar în 
secolul nostru (XXI) s-a reiterat părerea, potrivit căreia 

gama egal temperată ar fi o denaturare grosolană a 
adevăratei simţiri muzicale. 

Această gamă -— care sacrifica puritatea intonaţiei 
intervalice şi acordice în favoarea raţiunii şi a practicii, a 
însemnat desigur un compromis — dar unul creator; ea 
este alfabetul în care au scris muzică toţi compozitorii din 
ultimul sfert de mileniu şi mai bine. 

Trăsătura dominantă a Barocului este delimitarea 
genurilor vocale de cele instrumentale. Acest fapt se 
leagă de dezvoltarea tot mai pronunţată a unui stil 
instrumental diferențiat de cel vocal, chiar dacă nu 
lipseşte interinfluenţarea. Delimitările sunt favorizate de 
dezvoltarea virtuozitaţii, facilitată de dezvoltarea şi 
perfecţionarea tehnică, mai ales a instrumentelor cu 
claviatură. 

Barocul reprezintă “fundaţia”, care a fost aşternută 
pentru următorii 300 de ani de muzică, reprezentând 
fondul naşterii orchestrei moderne. Familia violelor din 
epoca Renaşterii a fost înlocuită cu vioara, violoncelul; se 
inventează harpsicordul, un tip de clavecin. În această 
perioadă se realizează dezvoltări constructive importante 
pentru toate grupurile de instrumente. 

La nivel familiar, doamnele foarte bogate iau lecţii de 
clavecin, iar la ora mesei, în casele mari şi bogate, sunt 
angajaţi muzicieni pentru a cânta şi a crea un cadru 
muzical adecvat. 

Creaţia lui Bach sintetizează cuceririle muzicii de la 
Renaştere până în vremea sa, încheind strâlucita epocă a 
polifoniei instrumentale. La baza muzicii sale de orgă stă 
coralul, a celei pentru clavecin distingem trei categorii de 
lucrări : de cameră, concertante şi didactice. 

Prima caracteristică de luat în seamă la J. S. Bach este 
neîncrederea paradoxală a marelui muzician faţă de orice 
inovaţie. A rămas fidel orgii şi clavecinului, deşi avea la 
dispoziţie un pian. Abia cu câţiva ani înaintea morţii, se 
spune că marele muzician a apreciat calităţile noului 
instrument. 

Alături de Bach, Haendel se consacră relaţiilor 
armonice şi tonale nu numai ca mijloace de exprimare, ci 
şi ca elemente constructive ale arhitecturii muzicale, iar 
cu cele 20 de concerte pentru orgă, impresionante 
monumente sonore, el se dovedeşte unul din marii 
improvizatori ai timpului. 

A doua jumătate a secolului al XVIII-lea este marcată 
în acelaşi timp de triumful tonalităţii şi de supremaţia 
muzicală germană. 

Noua eră a Europei muzicale e caracterizată de 
estomparea clavecinului în favoarea pianului şi de 
dispariţia rapidă a basului continuu. Pianul a apărut odată 
cu evoluția interpretării muzicii instrumentale, ca o 
necesitate. 

În cadrul Barocului au fost create un număr de genuri 
muzicale care vor influenţa compozitorii şi operele lor 
pentru o lungă perioadă de timp. 

Clasicismul va fi martorul apariţiei a unei forme care 
va domina muzica instrumentală până în ziua de astăzi: 
sonata. Sonata va fi precursoarea dezvoltării concertului 
modern, a simfoniei, a trioului şi cvartetului către un nou 
vârf al rafinamentului structural şi expresiv. 

Dacă muzica Barocului este evidenţiată de 
complicaţie texturală, atunci perioada “Clasică” este 
caracterizată de obsesia clarităţii structurale. 

Muzica instrumentală a fost mult mai importantă 
decât muzica vocală în timpul perioadei clasice. 

Perioada Romantică a fost epoca de aur a virtuozilor, 
unde cea mai diabolică şi dificilă muzică va fi cântată cu 
o uşurinţă nonşalantă, iar cele mai inofensive teme dintr-o 
compoziţie vor fi dezvoltate într-o mare măiestrie tehnică 
pentru satisfacția audienței. Din punct de vedere muzical, 
a doua fază romantică se distinge prin succesul operei 
naţionale. Gata cu cosmopolitismul epocii precedente, cu 
confidenţele pe claviatură, cu predilecţia pentru pian. 

În secolul al XX-lea, istoria genurilor şi 
instrumentelor muzicale se scrie mai mult în termeni de 
mutație, de experinţă şi de sinteză decât în termeni de 
invenţie. 

Instrumentele cu claviatură (taste, clape) angajează o 
parte a muzicii pe calea unei virtuozități digitale în 
permanentă creştere, al cărei promotor în secolul al XVII- 
lea a fost clavecinul, alături de orgă. 

Variate ca formă, construcție şi mod de producere a 
sunetului, acest fapt a condus la împărțirea instrumentelor 
cu claviatură în următoarele categorii: 


Cordofone — A. Ciupite; reprezintă instrumente cu 
claviatură, care conţin o serie de corzi acordate prin 
întindere, producând sunetele prin ciupirea cu un 
dispozitiv mecanic, care acţiona, fie cu o pană (de obicei) 
de gâscă, fie cu un plectru metalic. Cea mai mare parte a 
acestor instrumente, numite “clavecin”, sau rude ale 
acestuia, provin din secolele XVII şi XVIII . 

— B. Lovite; reprezintă instrumente cu 
claviatură, ale câror corzi acordabile sunt lovite fie de o 

tangentă, ca în cazul clavicordului, fie de nişte ciocănele, 
ca în cazul pianului. 

Idiofone; reprezintă instrumente de percuție cu 
claviatură, a căror sunete sunt produse prin lovire, cu un 
mecanism, ca în cazul celestei sau unei claviaturi, ca în 
cazul carillonului . 


Aerofone; reprezintă instrumente cu claviatură, a 
căror sunete sunt produse cu ajutorul unei coloane de aer 
împinse mecanic, hidraulic sau electric în interiorul unor 
tuburi, (orgă) sau a unui rezervor de aer, sub formă de 
burduf (acordeon). 


Electrofone; reprezintă instrumente cu claviatură, a 
căror sunete sunt produse acustic sau electromagnetic cu 
ajutorul curentului electric, sunete amplificate cu ajutorul 
unor staţii şi boxe (ex. pianul electric, undele Martenot); 
cu ajutorul acestor instrumente sunt create un număr de 
efecte, care aproximează sunetele provenite de la oricare 
din instrumentele enumerate mai sus, dar care pot 
produce şi sunete originale. În acestă ultimă categorie de 
instrumente, cele electronice, se încadrează orga 
electronică şi sintetizatorul de sunet, samplerul, pianul 
digital, workstation asistată de computer sau claviaturi 
(keyboards) cu computer integrat. 

Enumerâm, în continuare, câteva instrumente cu 
claviatură şi un scurt istoric al celor mai importante dintre 
ele, altele decât cele considerate a fi strămoşii direcţi ai 
pianului sau urmaşii săi, ori diversele tipuri de orgă, 
instrumente mecanice, electrice sau electronice, tratate în 
capitolele respective : 

Acordeon, (it.) armonica a  manticino, (fr.) 
accordon, (germ.) Akkordeon, Zieharmonika, (engl.) 
accordion, instrument cu rezervor de aer şi claviatură. 


Claviatura mânii drepte conţine clape (taste), iar cea a 
mâinii stângi butoane, denumite “başi”. Fiecârei 
claviaturi îi corespunde un spațiu în interiorul 
instrumentului, unde sunt fixate, pe rame speciale, 
ceruite, lamele sau ancii metalice. 

Apăsând o clapă sau un buton, se deschide o supapă de 
admisie a aerului spre lamelă, punând-o în vibraţie. 
Burduful, format din mai multe pliuri, poate fi manevrat 
în ambele sensuri, asigurând o rezervă continuă de aer. 

Claviatura nu este polifonică, în schimb butoanele 
başilor se împart în două categorii : cele cu un singur 
sunet şi cele cu trei sau patru sunete, sub formă de 
acorduri majore, minore, sau cu septimă. Acordeoanele 
profesionale sunt dotate cu registre, care pot schimba 
automat timbrul sunetelor. 

Există şi acordeoane electronice cu sintetizator cu 
preset (preselectare), cu memorizâări digitale, registre 
timbrale şi ritmuri automate, chiar modulaţii stereofonice 
(ex. Elkavox). Claviatura sa cuprinde 46 clape, 120 başi, 
chiar şi o pedală pentru efecte, sonorizarea efectuându-se 
prin staţie de amplificare cu boxe. 

Scurt istoric : 

Din istoricul acordeonului menţionăm, că la începutul 

sec.XIX în Europa, G.J. Grenic a reactualizat sistemul cu 

ancii libere, metalice, puse în vibraţie cu ajutorul unei 
surse de aer. Procedeul era cunoscut din antichitatea 
chineză, de pe vremea împăratului Nyu-kua (aprox. 3.000 
de ani î.Chr.) şi menţionat în Shi Jing (Cartea Poemelor, 
aprox 1.100 de ani î.Chr.) 

La început lamelele erau din lemn sau trestie, fiind 
înlocuite mai târziu cu cele metalice. Acest procedeu a 
inspirat mai mulți inventatori europeni, care au creat o 
serie de instrumente noi precum : armonium (1810), 
aeolina (1816), aura (1821),  muzicuța (1821) 
Handharmonika (1822), concertina (1829), etc. 

La 6 mai 1829 austriacul C. Demian a obţinut 
brevetul de invenţie pentru noul sâu instrument, numit 
“Akkordeon”. 

În același timp, la Berlin exista un instrument denumit 
Handharmonika, inventat de D. Buschmann în anul 1822. 
Modelul lui Demian avea o singură claviatură cu 5 clape 
şi un burduf cu 5 pliuri. 

Spre sfârşitul secolului, italianul Beraldi a adăugat a 
doua claviatură, a başilor. Sistemul de producere a 
sunetului era  bisonor, corespunzător mişcărilor 
burdufului. 

Un constructor, rămas anonim, a înlocuit acest 
principiu cu unul nou, unisonor, obţinând un sunet 
continuu, valabil pentru ambele mişcări ale burdufului. 
Acordeonul de concert a fost perfecționat de francezul P. 
Manichon în anul 1950. 

Celesta, (it.) instrument de percuție idiofon cu sunet 
determinat, cu claviatură. 

În interiorul cutiei de rezonanţă este montat un set de 
plăci (nu coarde), lamele metalice de mărimi diferite 
(denumite corişti sau diapazoane), mai rar se folosesc 
tuburi de rezonanţă din lemn. 

Claviatura este compusă din 49 de clape cuplate la un 
mecanism cu pârghii şi ciocânele. Fiecărei clape îi 
corespunde un ciocânel, astfel, când se apasă o tastă, 
aceasta percutează mijlocul plăcii, producând un sunet 
cristalin de scurtă durată. 

Acest instrument a fost imaginat şi realizat de 
francezul Fr. Mustel la Paris între anii 1866-68, inspirat, 
după afirmaţia lui C. Sachs, de un instrument jawanez cu 
plăci din bambus. Realizarea instrumentului aparţine însă 
fulor săi, August şi Alphons în anul 1886. Instrumentul a 
fost introdus pentru prima oară într-o partitură de 
orchestră de P.I.Ceaikovki în baletul „Spărgătorul de 
nuci”. 

Clavieta, instrument de suflat cu ancie simplă şi 
claviatură, variantă de muzicuţă.Corpul are formă de 
trapez dreptunghiular, construit din plastic, prevăzut cu 
un şir de 19 (tipul sopran) şi 26 (tipul alto) clape 
cromatice, colorate şi o ambuşură pentru suflat. 


46 


Concertina (it.), Konzertina (germ.), instrument cu 
rezervor de aer şi claviatură, variantă de acordeon, de 
mici dimensiuni, în formă de octogon. 


Ambele claviaturi sunt prevăzute cu butoane în loc de 
clape. Din construcție este un instrument melodic, 
deoarece claviatura mâinii stângi nu conţine acorduri 
standard pentru acompaniament, ca la acordeon. 

Se construieşte în cinci mărimi : sopran, alto, tenor, 
bas, contrabas. Instrumentul a fost inventat în anul 1830 
de francezul A.Fr. Debain, dar surse istorice englezeşti 
dau prioritate invenţiei lui Ch. Wheatstone din Londra în 
anul 1829. După anul 1840, în Germania este răspândit 
un model de formă pâtrată, creat de C.F. Uhlig. Astăzi se 
construiesc modele perfecţionate, cu burduful format din 
8 pliuri, iar fiecare claviatură are două până la patru 
rânduri a câte cinci butoane. 

Glockenspiel (germ.), campanelli (ît.), carillon (fr.), 
orchestral bells (engl.), instrument de percuție idiofon cu 
sunet determinat, transpozitoriu, cu sau fără claviatură, 
considerat o variantă perfecționată de celestă. O serie de 
plăci dreptunghiulare, de dimensiuni diferite şi din aliaj 
special, sunt aşezate orizontal pe două rânduri, fixate pe 

un suport cauciucat, într-o ordine cromatică asemenea 
claviaturii de pian. Fiecare placă are denumirea sunetului 
în terminologie germană (de la a-g), iar sunetele se obţin 
lovind plăcile fie cu două baghete din lemn de esenţă tare, 
fie prin intermediul unei claviaturi, cuplată la un 
mecanism cu ciocănele. Instrumentul derivă din carillon, 
iar pentru prima dată el apare sub denumirea de 
Glockenklavier în partitura operei Saul, de G.F. Haendel 
în 1738. 


Lyre organisee (fr.), instrument hibrid, combinaţie de 
Iyră şi chitară cu 15 coarde, prevăzut cu o claviatură; 
instrument inventat de francezul Led hui în anul 1806. 


| pat A 

Capitolul IV 
Orga 


Orga, organum (lat.), organon (gr.), organo (it.), 
orgue (fr.), organ (engl.), Orgel (germ.), (anexa nr. 3, 4, 
5) este un instrument complex, cu rezervor de aer şi 
tuburi de diferite forme şi mărimi, cuplate la una sau mai 
multe claviaturi, numite manuale. 


13 
Fă | 
pai 
În ua 
WANNA 


Consola orgii Wanamaker - din Lord & Taylor 
Department Store, Philadelphia, U.S.A. 

Fiind un unicat, instrumentul este proiectat de obicei 
de câtre un specialist, în cele mai multe cazuri un 
organist, care face dispoziţia registrelor (alege registrele 
care vor intra în componenţa orgii, le distribuie diferitelor 
manuale şi pedalierului, iar constructorul, reparatorul sau 
restauratorul realizează dispoziţia acestora). 

De fapt, cele mai multe orgi, care au două sau mai 
multe manuale, sunt instrumente compuse din 2, 3 sau 
mai multe „instrumente” de sine stătătoare, fiecare având 
un manual propriu, independent, pe care se poate cânta 
atât separat cât şi împreună cu celelalte. Este considerat 
cel mai vechi instrument cu claviatură, fiind menţionat 
încă din Antichitate. 


Scurt istoric : 

Probabil că povestea acestui instrument se pierde, 
învăluită în mister, în negura veacurilor, odată cu primul 
tub, în care suflîndu-se, s-a obţinut primul sunet. Pentru a 
înţelege mai bine originea instrumentului este necesară o 
incursiune în practica muzicală a Orientului îndepărtat, 
unde din cele mai vechi timpuri a existat un instrument de 
suflat, numit şi „orga chinezească” — sheng.I€ 

Această variantă rudimentară de orgă se compunea 
din trei elemente : un rezervor de aer (camera de vânt), 
tuburile fixate în interiorul rezervorului şi anciile libere, 
prinse cu ceară la extremitatea inferioară a tubului. 
Producerea sunetelor la acest instrument se baza pe 
vibrația liberă a anciilor în prezența unei surse de aer, 
principiu inventat, se pare, de împăratul chinez Nyu-kuo 
în mileniul III î.Chr.; menționări ale instrumentului le 
întâlnim în Cartea poemelor a lui Shi Jing. 

Surse literare vechi de pe continentul european 
sugerează prezenţa instrumentului încă din antichitatea 
greacă şi romană, cu un dispozitiv sonor format dintr-un 


1? Vechi instrument de suflat, cunoscut în China antică de pe timpul 
dinastiei Fong (3500 î.Chr.). 

şir de tuburi, aşezate asemănător cu un syrinx'”, care era 
alimentat cu aer cu ajutorul unui mecanism hidraulic, 
prevăzut cu unul sau două rezervoare. 

Invenţia pe continentul european a acestui 
instrument, hidraul (descris de câtre Cicero şi Vitruvius) 
este atribuită grecului Ctesibios (190-125 î.Chr.), 
mecanic, bărbier şi matematician, nu muzician, cum 
poate ne aşteptam, din Alexandria, în Egiptul antic; acest 
model este descris pe larg, vezi orga de apă (hidraulică) 
(gr. organon=unealtă şi hydraulicon, care provine din 
cuvintele eline hydor=apă şi aulos=tub). Orga găsită 
printre ruinele oraşului Pompei ne arată că tuburile, chiar 
toată partea decorativă, erau din bronz. Orgile hidraulice, 
semnalate până în sec. X (€.n.), sunt foarte reduse ca 
proporţii, limitându-se la 8-15 tuburi. 

Alte surse ne indică un model cu 55 de tuburi şi o 
claviatură de mai mult de 2 octave (19 sunete), conceput, 
imitând principiul „naiului zeului Pan” din mitologia 
greacă, de câtre Archimedes din Syrakus (289-212 
î.Chr.), alt celebru matematician. 

Paralel cu acest instrument a apărut şi orga 
pneumatică (aprox. în sec. III d.Chr.), a cârei sursă de aer 
era asigurată de un burduf din piele, manevrat cu mâna 
sau cu piciorul. 

Prima perioadă de răspândire şi perfecționare a 
instrumentului este cunoscută în sec. 1 d.Chr. în Grecia 
antică, cu ocazia diverselor întreceri sportive (luptele 
gladiatorilor) şi artistice (în amfiteatrele greceşti). Cu 
ocazia unor săpături arheologice recente, în apropiere de 
Budapesta s-au găsit resturi aparţinând unei orgi, datată în 


1! Vechi instrument de suflat, cunoscut în Grecia antică, construit din 
lemn, metal sau fildeş. 

jurul anului 228 d.Chr., iar în Macedonia unele rămăşiţe 
ale unei orgi, datată chiar în sec.I î.Chr. 

Împăratul roman Nero, care cunoscuse instrumentul 
de la mentorii sâi spirituali greci, îl introduce la Roma în 
jurul anului 67 d.Chr. Odată cu împăratul Constantin, 
orga ajunge şi în imperiul de răsarit, în Bizanţ, unde se 
menţine aproape un mileniu până în 1453 la dispoziţia 
împăraţilor'Spentru ceremoniale sau la circ, motiv pentru 
care nici până azi în biserica ortodoxă nu e admisă orga, 
în timp ce, odată cu decăderea imperiului de apus, pe 
teritoriul său instrumentul nu mai este menţionat, chiar 
dacă mai exista. 

În Europa apuseană regăsim instrumentul în anul 757 
d.Chr., descris în Cronicile carolingiene, unde regele 
francilor Pepin cel Mic (752-768) a primit în dar de la 
împăratul Copronimos Constantin al V-lea din Bizanţ o 
orgă pneumatică cu burduf acţionat manual, instalată la 
biserica Saint Jacques din Compiegne, unde distribuirea 
aerului se realiza cu ajutorul unor taste late şi 
rudimentare, care se apăsau prin lovirea cu pumnii. 

Cu o sută de ani mai târziu putem vorbi despre prima 
orgă construită pe tărâm european, este vorba despre 
împăratul Ludovic cel Evlavios, fiul lui Carol cel Mare, 
care în anul 826 confecţionează instrumentul cu ajutorul 
preotului venețian Giorgio. 

Împăratul Carol cel Mare a primit în dar o orgă în anul 
811 de la împăratul bizantin Mihai I., instrument care a 
fost instalat în anul 812 în Domul din Aachen, Germania. 
În anul 873 Papa loan al VIII-lea din Roma a comandat o 
orgă, cu tot cu un organist, din Germania. 


15 Orgile aveau tuburile aurite şi încrustate cu pietre preţioase. 

În anul 953 este instalată o orgă în Domul din Kăln, iar în 
anul 960 la Strassbourg. Acele instrumente, extrem de 
mici, dispuneau de 8-15 tuburi şi 1-2 octave diatonice (do 
— dol). 

Prima mare orgă, despre care vorbesc preţioase 
documente, este plasată în catedrala Westminster din 
Londra, construită în 930 d.Chr., care poseda 400 tuburi 
cuplate la o claviatură cu 40 de clape. Sursa de aer era 
dată de 26 mici burdufuri. 

Pornind de la acest model, cu timpul s-au stabilizat trei 
tipuri : orga portabilă de provenienţă bizantină (sec.XII), 
orga pozitivă, folosită în general pentru acompaniamentul 
vocal (anexa nr. 5) şi orga mare de concert, fixată pe o 
estradă şi folosită ca instrument solistic. 

În sec. XII se pare că tuburile au fost împărţite în 
registre. 

Începând cu secolul al XIII-lea, orga ocupă un loc din 
ce în ce mai important în cadrul bisericilor şi 
mânăstirilor, iar tubulatura orgii a fost dotată cu tuburi 
sonore confecționate din diferite aliaje, din sticlă, 
alabastru sau chiar carton. Numărul tot mai mare de 
tuburi (în anul 1585 orga bisericii din Danzig poseda deja 
3.742 de tuburi) a determinat compartimentarea lor în loje 
speciale, împodobite cu ornamente sculptate în lemn, 
însoţite de picturi de o frumuseţe rară, mai ales mai 
târziu, în perioada Barocă. 

După conciliul din Milano din anul 1287, orga a fost 
admisă ca instrument acompaniator al slujbelor 
religioase; în sec. XIV aproape toate marile biserici 
posedau de facto câte un instrument, multe dintre orgi 
erau construite la Veneţia. 

Paul al III-lea. orgă de casă - pozitivă fără pedalier, 1579 

Cu toate că pe timpul lui Luther s-a înregistrat o criză 
în folosirea acestui instrument în biserică, datorită 
opoziţiei preoţilor Calvin şi Zwingli, orga s-a dezvoltat şi 
răspândit în Europa de est, pâtrunzând în biserici. 

Astfel, pe teritoriul României, în Transilvania şi 
Banat se află şi azi unele dintre cele mai mari orgi din 
sud-estul Europei, în oraşe ca Sibiu (Hermannstadt — 
anexa nr. 4), Braşov (Kronstadt), Cluj-Napoca 
(Klausenburg), Timişoara  (Lemeswar), Sighişoara 
(Schăssburg), etc. 

Primul nume de organist şi constructor, care apare 
într-un document (anul 1429), este cel a lui Johannes 
Teutonicus din Feldioara (Marienburg). Cea mai veche 
orgă, păstrată în forma ei originară, este probabil cea din 
Biserica luterană de la Rupea (1726). 

Orga cu mai multe claviaturi (manuale) suprapuse şi 
acordată în sistem temperat (acordajul orgilor antice se 

făcea deobicei în sistemul pitagoreic) este consemnată în 
documentele de arhivă ale sec. al XV-lea. 

După unii istorici, prima claviatură Pedalier a fost 
întâlnită la orga catedralei din Halberstadt, construită de 
N. Faber în anul 1361 (sec. XIV). Din alte surse s-ar 
părea că invenția ar aparţine lui Bernhard, organistul 
bisericii Sf. Maria din Veneţia, în anul 1470. 

Primul Registru timbral e menţionat ca fiind cel al 
orgii catedralei din Wiirtzburg (sec. XV), reprezentat de o 
planşetă cu perforaţii, plasată sub un set de 20 de tuburi 
sonore, fiecare având la bază o supapă de admisie a 
aerului. Tot în acest secol sunt menţionate primele tuburi 
linguale. 

Orga barocă (sec. XVI-XVII) a atins proporţii 
monumentale în ţări cu populație majoritar catolică 
precum Franţa, Spania, Italia, Germania, Elveţia, Olanda, 
etc., din toate punctele de vedere — estetic, muzical, 
mecanic; un exemplu îl reprezintă instrumentul catedralei 
Hohestifskirche din Halberstadt, care dispune de 5 
claviaturi, un pedalier, 73 de registre, comenzi de tractură 
mecanică sau pneumatică. Constructori de orgi foarte 
cunoscuţi în acea vreme erau : Casparini, Clicquot, 
Gonzales. 

În secolul XVII li s-a permis femeilor să cânte la orgă 
în biserici. Din documentele existente a apărut numele 
Margueritei Thierry, născută în anul 1650, autoare a cărții 
intitulate "Livre d'orgue", a Mariei Racquet, născută în 
anul 1634, organistă la mânăstirea pariziană "Filles de la 
Croix" în anul 1660 şi a surorii ei Charlotte-Cecile, 
născută în anul 1644, organistă prin anul 1670 la 
mânăstirea Longpr6, precum şi alte organiste ca 
Desruisseaux, Dudouet, la H6tel-Dieu de Paris în anul 

1690. Tot în acest secol a apărut corporaţia organistelor şi 
clavecinistelor, reunite într-o asociaţie de muzicieni. 

În sec. XVII-XVIII, construcţia de orgi a atins 
apogeul, instrumentul fiind dotat cu o multilaterală 
posibilitate de expresie timbrală şi sonoră; W.A. Mozart 
îi scrie tatălui său în 1777 într-o scrisoare : „Orga este în 
ochii şi urechile mele de departe regele zuturor 
instrumentelor”. Renumiţi constructori de orgă în acea 
perioadă sunt : Arp Schnittger (nordul Germaniei), 
Gottfried Silbermann (Germania de mijloc) şi Joseph 
Gabler (sudul Germaniei). 

Johann Sebastian Bach (1685-1750) este compozitorul 
care îmbogâţeşte repertoriul acestui instrument şi astfel îi 
obligă pe constructori să caute noi câi de dezvoltare în 
continuare. 

În timpul clasicismului şi romantismului muzical 
constructorii de orgi au câutat să imite cât mai veridic 
timbrurile instrumentelor orchestrei simfonice (vezi orga 
orchestră). 

Orga de concert este caracteristică sec. XIX şi XX, 
constructorii de orgi sunt stimulaţi şi introduc însemnate 
perfecţionări, datorate şi avântului general al ştiinţelor din 
acea perioadă. Astfel A.C. Coll a aplicat în anul 1841 
pentru prima dată mecanica pneumatică, inventată de Ch. 
Spackmann Barker, mecanică, unde comenzile de tractură 
date de la consolă se realizau prin intermediul unor 
pârghii, prevăzute cu mici burdufuri secundare, care 
urgentau deschiderea supapelor de admisie. 

În anul 1854, francezul Victor Mustel obţine brevetul 
pentru orga cu dublă expresie, care îi poartă numele. 

În anul 1862, organistul francez Louis Charles Albert 
Pechard obţine brevetul pentru comanda electrică a orgii. 

În sec. XIX, constructori precum Friedrich Ladegast, 
Wilhelm Sauer, Andreas Walcker, Cavaille-Coll, Thierry 
din Paris, vor aduce semnificative înnoiri instrumentului 
în ceea ce priveşte posibilitatea de expresie muzicală şi 
timbrală, dar şi din punct de vedere tehnic, inspirați de 
virtuozitatea scriiturii pentru orgă a unor maeştri ca Felix 
Mendelssohn-Bartholdy (1809-1847), Johannes Brahms 
(1833-1897), Max Reger (1873-1916), Caesar Franck 
(1822-1890), Marcel Dupre (1886-1971), inspirați la 
rândul lor de desăvârşita polifonie bachiană. 

Tot în această perioadă, primul instrument cu tractură 
electrică, construit în anul 1878, înlocuieşte sistemul 
complicat de pârghii cu electromagneţi, fixaţi sub fiecare 
tub. Acest sistem îl întâlnim la orga aflată la Grace 
Church din New York. 

În sec. XX opţiunea constructorilor se înscrie pe linia 
mişcării organistice numită „Orgelrenaissance”, 
îndreptată spre un tip de instrument neoclasic cu elemente 
constructive baroce, combinat cu cele mai recente 
inovaţii tehnice. 

Constructori renumiţi sunt : A. Schweitzer (1906), 
Bach-Orgel&Comp. (1906), H.H. Jahnn, W.Gurlitt 
(1906), Chr. Mahrenholz (1927), H.Klotz (1937), etc. În 
1935 americanul Laurens Hammond, din Chicago, 
inventează orga electromagnetică. Hammond repara 
orologii, dar criza economică l-a ruinat. Atunci a avut 
ideea să folosească roţile dinţate, pe care le avea în stoc, 
pentru a fabrica o orgă. Clapele acționau asupra roţilor, 
care declanşau impulsuri electrice. 

Cel mai mare instrument la ora actuală este orga 
„Wanamaker”, plasată în Grand Court din Philadelphia, 
S.U.A., a cărei tubulatură conţine 30.067 de tuburi, 


57 


diversificate pe 451 de registre timbrale, cuplate la 6 
claviaturi. 

Astăzi se fac eforturi susţinute pentru recondiţionarea 
unor orgi, considerate monumente istorice. De asemenea, 
putem menţiona pătrunderea în viaţa muzicală a orgilor 
digitale, care sunt foarte practice, mai ieftine şi se afirmă 
că „ar imita perfect” timbrul instrumentelor tradiţionale; 
rămâne ca istoria să ne convingă. 

Elementele constructive esenţiale ale unei orgi sunt : 
partea mecanică (consola, camera de vânt, burdufuri, un 
sistem de transmisie şi alte comenzi auxiliare); 
tubulatura sau „fluierele orgii” (tuburi labiale şi linguale); 


A. Consola care cuprinde : 


consola — 4 manuale, pedalier şi registre 

consola cu registre şi manuale 
Claviatura, determinată de mărimea constructivă a orgii, 
una singură pentru orgi mici, sau mai multe (1-6), 
suprapuse, pentru cele mari (denumite şi manuale); sunt 
montate pe consolă în formă de trepte, fiecare cuprinzând 
un numâr de 50-60 de clape, corespunzătoare unei 
întinderi cromatice de 4-5 octave, clape care corespund 
înălţimii unui sunet în funcție de registrul ales. 
Pedalierul'” este echivalentul unei claviaturi de format 
mare, plasat la baza consolei, pe care organistul îl 
manevrează cu picioarele. El cuprinde 30-32 de clape din 
lemn, cu o întindere cromatică do 1 — sol 3. Este rezervat, 
de obicei, registrelor grave, subgrave şi nu se regăseşte la 
toate orgile. 

Registrele timbrale, sunt reprezentate de butoane sau 
taste, plasate la stânga, la dreapta sau frontal cu 
manualele şi pârghii care permit pornirea, oprirea şi 


'% Provine de la cuvântul pedalis, adică al piciorului, se acţionează cu 
picioarele. 

combinarea seturilor de tuburi. Fiecare buton are înscris 
registrul timbral şi o cifră. Registrul timbral reprezintă un 
set de tuburi sonore de aceeaşi formă, intensitate şi 
timbru, însă de diferite înălțimi şi diametre. Numărul 
registrelor este variabil, determinat de mărimea 
instrumentului. Orgile foarte mici pot avea doar un singur 
registru. Cifra înscrisă pe buton indică lungimea acustică 
a tubului rerspectiv, folosind unitatea de măsură 
englezescă  feer=picior, reprezentat de o virgulă 
(32',16',8'„etc.) Registrul de bază, care este în acelaşi 
timp şi diapazonul orgii, este 8'=dol; în funcţie de acesta, 
celelalte registre sună mai sus sau mai Jos. Registrele se 
împart în două categorii : labiale şi linguale. Registrele 
labiale cuprind mai multe tipuri de tuburi sonore : grupa 
de principale“, flauţi, coarde, aliquote, mixturi simple, 
mixturi compuse. Registrele de tip lingual sau cu ancii 
sunt : clairon, clarinet, cromorna, fagot, oboi, trombon, 
trompeta, vox humana. O orgă medie cu 25 de registre 
are în jur de 1.900 tuburi. Cea mai mare orgă de concert 
din ţara noastră, care se află în sala din Studioul 
Radioteleviziunii din Bucureşti are aprox. 8.000 de 
tuburi. 

Butoane, folosite la diverse combinaţii fixe şi libere. 
Cuplele, comenzi care unesc claviaturile între ele, sau 
unele manuale cu pedalierul. 

Ruloul, un dispozitiv format dintr-un cilindru rotativ sau 
chiar o pedală plasată la baza consolei, care prin apăsare, 
respectiv rotire, poate realiza efecte dinamice de 


20-a: Zi _ cs P A 
Fiecare claviatură, componentă a consolei, poate avea un registru 
din această grupă, care dă şi mărimea orgii, cu tuburile cele mai mari; 

astfel o orgă de 32? are obligatoriu un registru principal de 32, etc. 

crescendo sau diminuendo prin adăugarea sau diminuarea 
de registre timbrale. 


Pedala de expresie, (cu jaluzele — „swells”) care 
realizează efecte dinamice fără să modifice timbrul 
registrului programat. 


Buton efect de tremolo, care produce sunete cu vibrații 
deosebit de ample. 

B. Camera de vânt, reprezintă partea cu rezervoarele de 
aer ale instrumentului, pe care sunt aşezate tuburile 
sonore. Ele conţin conductele de vânt, „plămânul orgii”, 
ordonate după o schemă de montare în cruce. Aceste 
conducte îndeplinesc comenzile primite de la claviatură şi 
registre. Aici se desfăşoară cele trei faze de formare a 
sunetului : pornirea aerului spre tuburi, susţinerea 
sunetului şi încetarea lui. Presiunea aerului se măsoară în 
mm/coloană de apă. În decursul timpului au fost folosite 
mai multe tipuri de „magazii de vânt” şi diferite sisteme 
de ventile. Cele mai eficiente, în vederea obţinerii unei 
sonorități clare, a unor sunete curate, a posibilităţilor de 
combinare a registrelor şi a unui atac cât mai precis, s-au 
dovedit a fi sistemele germane Schleifladen şi 
Springladen, folosite în epoca barocului. Astăzi, aproape 
toate orgile noi folosesc din nou aceste sisteme de 
construcţie. 

C. Mecanismul de aprovizionare cu aer, care pe vremuri 
consta din burdufuri sau foale, acţionate manual de către 
un asistent al organistului, astăzi este deseori înlocuit de 
un ventilator electric, apărut în jurul anului 1900. Aceste 
foale erau conectate între ele prin canale tubulare, care 
aprovizionează camerele de vânt. În decursul timpului au 
fost folosite mai multe tipuri de foale, care aveau însă o 
caracteristică comună : comprimarea aerului aspirat. 

Important este ca presiunea să rămână constantă. Azi, 
burdufurile asigură presiunea de aer necesară cu ajutorul 
unui motor trifazic, care menţine presiunea constantă, 
indiferent de consum. Unele orgi au în dotare un aparat 
special, numit tremolo, conceput să producă presiune 
oscilantă, pentru a realiza sunete cu vibrații deosebit de 
ample; orgile electronice de tip Hammond îl înlocuiesc cu 
efectul numit lesly. 

D. Sistemul de transmisie sau de tractură, adică : 

1. Mecanica orgii, posedă un sistem de pârghii, care 
la apăsarea degetului pe clapă deschide ventilul, care la 
rândul sâu alimentează tuburile corespunzătoare cu aer; el 
face legătura între consolă şi tubulatură. Acest sistem 
poate fi mecanic, pneumatic sau electric. Tractura 
mecanică dă posibilitatea ventilelor de ton să fie acţionate 
cu ajutorul unui mecanism complex de pârghii, care face 
însă, ca în momentul folosirii tuturor registrelor, clapele 
să fie acţionate mai greu, nepermiţând astfel o agilitate 
prea mare în tempourile rapide. În anul 1832, Barker 
inventează un sistem de pârghii, care acționează 
mecanismul de tractură spre ventil cu ajutorul aerului, 
uşurând astfel mult atacul clapelor. La  tractura 
pneumatică (sec. XIX), ventilele sunt manevrate prin 
presiunea aerului, direcționat prin conducte şi ţevi din 
plumb, cu ajutorul unor foale. Sistemul pneumatic este 
mai simplu, mai ieftin, dar atacul este imprecis. Tractura 
electrică foloseşte electromagneţi, aşezaţi dedesubtul 
tuburilor, ale căror impulsuri deschid sau închid ventilele. 
Tractura electro-pneumatică le combină pe cele două. Cu 
toate neajunsurile sale, cea mai bună tractură s-a dovedit 
a fi totuşi cea mecanică. În zilele noastre, constructorii de 
orgi revin din ce în ce mai mult la aceasta. 

2. Tubulatura se constituie ca un dispozitiv sonor, 
compus dintr-un complex de tuburi sonore, construite din 
lemn sau aliaje de metale; tuburile sunt de fapt fluiere (cu 
buză, de tip labial, ele reprezintă aprox. 80% din totalul 
tuburilor, doar la orgile franceze se găsesc ceva mai 
multe registre linguale) de diferite dimensiuni, în funcţie 
de înălţimea sunetului pe care trebuie să îl producă; sunt 
construite după modelul şi principiul acustic de formare a 
sunetului la flautul drept şi pot fi deschise sau închise. 
Forma lor (cilindrică, conică, dreptunghiulară, etc.) şi 
carateristicile constructive le dau timbre sonore diferite. 
Cele mai mici au dimensiuni de câţiva centimetri, altele 
pot depăşi 10 metri. Un set de tuburi cu caracteristici 
sonore similare, producând frecvențele notelor muzicale, 
formează un registru. Timbrul este dat de dimensiunile şi 
construcţia tubului, nu de materialul din care acesta este 
confecționat. Tuburile mai pot fi şi cu ancii sau lamelă 
din alamă, montată la baza tubului (cu limbă, de tip 
lingual, aprox. 20%), caz în care sunetul este produs prin 
vibrația acestora. Fiecare tub cu ancie prezintă un 
pavilion, care slujeşte la întărirea şi modularea sunetului 
emis. Tubulatura este compartimentată în loje, într-o 
ordine simetrică, de forma unei piramide, într-un plan 
arhitectural acordat cu problematica de spaţiu şi 
imaginaţie a constructorului (anexa nr. 5). Cea mai mare 
parte a tubulaturii se montează deobicei în interiorul 
instrumentului, pe camerele de vânt. Tuburile plasate 
vizibil auditoriului pot fi tuburi sonore sau decorative, 
adică mute. Unele orgi sunt dotate cu tuburi poziţionate 
orizontal, în „chamad”, adică cu pavilioanele orientate 
spre auditoriu. Mărimea orgii este dată de numârul de 
tuburi şi ea diferă de la un instrument la altul. Tuburile 

sonore pot fi grupate, ţinându-se seamă de anumite 
criterii : 

după felul de atac — tuburi labiale şi tuburi linguale; 

după felul materialului din care care sunt confecţionate — 
din metal sau aliaje, din lemn, carton, porțelan, etc; 

după lungime — tuburi de 32',16',8,4,2',l”picioare. 
Tuburile labiale : partea inferioară a tubului este conică, 
iar cea superioară este cilindrică. În locul în care se- 
ntâlnesc se află deschiderea interlabială cu 2 muchii, labia 
superioară şi cea inferioară. Aerul, care intră prin ajutatul 
de admisie aflat la piciorul tubului, este comprimat în 
partea conică, pătrunde apoi prin ajutatul linear în corpul 
central al tubului, unde pune în mişcare aerul, astfel încât 
coloana de aer intră în vibraţie. Dacă tubul este lung, 
coloana de aer oscilând rar, sunetul va fi grav, dacă tubul 
este scurt, sunetul va fi proporțional cu lungimea sa, mai 
acut. În concluzie putem spune, că de lungimea părţii 
superioare a tubului depinde înălțimea sunetului. Dacă 
tubul este închis, el va emite octava inferioară, în 
comparaţie cu unul deschis de aceeaşi lungime. 


tuburi finele (cele Siza ale) şi labiale (cele i eniicale) 

Tuburile linguale : produc sunetul cu ajutorul unei ancii 
metalice, ca la armoniu, acordeon, muzicuţă, etc. Admisia 
aerului este asemânătoare cu cea a tubului labial, doar că 
aerul pune în vibraţie ancia, a cărei grosime are influenţă 
asupra timbrului sonor. Tubul lingual poate să posede o 
parte superioară şi un pavilion, în vederea amplificării 
sunetului. Forma pavilionului, cilindrică, conică, de 
mensură largă sau îngustă, are o influență hotarâtoare 
asupra timbrului sonor. Anciile sunt de două feluri : 
batante, ca la clarinet şi saxofon şi libere, ca la armoniu 
şi acordeon. Tuburile sunt grupate în rânduri de registre. 
Fiecare registru reprezintă un rând complet de tuburi; 
fiecărei clape a claviaturi îi corespunde un tub. Ele se 
deosebesc între ele prin înălțime, timbru şi intensitate. 


p 


tuburi linguale (cu ancie metalică) 

Orga hidraulică, Wasserorgel (germ.), water 
organ (engl.), orgue hydraulique (fr.), hydraulos (gr.), 
organum hydraulicum (lat.), este atribuită grecului 

Ctesibios (190-125 î.Chr.), celebrul matematician, care ar 
fi construit o astfel de orgă în jurul anului 170 î.Chr., în 
oraşul Alexandria, capitala fondată în valea Nilului din 
perioada Egiptului elenistic. Aceste menționări sunt 
întâlnite la Marcus Pollio Vitruvius (sec. I î.Chr., inginer 
militar şi arhitect) în De architectura, în care acesta 
descrie chiar o orgă din anul 250 î.Chr. cu o claviatură de 
numai o octavă şi la Heron, primul mare inginer al 
Antichității (sec. I d.Chr. din Alexandria) în Pneumatica. 

Unele tratate muzicale arabe îl consideră pe 
Arhimedes inventatorul orgii, cel care a stabilit principiile 
hidrostaticii. Instrumentul conceput de Ctesibios se baza 
pe un mecanism hidraulic (o pompă cilindrică cu piston), 
destinat furnizării aerului din 1-2 recipiente complet 
închise. Aerul era împins spre un syrinx mecanic, compus 
din 7-10 tuburi din aramă, aşezate pe un singur rând în 
poziţie ranversată. Schimbând diferenţa de nivel a apei, 
prin glisarea pistonului spre interiorul cuvei, se obținea o 
valoare de presiune a aerului la exterior echivalentă. 
Aerul comprimat era eliberat şi distribuit spre tuburi 
odată cu deschiderea unor supape, comandate de o 
pseudo-claviatură (clape-leviere). Întregul mecanism era 
încorporat într-un soclu hexagonal sau rectangular, aşezat 
pe o mică estradă. Instrumentul era plasat în saloanele 
împăraţilor, în teatre, la circ sau ceremonii laice şi nu s-a 
bucurat de prea mare preţuire în Grecia antică, pe cât de 
folosit a fost în Roma antică. 

După căderea Romei, orga hidraulică a supravieţuit 
în Bizanţ, de unde a pătruns în Europa de vest începând 
cu sec. al VI-lea, când a fost admisă în procesiuni de cult 
religios. Psaltirea de la Utrecht din sec. IX rămâne 
ultimul document care consemnează prezența orgii 

hidraulice, abandonată se pare în favoarea celei 
pneumatice. 

În sec. IX, arhitectul Anthemios din Tralles a 
construit o orgă termică. Aburul produs într-un cazan era 
dirijat prin ţevi din piele până la tuburile instrumentului, 
iar acestea vibrau sub acţiunea aburului. În anul 1812, 
Curtea bizantină i-a dăruit lui Carol cel Mare o „orgă de 
apă”, adică hidraulică, acesta instalând-o în capela sa din 
Aachen. Se presupune că după acest model, orga 
hidraulică s-a răspândit rapid în bisericile catolice. 

Ex; Orga Quirinale — hydraulis, construită la 
Roma, Italia sec.XIX , este pusă în mişcare de apă. Apa 
este folosită pentru : 

- a roti mecanismul care pune în mişcare toba, 
care la rândul său este acționată de clapele orgii; 
- pentru furnizarea vântului care intră în 
compartiment şi este folosit ca tuburile să producă sunete. 


Scurt istoric : 
1596 Orga hidraulică | 


este construită %* 
de Luca Blasi h 

1647-1648 Athannasius  Kircher şi Matteo 
Marione construiesc o nouă orgă 
pentru a o înlocui pe cea a lui Luca 


Blasi 

1704 Restaurare realizată de Filippo Testa 

1732-1736 Restaurare realizată de Giovanni 
Battista "Testa 

1778-1780 Restaurare realizată de Antonio 
Alari 

1833 Restaurare 


Utilizând o tehnică, care a fost folosită şi în turnătoriile 
din Italia începând cu secolul al XVI-lea, apa este 
determinată să 
intre într-un tub 
lung, vertical, de 
obicei cu (9) 
deschizătură în 
formă de pâlnie. 
Procedând astfel, 
apa formează un 
curent şi absoarbe 
aerul în tub, 
formând astfel un 
amestec de aer cu 
apă. 


(Schema circulaţiei aerului). 

La sfârşitul coborârii din tub, apa e separată din acest 
amestec într-un container special, numit camera eoliană şi 
poate fi folosită pentru a pune în mişcare un mecanism, 
ca în cazul acestei orgi. Aerul e lăsat să iasă prin alt tub, 
care e conectat la camera cu aer în mişcare. Nu există nici 

un sistem de foale, presiunea este reglată doar prin 
controlarea fluxului de aer din sistem. Aerul 
comprimat (partea colorată cu verde) este împins de o 
pompă în vasul cu aer. Pistonul (gri) este arătat în poziţia 
de sus a mişcării sale. Vasul cu aer are foarte puţină apă 
(albastru), în timp ce compartimentul care îl înconjoară 
este aproape plin. La mişcarea de jos a pistonului, apa din 
interiorul compartimentului se scurge în vasul cu aer de 
dedesubt şi continuă să menţină presiunea aerului 
înăuntrul vasului. 

Apa poate curge înăuntrul şi în afara vasului, pentru că 
există spaţii între blocurile pe care acesta este aşezat. La 
mişcarea de sus a pistonului, apa este împinsă înapoi în 
compartimentul cu apă, compresând aerul de deasupra 
compartimentului, ca şi în vasul cu aer. (Rezervoarele cu 
aer compresat ar putea exista pentru puţin timp, fapt ce ar 
duce la scurgeri sau la producerea oricărui sunet). Când 
pistonul ajunge în vârful cilindrului, ciclul de pompare se 
repetă. Supapele cilindrului împiedică aerul să iasă. 
Presiunea dinăuntrul vasului împinge aerul într-un alt 
compartiment, care conţine aer în mişcare, unde alte 
supape pot fi închise sau deschise apăsând clapele orgii 
(nu sunt arătate). 

Tuburile orgii (gri) sunt arătate trunchiat. Supapele 
alunecă înăuntru şi în afară, perpendicular pe planul 
secţiunii transversale. Există o gaură în fiecare supapă, 
care permite aerului din interiorul compartimentului să 
iasă în tubul corespunzător, când supapa e deschisă. 
Supapa pentru tub este arătată în poziţia de deschis, 
eliberând aer în tub şi determinând producerea unui sunet, 
conform partiturii muzicale. 

Altă grupare de tuburi, fiecare cu claviatură proprie, 
poate fi adăugată pentru a da instrumentului voci 
suplimentare. Configurația prezentată mai sus are opt 
acorduri (având 8 tuburi). O octavă completă şi modernă, 
compusă din 12 sunete, ar cere încă 4 tuburi în grupare. 
Schița de mai sus nu e la scară, iar lăţimea orgii 
(aproximativ 185 cm sau 6 picioare) se bazează pe 
mărimea orgilor din ziua de azi. 

Alte instrumente cu rezervor de aer (aerofone) şi 
claviatură : 

Adiaphon (gr.), instrument cu rezervor de aer şi 
claviatură, conceput de ceasornicarul vienez F. Schiister 
în anul 1820. 


Aeoline (germ.), instrument cu rezervor de aer şi 
claviatură, variantă de  armoniu, inventat de B. 
Schlimbach şi J. J. Eschenbach în anul 1816, cu o 
claviatură de 6 octave sau chiar două claviaturi. 


Aelodicon, instrument cu rezervor de aer şi 
claviatură, variantă de aeolină, realizat şi perfecţionat de 
J. J. Eschenbach în anul 1800 la Hamburg. Menţionăm de 

asemenea pe F. Brunner din Varşovia, care a conceput un 
model asemănător, numit aelomelodicon, după un proiect 
al prof. Hoffmann din anul 1824. 


a” 


Antiphonel (fr.), instrument cu rezervor de acr şi 
claviatură, variantă de armoniu, perfecţionat de Alex. 
Debain la Paris în anul 1848. 


Apollonikon (gr.), instrument cu rezervor de aer şi 
claviatură, tip de orgă de mari dimensiuni (7,2x6m — 
1908 tuburi, 46 registre, 5 claviaturi, cu rezervor prin 
tracțiune mecanică sau electrică), conceput să imite 
timbrurile instrumentelor din orchestra simfonică. A fost 
imaginat de Flight&Robson în 1817 şi realizat la Londra 
în 1828. 


Armoniu, (it.) armonio, (fr. şi engl.) harmonium, 
(germ.) Harmonium, instrument cu rezervor de aer, ancii 

libere şi claviatură, care are la bază două pedale, ale căror 
mişcări asincrone asigură sursa de aer înmagazinată în 
două burdufuri; simultan cu apăsarea pedalelor se poate 
acţiona claviatura, permiţând accesul aerului la ancii, 
punându-le astfel în vibraţie. 


Claviatura cuprinde 5-6 octave (Do — do4), alături de 
clape fiind montate aprox. 15 butoane cu rolul de 4 
registre timbrale de 4, 8", 16” picioare, care acţionează 
asupra celor patru serii de tuburi sonore, de construcţie 
diferită. 

Preocuparea pentru realizarea unui instrument, care să 
fie de dimensiuni mult reduse, traversează întregul secol 
XIX. Instrumentul a fost imaginat de G. ]. Grenie în anul 
1810, îmbunătăţit de Voit von Schweinfurt, perfecţionat 
ulterior (mecanism cu dublă expresie, capabil să execute 
nuanţe progresive de la p la f şi invers) de Alex. Fr. 
Debain în 1840 şi prezentat la Expoziţia Universală de la 
Paris de V. Mustel în 1855. 

Armoniul dispune de posibilitatea de a varia 
presiunea aerului cu ajutorul pedalelor, de a executa 
tremolo, de a utiliza surdina sau prelungirea sunetului, 
amplificarea volumului sonor, fie cuplând mai multe 

octave, fie printr-un dispozitiv de valve, acţionat cu 
genunchii. 

Prin dimensiunile sale reduse mult faţă de orgă şi 
preţul convenabil, instrumentul este preferat şi mult 
utilizat în scopuri didactice. Partituri pentru armoniu au 
scris C. Franck şi G. Mahler, care-l utilizează în Simfonia 
a VIII-a, alături de orgă. 

Aspirophon, (fr.), instrument cu rezervor de aer şi 
claviatură, tip de orgă americană, prezentată de Alex. Fr. 
Debain la Paris în 1870. 


Bibelregal,  (engl.)  Orgelregal (germ.), vechi 
instrument cu rezervor de aer şi claviatură, variantă de 
armoniu, de mici dimensiuni, portabil, lipsit de tuburi 


sonore. 


=ăl 
Instrumentul este prevăzut cu una sau două 


claviaturi, compuse dintr-un singur registru de ancii 
metalice. Sunetul se obţine prin oscilația periodică a 
anciilor cu ajutorul aerului produs de două burdufuri cu 
mai multe pliuri; burdufurile au forma unei cârţi (biblii). 

Instrumentul a fost inventat de germanul G. Voll din 
Nirnberg în anul 1575, cu scopul de a corecta vocile unui 
cor; de asemenea a fost inclus în formaţii instrumentale 
pentru a dubla basul continuu, însă cu timpul a fost folosit 
Şi în muzica laică. 

Choraleon, instrument cu rezervor de aer şi 
claviatură, variantă de aeolină, inventat de F. Brunner la 
Varşovia în 1825. 


Epinette organiste (fr.), alt termen pentru 
claviorganum, instrument hibrid, combinaţie de orgă cu 
clavicembalo, răspândit în Europa de vest în sec. al XVI- 
lea. 


Harmonicorde (fr.), instrument cu rezervor de aer cu 
ancii metalice şi claviatură, o variantă de armoniu, 
inventat de A. F. Debain, la Paris în anul 1851. 

Mediophone (fr.), instrument cu rezervor de acr şi 
claviatură, tip de armoniu, inventat de francezii Dumot şi 
Lelievre în anul 1889. 


fă 


Melodina, instrument cu rezervor de aer şi claviatură, 
variantă de armoniu, inventat de N. Fourneau şi Lazard la 
Paris în anul 1885. 


Nimfali (fr.), organetto (ît.), regal (engl.), Bibelregal 
(germ.), vechi instrument cu rezervor de aer şi claviatură, 
tip de orgă portabilă; variantă de orgă constituită dintr-o 
cutie mică de formă rectangulară, prevăzută cu 2-3 
rânduri de tuburi de orgă de 8,42 şi ji aşezate la 
stânga şi la dreapta. Claviatura cuprinde între 9 şi 12 
clape. Instrumentul se aşează pe genunchi sau se atârnă 
de gât, mâna stângă manevrează burduful iar cea dreaptă 
claviatura. Denumirea instrumentului este pomenită încă 
din sec. X, menţinându-se până în sec. al XVII-lea. M. 


8 4,7, - reprezintă lungimea tuburilor de orgă, măsurate în 
“picioare”(feet —engl., Fuss — germ.) şi 8" corespunde poziţiei reale a 
sunetului pe claviatură, 4 cu 1 octavă mai sus, 2 cu 2 octave mai 
sus, etc. 

Brenet introduce termenul în Dictionnaire pratique et 
historique de la musique, la Paris în anul 1926, cu numele 
de regal. 


Optimum organum (lat.), termenul desemnează o 
orgă rudimentară, singurul instrument acceptat în practica 
liturgică din Roma antică. Este semnalat sub pontificatul 
lui loan al VIII-lea (cca.872-882 e.n.). 


E 


Orchestrophone, instrument cu rezervor de aer şi 
claviatură, variantă de orgă cu tuburi de tip lingual, dotat 
cu registre care redau timbrul unor instrumente de suflat 
şi e conceput de fraţii Limonaire la Paris, în anul 1900. 


Orga americană, instrument cu rezervor de aer şi 
claviatură, variantă de armoniu, bazat pe un mecanism 
care pune în vibrație lamelele instrumentului prin 

procedeul de aspirație a aerului; a fost construit de firma 
americană Mason&Hamlin în anul 1861 la Boston, 
S.U.A. 


Orga expresivă, harmonium orgue (engl.), orgue 
expressif (fr.), Expressivorgel (germ.), instrument cu 
rezervor de aer şi claviatură, variantă de orgă de 
dimensiuni mici, inventată de G. J. Grenie în anul 1810 la 
Paris. Instrumentul este prevăzut cu un sistem mecanic 
ingenios, care cuplează un burduf cu două pedale. În 
interior se află unul sau mai multe registre cu ancii libere. 
Prin manevrarea celor două pedale se măreşte sau se 
diminuează intensitatea sonoră. 


Y ] 

Organo di legno (it.), instrument cu rezervor de aer şi 
claviatură, variantă de Bibelregal, cunoscută în Italia sec. 
XVI-XVII, instrument folosit de compozitorul Claudio 
Monteverdi în opera Orfeu, în anul 1607. 

Orpheal (fr.), instrument cu rezervor de aer şi 
claviatură, variantă de armoniu, compus dintr-un registru 
de ancii simple batante, conectate la un burduf, plasate şi 
fixate în interiorul unei cutii unice. Instrumentul se poate 
aşeza pe un pian, astfel încât manevrarea se face cu 
uşurinţă. Burduful este plasat la baza pianului şi este 
acţionat cu piciorul. Pentru a se realiza nuanţe de piano şi 
forte, instrumentul este prevăzut cu o mică fereastră cu 
jaluzele care se deschid sau închid după o comandă 
anume dată. Invenţia aparţine belgianului M. Clostens. 


Physharmonika (germ.), instrument cu rezervor de 
aer, ancii şi claviatură, combinaţie între orgă şi armoniu, 
inventat de A. Hăckel în anul 1818 la Viena. Muzicologul 
german C. Sachs, afirmă că ar fi vorba de un armoniu 
conceput de Fr. Ch. Buschmann din Hamburg în anul 
1836. Anciile sunt fixate într-un compartiment special, 
dotat cu un rezervor de aer. 

Pyrophon (gr.), Feuerorgel (germ.), instrument 
hibrid, variantă de orgă cu 9 tuburi din cristal, de diferite 
lungimi, care intră în vibraţie cu ajutorul unei claviaturi, 
care prin apăsare permite pătrunderea unei flăcări de gaz 
natural în fiecare tub. Instrumentul a fost inventat la 
Strassbourg în anul 1872 de G. Fr. E. Kastner, care a 
studiat fenomenul realizării unor sunete cu ajutorul 
flăcării de gaz după indicaţiile englezului Higgens — 
fenomen cercetat de acesta pentru prima oară în anul 
1777, cercetări extinse de fizicianul Faraday. Interesat de 
instrumentul creat de Kastner, Henry Dunant, fondatorul 
Crucii Roşii, îl introduce în Anglia peste cinci ani, 
făcându-i o frumoasă prezentare: “pyrophonul reprezintă 
lumina filozofică a ştiinţelor naturale, ale cărui sunete se 
apropie de vocea umană şi de harpa eoliană. El are un 
caracter melancolic şi misterios.” În 8 mai 1952 acest 
exemplar, păstrat la Science Museum din Londra, a fost 
restaurat de M. Hensinge, care a mărit numărul tuburilor 
de sticlă şi diametrul lor, corespunzător a două octave pe 
claviatură. La acest instrument a cântat C. Franck, iar Ch. 
Gounod l-a introdus în partitura baletului Jeanne d'arc. 
Un frumos exemplar, realizat de I. Pestalozzi, se află 
expus în holul sălii de concerte Tonhalle din Ziirich 

Triphonium (lat.), instrument hibrid cu claviatură, 
combinaţie între armoniu şi ţiteră, inventat de austriacul 
R. Lechleitner în anul 1878. 


D—.. Li 

Typophon, instrument aerofon cu ancii libere şi 
claviatură, variantă de armoniu, prevăzut în interior cu 49 
de diapazoane, acordate cromatic. Sub fiecare diapazon 
este montată o cutie de rezonanță cu rol acustic. 
Claviatura este cuplată la un mecanism cu ciocănele 
mobile ; când se apasă o clapă, ciocănelul percutează 
diapazonul corespunzător lui. Sunetele obţinute sunt 
cristaline şi pure. Instrumentul a fost inventat de V. 
Mustel la Paris în anul 1865 şi a servit drept model de 
inspiraţie fiului său August, cel care brevetează în anul 
1868 celesta. 

Vocalion, instrument aerofon cu rezervor de aer şi 
claviatură, variantă de armoniu prevăzută cu trei 
claviaturi şi pedale, instrument perfecţionat în anul 1885 
de irlandezul J. Hamilton. 


sl 


Capitolul V 


Pianul — înaintaşii pianului 
— contemporanii/urmaşii pianului 


Instrumente cordofone şi hibride; înaintaşi ai pianului 


Pianul face parte din categoria instrumentelor cu 
coarde lovite. 

Istoria instrumentelor cu coarde datează încă din 
Antichitate. În China se foloseau instrumente care aveau 
până la 20 de coarde, egiptenii şi sumerienii aveau harpa, 
iar în Iran se utiliza ţambalul. 

La jumătatea secolului al XII-lea, consideră unii 
cercetători, apare primul strămoş al pianului, monocordul 
(conceput de Pythagoras din Samos). Monocordul era 
format dintr-o cutie rectangulară, pe care era montată o 
singură coardă de maţ sau din metal, prinsă la ambele 
capete de două căluşe fixe. Ulterior i-au fost adăugate 
mai multe coarde, devenind un alt instrument, numit 
clavicord. Acesta este un instrument cu coarde lovite, 
având o cutie de rezonanţă de formă rectangulară şi un 
mecanism cu tangente (lamele metalice) legate între ele. 
Clavicordul funcţiona prin acest mecanism de atingere a 
coardelor în momentul apăsării clapelor. Acest instrument 
a ajuns, la începutul secolului al XV-lea, să aibă zece 
coarde, fiecare dintre ele producând cel puţin două 
sunete, prin atingerea lor în două puncte diferite. 

Printre strămoşii pianului, adică mai exact, 
instrumentele cu claviatură dinainte de apariţia sa, 
enumerăm : 

Arcicembalo (it.), arciorgano (gr.), vechi instrument 
cu coarde ciupite şi claviatură cu 31 clape, variantă de 
cembalo, cu 6 claviaturi suprapuse (numite manuale), 
dotat cu un mecanism care permitea mânuirea lui în trei 
modalităţi: diatonic, cromatic şi enarmonic. Din sec. 
XVII claviatura s-a redus în jurul anului 1640 la 3 
manuale, aşezate în formă de terasă. Paternitatea 
instrumentului e disputată între don Vicentino, care se 
pare că în anul 1551 (sec.XVI) l-a inventat şi prezentat în 
Descrizione dell'arciorgano în anul 1561 şi Domenico da 
Pesaro (Domenius Pisaurensis), care realizează acelaşi 
instrument după indicaţiile lui G. Zarlino, descris şi 
prezentat în Institutioni harmoniche, la Veneţia în anul 
1558. 


Cembalo d'amore, (it.) vechi instrument cordofon cu 
claviatură, variantă de clavecin prevăzută cu două 
claviaturi. Coardele au dublul lungimii celor de clavecin, 
fiind divizate de un câluş, putând însă emite acelaşi sunet. 
Invenţia aparţine germanului G. Silbermann din Freiburg. 
Descrieri ale instrumentului le găsim în Critica musica de 
J. Mattheson, în anul 1725 şi în Musica mechanica 
Organoedi de J. Adlung, Berlin 1768. 

Claviarpa, instrument hibrid cu claviatură, 
combinaţie între harpă şi spinetă. Această invenţie, după 
spusele lui S. Marcuse, ar aparține lui J. Hidalgo, harpist 
şi compozitor spaniol; organologul italian A.N. Schirinzi 
o atribuie germanului J. Kurz din Wittenberg (sec.XVII). 
Un model perfecţionat a apărut la Paris în anul 1813, 
conceput de inginerul şi constructorul J.Ch. Dietz. 


claviarpa 


Clavecin : 


Clavecin (fr.), cembalo — clavi sau gravicembalo 
(it.), Kielfliigel (germ.), harpsichord (engl.), instrument 
cordofon cu claviatură, ale cărui sunete sunt produse prin 
ciupire, foarte răspândit în sec. XVI — XVIII. 


Cembalo, Clavecin 
Cutia de rezonanţă, de forma unei aripi (arpa — it,, 
Fliigel — germ.), este aşezată, deobicei pe trei picioare. 

Corpul sâu are L 2.30 m şi] 250,90 m, se aseamână 
mult cu un pian de concert. 

Constructorii apelau la renumiţi artişti plastici, care 
realizau decoraţii exterioare pe cutia de rezonanţă, numite 
„intarsii”?4, de o bogăție picturală sublimă, devenind 
adevărate capodopere ale artei Barocului. 

În interior, coardele sunt întinse pe o placă paralelă cu 
latura mare, sub acestea găsindu-se un sistem mecanic cu 
pârghii, cuplate la cele două sau trei claviaturi (manuale). 
Fiecare clapă are fixată la extremitatea ei din interior o 
pană sau lamelă metalică, numită „ciupitoare” (Kiel — 
germ.), poziționată sub coardă. Acţionând clapa, 
ciupitoarea se ridică şi pătrunde între coarde, acroşând-o, 
apoi cade imediat în poziţia iniţială. 

Clavecinul modern prezintă 5-7 pedale. Una dintre 
acestea este pedala de cuplaj, care permite cântatul 
simultan pe claviatura superioară şi cea inferioară. 

Celelalte pedale corespund unor registre timbrale, 
putând să redea aproximativ timbrul de lăută, harpă, 
violină, etc. Primele 4 (patru) pedale acționează asupra 
claviaturii inferioare iar celelalte 3 (trei) pedale asupra 
celei superioare. Prin combinarea lor se pot realiza nu 
mai puţin de 36 de timbre. 

Claviatura, la început (aprox. prin sec.XIV) fiind una 
singură, se compunea din clape din lemn (întindere 
cromatică dol — dos sau dol — fa5), instrumentul se 
caracteriza printr-o sonoritate mică şi fragilă. 

Cu timpul claviatura s-a extins la 61 clape (Do sau Fa — 
dos sau fa5) acoperite cu fildeş, adăugându-se totodată o 


” lungimea 

* lăţimea 

24 4 îda : : : 
Incrustaţii în lemn cu diferite esențe de lemn, de alte culori. 

a doua claviatură. Coardele din maţ sunt înlocuite cu cele 
metalice, astfel : oţel pentru registrul înalt, repartizate 
câte trei pentru un sunet, aramă pentru cel grav, câte două 
pentru un sunet. 

Scurt istoric : 


Din punct de vedere organologic”, părerile sunt 
împărțite: unii susţin că el derivă din vechiul instrument 
medieval cu coarde ciupite, numit psalterion, apărut după 
toate probabilitățile prin sec. XIII-XIV, un fel de harpă 
triunghiulară cu cutie de rezonanţă ale cărei coarde erau 
ciupite cu degetele, pe care se pare că arabii l-au adus în 
Europa apuseană în secolul XI purtând denumirea de 
q'anun. La finele secolului XIV, psalterionul capătă o 
formă trapezoidală, în locul degetelor pentru ciupirea 
coardelor se adaptează o claviatură. 

Alţii socotesc clavecinul ca având un strămoş 
îndepărtat, probabil în clavichordul cu bare. Primul 
clavecin a fost întâlnit în sec. XIV, în Italia, sub acest 
nume este menţionat pentru prima oară în anul 1404. 

Un loc important în evoluţia clavecinului îl ocupă 
„Școala Flamandă”, ai căror constructori au realizat 
instrumente cu o structură mai robustă şi o sonoritate mai 
amplă. Dintre aceştia s-a remarcat, pe plan internaţional, 
celebra familie olandeză H. Ruckers din Antwerpen, ale 
căror clavecine au dâinuit până spre sfârşitul sec. al 
XVIII-lea, făcând mare concurenţă italienilor Crotone, 
Farini, Zanetti. 

Clavecinele începutului de secol XV posedau deja o 
claviatură cu 45 taste, aproape 4 octave, prezentându-se 


* Organologia — ştiinţa care se ocupă cu descrierea şi istoria 
instrumentelor întâlnite în practica muzicală universală. 

la exterior ca o harpă culcată şi având în interior o placă 
de rezonanță din lemn de brad, peste care treceau 
coardele. Mecanica era foarte simplă, o mică tijă din 
lemn, a cărei bază se sprijinea pe extremitatea posterioară 
a tastei şi avea la celălalt capăt un vârf ascuţit din pană de 
corb; în momentul când se apăsa tasta, tija împinsă în sus 
agăța coarda cu vârful, punând-o în vibraţie. Deasupra 
vârfului se găsea o bucată de fetru, care servea la oprirea 
vibraţiilor după ce tija verticală cădea la locul ei. Vârful 
ascuţit este mobil şi acţionează ca o cumpănă faţă de 
coardă, în aşa fel încât la coborirea tijei el atinge uşor 
coarda, fără să o pună în vibraţie. 

Iniţial fiecărei taste îi corespundea o singură coardă. 
Ulterior, pentru amplificarea sonorităților s-au utilizat 
pentru aceeaşi tastă (sunet) două sau trei coarde, creându- 
se registrele de 4, 8 şi 16, pentru fiecare registru 
existând trei tije verticale, montate pe aceeaşi tastă, 
fiecare ciupind o anumită coardă. Toate tijele erau 
montate pe o riglă mobilă, care putea fi deplasată cu 
ajutorul unor şnururi, manevrate cu genunchii, denumite 
genunchiere. 

Frecvent se foloseau două claviaturi independente de 
peste patru octave, suprapuse şi distanţate la un interval 
de cvartă perfectă, cea de-a doua claviatură servea pentru 
variaţii de intensităţi. Cuplarea lor s-a efectuat abia în sec. 
XVII, când s-a introdus o pedală specială de cuplaj. 

În acestă epocă nu se utiliza încă un temperaj egal, în 
acordajul clavecinului preferându-se sunetele cu diezi 
celor cu bemoli. Uneori tastele negre (colorate în alb sau 
alte culori) erau scindate în două : o jumătate pentru 
diezi, cealaltă jumătate pentru bemoli. În epoca lui J.S. 
Bach se realizează temperajul egal, fiecare ton fiind 

împărțit în două semitonuri egale, fapt ce-i permite 
compozitorului scrierea celebrului  Clavecin bine 
temperat. 

Extensia celor două claviaturi la cinci octave a fost 
realizată în sec. XVIII de Fr. E. Blanchet şi elevul sâu P. 
Taskin. Menţionăm printre cei mai renumiţi constructori 
de clavecine, în afară de cei pomeniți anterior, pe 
francezii : E. Richard, J. Marius; italienii : B. Cristofori, 
G.A. Bafto, C. Grimaldi; englezii : C. Harward, H.F. 
Broadwood; germanii : C. Zell, J.H. Grăbner, A. Stein, 
C.G. Schrâtter, G. Silbermann, ]. Heinrich. 

În anul 1768 Pascal Taskin înlocuieşte la unele tije 
vârfurile din pană de corb cu mici bucăţi din piele de 
bivol, fiartă în ulei, creând astfel un timbru mai dulce, 
numit buffle (fr. — bivol), alături de cel obişnuit, realizat 
de tijele cu pană. Tot el înlocuieşte genunchierele cu 
pedale, uşurând schimbarea registrelor. 

Hans şi Andreas Ruckers, împreună cu B. Schudi, zis 
„Tschudi”, realizează în 1769 un dispozitiv cu scopul 
obținerii unei gradaţii a intensității sunetului în sistem de 
„Jaluzele”, practicat deobicei la orgă. 

Acest tip de clavecin, folosit în muzica preclasică, a 
făcut o bună concurenţă pianoforte-lui până după anul 
1837. În practica muzicală cuprinsă între cele două epoci 
stilistice — Renaştere şi Baroc — clavecinul a deţinut un 
rol covârşitor, ascendent, culminând cu epoca sa de 
glorie, numită de unii „de aur”, din sec. al XVIII-lea. 

Timbrul clavecinului este metalic, puţin zbârnăit, 
oarecum sec, dar bogat în armonice superioare. Cu 
ajutorul pedalelor se pot realiza schimbări de culoare prin 
utilizarea registrelor. Calitățile sale timbrale, armonico- 
ritmice şi polifonice definesc tripla funcţie pe care o 

îndeplinea : de a conduce aparatul orchestral, de a fi 
instrument solistic şi de a acompania cântul vocal sau 
instrumental. 

Notarea se face pe două portative, la fel ca la pianul 
modern. 

Instrument deosebit de agil, la clavecin se execută cu 
mare uşurinţă şi cu efecte splendide game, arpegii, 
acorduri arpegiate sau placate. Inexistenţa posibilităţii 
susținerii duratei sunetelor a determinat utilizarea 
procedeului ornamentării, care a generat stilul rococo. Pe 
de altă parte, legato era foarte greu de realizat iar 
posibilităţile de nuanţare se limitau la două : nuanţe mici 
şi mari. Schimbările de nuanţe se puteau realiza utilizând 
registrele, dar numai în trepte sau în bloc, pe toată 
întinderea claviaturi. 

Clavecinul şi-a legat numele de compozitori ca G. 
Frescobaldi, D. Scarlatti, Fr. Couperin, J.Ph. Rameau, J.S. 
Bach sau G.Fr. Haendel. Nostalgia vechiului instrument, 
cochet şi delicat, incită claveciniştii moderni (ex. 
clavecinista poloneză W. Landowska) să realizeze prin 
concertele şi imprimările lor, reversibilitatea atmosferei 
generate de arta claveciniştilor secolelor XVI, XVII şi 
XVIII. 

În zilele noastre este din nou utilizat, chiar fabricat 
numai la comandă, în formaţii de muzică veche, dar şi în 
partituri contemporane, mai des în forma sa electronică, 
fiind mai uşor transportabil. 


Clavicord : 
În limba italiană clavicordo — manichordion, (fr.) 
clavicorde, (engl.) clavichord, (germ.) Klavichord, (sp.) 
clavicordio, instrument cordofon vechi, cu coarde lovite 

şi claviatură, apărut prin sec.XIII-XIV, la care se reunesc 
pentru prima oară coardele, aşezate orizontal, cu o 
claviatură. 


Clavicord 

Cutia de rezonanţă, de formă rectangulară sau 
triunghiulară, prezintă în interior 26 de coarde metalice 
de aceeaşi lun-gime şi un mecanism de tangente (lamele 
metalice, deobicei din alamă), legate între ele. Fiecare 
coardă era divizată de 1-4 tangente, corespunzâtoare a 1-4 
sunete. Ambitusul iniţial al claviaturii era de 3,5 octave 
diatonice, mai târziu ele ajungând la 45 clape cromatice, 
adică 5 octave. 

Prin apăsarea cla- 
pei, tangenta se direc- 
ționa spre coardă, 
punând în vibraţie 
numai acel segment de 
coardă corespunzător 
clapei apăsate. Tipul 
mai popular, cu bare, 
avea 26 coarde, fiecare 
din ele putând fi lovită 
de mai multe clape. 
Rolul  clapelor era 
astfel dublu : acela de a 
lovi coarda şi acela de 
a determina,  conco- 
mitent, porţiunea de 

coardă care să vibreze pentru obținerea sunetului dorit. 
Scurt istoric : 


Instrumentul a fost menţionat pentru prima oară în 
anul 1405 în poemul Der Minne Regal al lui Eberhard 
Cersne. Forma sa era dreptunghiulară iar coardele erau 
lovite de o lamelă din metal, fixată perpendicular pe 
extremitatea posterioară a tastei. 

Până la începutul secolului al XVIII-lea, clavicordul 
poseda mai multe taste decât coarde, fiecare coardă fiind 
lovită în locuri diferite şi emițând sunete diferite. La 
apăsarea tastei, tangenta se ridica percutând coarda pe 
toată durata apăsării. În acest fel coarda era divizată în 
două segmente, fiecăruia corespunzându-i un sunet de o 
anumită înălțime. Vibra însă numai cel din dreapta, 
sunetele din stânga fiind amortizate de o fâşie din postav 
ce înfâşura coarda pe o anumită lungime. Denumit 
clavicord legat a cunoscut o largă răspândire în secolul 
XVII, mai ales în Germania, pentru motivul că permitea 
unele efecte dinamice şi de expresie care nu se puteau 
realiza la clavecin. Printr-un joc de presiune a tastei se 
putea obţine un vibrato frumos, numit Berbung. În anul 
1726, datorită lui Dabiel Tobias Faber din Kreilsheim, 
clavicordul devine liber, fiecărei taste corespunzându-i o 
singură coardă. Pentru a mări sonoritatea s-au dublat 
coardele grave iar în locul făşiilor de postav s-au introdus 
surdine din pâslă. Cu toate perfecționările aduse, 
sonoritatea  clavicordului rămâne mică, discretă, 
insuficientă în raport cu cerinţele sec XVIII, din care 
cauză dispare treptat din uz. 

La clavicordul fără bare, fiecare coardă era acționată 
de o singură clapă. Acest tip de clavicord, probabil, a fost 
predecesorul clavecinului şi unul din strămoşii pianului. 
Tăria sunetului era dată de forţa aplicată clapei apăsate. 
Instrumentul avea un mare inconvenient, deoarece 
înălţimea sunetului era instabilă, iar durata lui depindea 
de timpul cât se ţinea clapa apăsată. Acest sistem nu era 
prea fericit, deoarece lamela împiedica vibraţiile coardei 
dacă nu se ridica imediat degetul de pe clapă. Acest 
sistem mecanic dispare în sec. al XVIII-lea datorită lui 
N.Faber, care introduce un mecanism liber şi 
independent, adică o clapă pentru o coardă simplă sau 
dublă, acordată identic. 

Primele modele de clavicord, primitive, apărute după 
toate probabilitățile în Germania sec. al XIV-lea, 
reprezentau un instrument cu coarde lovite de tip 
psalterium, cu o cutie de rezonanţă de mici dimensiuni, 
cuplată cu o claviatură plasată pe una din laturile 
instrumentului. 

Clavicyterium (lat. — gr. — engl.), clavicembalo 
verticale -  arpicordo (it.), clavecin vertical (fr.), 
Querfliigel (germ.), instrument cu coarde ciupite şi 
claviatură, variantă de spinetă; organologii îl consideră 
un hibrid între harpă şi spinetă, de unde şi denumirea de 
arpicordo sau spineta italiană. 


ara 

Cutia de rezonanţă verticală este plasată 
perpendicular pe claviatură, ca la pianină. Este considerat 
strămoşul unui tip de pian numit „Giraffenklavier”. 
Informaţii despre acest instrument se găsesc în lucrarea 
lui A. Bancheri din anii 1591-1607 Conclusioni del suono 
d'organo. 

Claviorganum (lat.), claviorgano (it.), Orgelklavier 
(germ.), vechi instrument hibrid cu claviatură, combinaţie 
între clavecin şi orgă. Cele trei manuale (tastaturi) sunt 
cuplate la mai multe şiruri de tuburi sonore de orgă. Un 
astfel de instrument, datat 1579, se află expus la Albert 
Museum din Londra şi este compus dintr-o orgă, pe care 
este aşezat clavecinul; din cele 3 manuale de care 
dispune, două acţionează clavecinul iar unul orga. 


Între sec. XVI — XVIII au existat şi alte asocieri între 
clavecin şi diverse instrumente cu clape (clavicord, 
spinetă, orgă, etc.). 

Dolce Melos (lat.), cimbalo (it.), Hackbrett (germ.), 
doucemelle (fr.), instrument hibrid, variantă de 
psalterium, care derivă din ţitera primitivă, de formă 
rectangulară, ale cărei coarde se lovesc cu două baghete. 

Hackbrett, Cymbal 

Psalterium, vechi instrument cunoscut în Grecia şi 
Roma antică, care derivă din fitera primitivă. În Europa a 
dominat modelul trapezoidal cu 20 de corzi metalice. În 
Psaltirea scheiană, (psalm CXLIII), vechi document 
românesc din sec. XVI este consemnată prezența în 
practica muzicală a poporului român a unui model cu 10 
coarde, iar în sec. XIX maghiarul J.V. Schunda a 
perfecționat instrumentul, creând un nou instrument 
muzical numit țambal (magh. Cimbalom). 

Henry Arnould de Zwolle, medic la curtea lui Philip 
cel Bun de Burgundia, mai târziu în slujba coroanei 
regale franceze, astronom, inginer şi muzicograf olandez 
de origine franceză, a înlocuit în anul 1446 cele două 
baghete cu un mecanism cuplat la o claviatură cu 37 de 
clape. 

Un document din 1460, în care Zwolle descrie un 
cembalo cu mecanică cu ciocânele „Hammermechanik” 
(Prellmechanik), spre deosebire de „Kielmechanik”, adică 
mecanismul obişnuit de ciupire a coardelor, specific 
clavecinului, este deţinut de Bibliotheque Nationale de 
Paris. 

În organologia modernă este considerat, alături de 
monocord, a fi unul din strămoşii clavicordului şi implicit 
ai pianului. O descriere detaliată a instrumentului o face 
Toulmon în Dissertation sur les instruments de musique 
au Moyen ge, Paris, 1844. 


94 


Escacherium — scachordum (lat.), eschiquier (fr.), 
chekker (engl.), Schachbrett (germ.), vechi instrument 
cu coarde ciupite şi claviatură, cu o structură 
organologică incertă. Etimologia termenului nu s-a 
stabilit cu exactitate, deoarece acesta apare în grafii 
diferite. Primul exemplar cunoscut a fost construit de 
compozitorul şi poetul francez J. Perrot la comanda 
regelui englez Eduard al III-lea (1327 — 1377). 

Instrumentul este citat în lucrâri teoretice între anii 
1370 — 1380 de E. Deschamps şi G. Machault. Între sec. 
XIV-XVI, termenul indica spineta sau clavicordul. După 
C. Sax, instrumentul este un hibrid între clavecin şi 
armoniu, francezul N. Dufourg opinează în favoarea unui 
clavecin, englezul Fr.W. Galpin îl consideră un tympanon 
iar B. Eschenbach un harmonium. 


Organised clavichord (engl.), instrument hibrid, 
combinaţie de clavecin cu tuburi de orgă. 


NI 

Pantaleon, vechi instrument cu coarde lovite, la care 
mai târziu s-a ataşat şi o claviatură, variantă de Hackbrett 
de mari dimensiuni, construit şi perfecţionat în anul 1697 
de H. Pantaleon, violonist german din Mersenburg. Cele 
două rânduri de coarde, confecţionate din intestin de 
animal sau metal, erau lovite cu baghete din lemn cu 
ciocănele duble, acoperite astfel : unul cu piele moale şi 
altul cu piele tare pentru nuanţe de forte şi piano. Din 
respect şi preţuire pentru inventator, regele Ludovic al 
XIV-lea a schimbat numele german al instrumentului cu 
cel al inventatorului său. 

Acest instrument este considerat de unii organologi 
drept unul din strămoşii direcţi ai pianului cu ciocânele. 


Pentacontacordon (lat.), sambuca lincea (it.), 
instrument cu coarde ciupite şi claviatură, variantă de 
cembalo cu 50 de coarde duble şi o claviatură cu 8 şiruri 
de taste. A fost proiectat în anul 1618 de lutierul italian 
Fabio Collona, membru al Academiei dei Lincei din 
Roma. 

Proteus (lat.), instrument cu coarde ciupite şi 
claviatură, tip de clavecin construit de Francisco Nigetti. 


fă 35 a ar! 

Spineta, arpicordo — spinetta (it.), Epinette (fr.), 
Kielfligel (germ.), spinet (engl.), instrument cu coarde 
ciupite şi claviatură, tip de clavecin de dimensiuni mai 
mici, creată în anul 1503 de Giovanni Spinetti. Cutia de 
rezonanță, cu decoraţiuni şi  încrustaţii picturale 
deosebite, se prezintă sub diferite forme : triunghiulară, 
dreptunghiulară sau pentagonală. Instrumentul posedă un 
singur rând de coarde simple, care sunt ciupite de pene de 
corb tăiate în triunghi şi cuplate la un sistem mecanic cu 
pârghii. 

În funcţie de mărimea instrumentului, claviatura 
variază între 31 - 49 de clape, corespunzătoare a 4 octave 
cromatice. Instrumentul poate fi portabil sau fix, sprijinit 
pe trei sau patru picioare, bogat ornamentate cu sculpturi 
în lemn. Deosebirea spinetei de clavecin constă în 
dimensiunile mai reduse şi în simplitatea mecanismului, 
denumit în limba germană „Kielmechanik”. 

Scurt istoric : 

Spineta datează din sec. al XIV-lea, fiind cunoscută în 
Italia, Franţa, Germania şi Anglia. Unii organologi afirmă 
că invenţia spinetei se datorează veneţianului G. Spinetti 
(sec. XV). Cel mai vechi instrument cunoscut şi păstrat 
datează din anul 1493 şi aparţine constructorului Pasi din 
Modena. În secolele următoare, în Italia şi Franţa, 

termenul spinerta definea diverse tipuri de instrumente cu 
claviatură, precum clavicembalul, clavicordul, uneori, dar 
foarte rar, chiar orga. Instrumentul s-a menţinut în 
practica muzicală până la sfârşitul sec. al XVII-lea, când 
a fost înlocuit de clavecin. S. Bidermann, celebrul 
constructor de spinete din Germania s-a specializat în 
fabricarea unor instrumente mecanice, introduse în 
cofrete speciale, miniaturale, cu o claviatură de numai 3 
octave. 


Spinetta 
Virginal, virginal (engl.), virginale (fr.), Virginal 
(germ.), instrument cu coarde ciupite şi claviatură, 
variantă de spinetă. Cutia de rezonanţă are formă 
rectangulară, de trapez sau pătrat, cu claviatura într-o 
parte. Mecanismul este acelaşi cu al spinetei. 


Scurt istoric : 

Din diferite texte sau documente muzicale, constatăm 
că virginalul a fost un instrument la modă în practica 
muzicală din Anglia secolului al XVI-XVII-lea. O primă 
menționare a instrumentului o întâlnim într-un manuscris 
care aparţine lui Paulus Paulirinius din Praga, datat din 
anul 1460 şi păstrat la Cracovia. O descriere amănunţită 
se află în Musica getuscht, scrisă de S.Virdung în anul 
1511. 

Conform afirmațiilor muzicologului belgian Ch. van 
Borren, termenul a servit la definirea tuturor tipurilor de 

instrumente cu coarde ciupite şi claviatură (Les origines 
de la musique de clavier en Engleterre). Din sec. al 
XVIII-lea termenul de  virginal este înlocuit cu 
harpsichord, motiv pentru care spineta devine sinonimă 
virginalului. 


Virginal 
Pian (anexa nr.6) : 


Pianoforte (it.), piano (fr. — engl.), Hammerklavier 
(Fligel — aripă în lb. germ.), vechi termen pentru pianul 
cu ciocânele, folosit începând cu anul 1720 de renumitul 
constructor german G. Silbermann, care a fabricat mai 
multe asemenea instrumente, punând bazele mecanicii 
moderne a pianului, considerat de către unii organologi 
chiar drept primul inventator al pianului. Fortepiano este 
un strămoş al pianului, de fapt primul pian cu ciocănele. 
Este mai mic în dimensiuni şi greutate decât cel modern 
şi are toate corzile paralele, nu încrucişate şi un sunet mai 
transparent. Denumirea de Klavier (germ.), provenind din 
Ib. lat. clavis=cheie, desemnează un instrument cu coarde 
lovite şi claviatură. 

foto : pian cu coadă scurtă (semicoadă), având capacul 
deschis. 

Pian (prescurtarea comună a cuvântului de origine 
italiană pianoforte, piano=încet şi forte=tare) este un 
instrument muzical foarte răspândit, unde sunetul este 
produs de corzi metalice simple, duble şi triple, fixate pe 
o placă de rezonanţă din lemn (nuc, mahon, brad, paltin, 
tei sau stejar), lovite de ciocănele acoperite cu pâslă 
(piele), prin intermediul unei claviaturi. 

Pianele moderne au corzile montate într-un cadru 
metalic, deobicei turnat din fontă şi finisat cu lac şi 
pulbere de bronz (motiv pentru care este numit, 
impropriu, şi "placă de bronz”). Acesta are rolul de a 
rezista tensiunii mari exercitate de corzi, care altfel ar 
deforma structura din lemn a pianului. 

Elementele esenţiale pentru producerea sunetului unui 
pian sunt: (1) corzile metalice lovite de (2) ciocănelul din 
lemn cu cap de pâslă, (3) căluşul pe care sunt fixate 
corzile prin intermediul unor şiruri de cuie metalice, şi 
care transmite vibrația corzii către (4) placa de rezonanţă 
din lemn, care are rolul de a transforma vibrația corzii în 
unde sonore. 

Coardele pianului, confecţionate din oţel special, de 
lungimi şi grosimi diferite, cele groase fiind înfăşurate cu 
spire din sârmă de cupru, sunt întinse orizontal şi 
încrucişat, spre a ocupa cât mai puţin spaţiu, permiţând 
totodată o îmbogăţire timbrală prin fenomenul de 
rezonanţă, între laturile opuse ale ramei din fontă. Ele 
sunt fixate la un capăt cu şuruburi cu filet foarte fin, ce 
servesc la acordaj, iar la capătul opus cu cuie sau scoabe. 

Coarda singură produce un sunet aproape inaudibil, 
datorită suprafeței sale foarte mici, dar placa de 
rezonanţă, care are o suprafaţă considerabil mai mare, 
transformă vibrația corzii mult mai eficient în sunet, 
punând în mişcare un volum mare de aer. Pentru 
realizarea unor sonorități mai ample, coardele acute se 
triplează iar cele medii se dublează. Chiar şi o parte din 
cele grave sunt dublate şi înfăşurate cu sârmă de cupru iar 
la cele grave simple înfăşurarea este dublă. 

Pentru amplificarea sunetului, prin antrenarea în 
vibraţie a unei mase de aer mai mare, pianele sunt 
prevăzute cu o placă de rezonanţă din lemn de brad, 
plasată la câţiva centimetri sub coarde pe o altă placă din 
lemn de esenţă tare, întărită cu bare. Cutia pianului este 
închisă cu un capac, care poate fi deschis pe jumătate sau 
pe sfert, spre a reflecta undele sonore înspre auditori. 

Un mecanism cu pârghii, tije şi ciocănele dublate de 
surdine (Dămpfer =lb. germ.), confecţionate din postav 
gros sau pâslă, care acoperă corzile în momentul în care 
ciocănelul revine în poziţia iniţială (în registrul acut, de la 
mi“ în sus nu mai există surdine, coardele fiind scurte şi 
subțiri, vibraţiile lor se sting repede), coordonate de un 
sistem modern de repetiţie numit echapement, bazat pe un 
declanșator flexibil cu rol de a elibera coarda de 

ciocănelul care a percutat-o, revenind imediat la poziţia 
inițială, constituie “motorul” pianului. 

Fiecare clapă comandă un ciocănel acoperit cu pâslă. 
Fiecare tastă e o pârghie cu două braţe, în poziţia de 
repaus, braţul cuprins în claviatură fiind ridicat. Pe braţul 
din spate, la mijlocul lui se sprijină axa de suport a unei 
pârghii, la capătul căreia se mişcă în jurul unei axe o 
limbă. Când tasta e apăsată, ea ridică în sus pârghia care, 
mişcându-se brusc, aruncă limba în sus iar aceasta 
ciocănelul. După lovire, din cauza greutăţii, atât limba cât 
şi ciocănelul revin înspre poziţia inițială, indiferent dacă 
tasta e apăsată sau nu. Ciocănelul însă nu cade în poziţia 
de repaus, ci se opreşte la jumătatea drumului într-o axă 
ridicată de capătul anterior al tastei. 


Acest mecanism este conectat la o claviatură formată 
din 84-88 clape; unele albe (fildeş, celuloid), 
corespunzător gamei diatonice iar cele negre (abanos, 
plastic) sunetele alterate cu diezi şi bemoli. 

La baza instrumentului sunt plasate 2-3 pedale 
metalice, cu ajutorul cărora se obțin efecte sonore 
speciale sau variaţii dinamice şi timbrale. 

Notarea sunetelor destinate pianului se face pe două, 
uneori trei portative unite prin acolade. 

Întinderea sa acoperă şapte octave şi o terță. 

Calitatea sonoră a unui pian este proporțională, de 
regulă, cu lungimea acestuia (respectiv înălțimea, pentru 
pianine), mai ales în ceea ce priveşte claritatea şi puterea 
registrului grav. Acest fapt se explică prin posibilitatea 
utilizării la pianele cu coadă lungă a unor corzi mai lungi 
şi a unor plăci de rezonanță mai bine adaptate 
frecvenţelor diferite, produse de corzi. 

Timbrul egal şi omogen pe toată întinderea sa oferă o 
sonoritate extrem de variată, asemănătoare orchestrei; cea 
a registrului grav este amplă, asemănătoare clopotelor, 
registrul mediu este de o mare expresivitate, de largă 
inspiraţie, iar cel acut are o culoare strălucitoare, 
asemănătoare jocului de clopoței. 
multiple iar agilitatea considerabilă. 

Legato, unul din procedeele cele mai dificile, dată 
fiind durata relativ scurtă a sunetului se realizează din 
degete prin păstrarea lor foarte aproape de taste şi 
înfundarea lor cu ajutorul greutății braţului. El este în 
funcţie de agogică — mai uşor de realizat în tempo-uri 
moderate şi mai dificil în cele rapide şi lente, de dinamică 
— comod între piano şi forte, în fortissimo auzindu-se şi 
zgomotul de atac al ciocănelelor şi de registre — mai uşor 
în grav şi mediu. 

Mai frecvent se utilizează, mai ales în lucrările 
preclasice ce necesită o bună tehnică de degete, non 
legato, realizat prin articularea de la bază a degetelor. 

Staccato se realizează fie din degete, fie din 
încheietură (poignet), fie din antebraţ, în timp ce 

martellato numai din braţ, în f şi ff. În ambele cazuri 
sunetele sunt scurte, bine separate între ele. 

Nuanţele posibile cuprind o gamă largă şi variată. La 
coloritul timbral şi dinamic o contribuţie importantă o 
aduc pedalele, cea mai solicitată fiind pedala forte ( din 
dreapta). În funcţie de modalitatea de acţionare şi de 
efectul realizat ea este de mai multe tipuri : 

Pedala ritmică sau de sonoritate este utilizată pentru 
întărirea sunetelor sau evidenţierea timpilor, accentelor 
sau sincopelor şi se realizează prin apăsarea şi ridicarea ei 
simultan cu tastele. Se indică sub portativul al doilea prin 
semnul (Ped.) apăsarea iar cu o steluţă (*), ridicarea. 

Pedala melodică sau sincopată constă în acţionarea 
pedalei la foarte scurt timp după apăsarea tastei, cu 
menţinerea ei apăsată până la apariţia sunetului următor şi 
ridicarea ei bruscă în acel moment. Este indicată la 
legarea sunetelor şi acordurilor depărtate, unde degetele 
nu o pot realiza. Notarea se face sub al doilea portativ 
printr-o linie întreruptă doar în locul unde este schimbată. 

Pedala vibrato constă în vibrarea rapidă cu piciorul a 
pedalei semi-apăsate. Se foloseşte la menţinerea sunetelor 
din bas în cazul unei succesiuni de ornamente şi se 
notează sub al doilea portativ printr-o linie ondulată. 

Semipedala implică apăsarea completă a pedalei 
simultan sau cu o fracțiune de timp mai târziu cu tasta şi 
ridicarea ei pe jumătate, urmată imediat de o reapăsare la 
schimbarea armonică. Ea este folosită la reîmprospătarea 
acordului fundamental într-o succesiune de armonii 
diferite sau la realizarea contrastului dintre două acorduri 
identice succesive, dar de intensităţi diferite şi se notează 
printr-o linie întreruptă (ca un v întors), de câte ori se 
schimbă. 

Pedala piano (din stânga) se utilizează la realizarea 
unor variaţii timbrale. Aplicarea ei se indică prin 
termenul una corda, când este apăsată pe jumătate, iar 
ridicarea ei prin tre corde sau tutte le corde. Uneori se 
utilizează şi termenii : con sordino şi senza sordino. 
Pentru sonorități mici, dar luminoase, se utilizează 
concomitent ambele pedale : aceea de piano, notată între 
portative, apăsându-se puţin înaintea apăsării tastei pentru 
a se realiza o intensitate mică iar cea de forte după 
apăsarea tastei, pentru a se prelungi sunetul în vederea 
obținerii unui legato. Acest procedeu se întâlneşte mai 
ales în muzica romantică şi impresionistă. 

O sonoritate interesantă, asemănătoare clavecinului se 
poate obţine prin apăsarea simultană a ambelor pedale pe 
jumătate. 

Ornamentele muzicale au rolul de a umple şi a 
îmbogăţi golurile sonore, acestea pot fi realizate la pian 
fie cu o mână, fie cu ambele, simultan. 

Glissando se poate executa fie pe tastele albe — 
diatonic, fie pe cele negre — pentatonic, fie concomitent, 
ascendent sau descendent. 

Tremolo legato se utilizează des în scriitura pianistică, 
fie în gradările de nuanţe, fie în sonorități ample, de 
octavă, fie la prelungirea unui sunet pedală iar cel 
vibrato, cu repetarea unui sunet se întâlneşte mai rar, de 
obicei în creşteri sau descreşteri de nuanţe. 

Prin natura sa constructivă, pianul este un instrument 
polifonico-armonic şi ritmic, fiecare mână putând executa 
acorduri placate sau arpegiate. 

Independenţa mâinilor asigură preponderența melodiei 
asupra acompaniamentului. 

Uneori, în scriitura pianistică, se indică de către 
compozitor apăsarea tuturor tastelor albe sau/şi negre 
între două sunete, aceste conglomerate sau ciorchine de 
sunete poartă denumirea de cluster şi au fost introduse în 
practica pianistică de americanul Henry Cowell. Atacul 
lor poate fi realizat cu degetele, cu pumnul, cu palma 
deschisă sau cu muchia sau podul palmei, a antebraţului, 
etc., în funcţie de distanţa între sunetele extreme şi de 
forţa sonorităţii. Indicarea modalităţilor de atac se face fie 
textual, fie utilizând divese semne, trecute într-o legendă 
la începutul sau sfârşitul partiturii. 

Alteori se apasă tastele foarte uşor, fără a se emite 
sunete, cu rol de rezonanţă, sunetele respective notându- 
se cu note rombice. Școala americană de muzică 
modernă, reprezentată de compozitorul John Cage, 
exploatează la maximum posibilităţile pianului, căutând 
noi resurse timbrale prin procedeul preparării, care poate 
fi realizat prin schimbarea acordajului, prin introducerea 
între coarde a unor hârtii, bile, nasturi, etc., prin ciupirea 
coardelor, prin trântirea capacului, sau prin bătăi ritmice 
pe suprafaţa sa, chiar cu lovituri cu un ciocan de clopote a 
coardelor, cu baghete de timpani sau periuţele de la toba 
MICĂ. 


Istoricul şi evoluţia pianului : 


Istoria celui mai răspândit instrument din lume, dacă 
ne referim strict la instrumentul dotat cu ciocănele numit 
fortepiano, este relativ scurtă şi numără abia trei secole. 

Dacă lărgim însă sfera de cercetare şi ne referim la 
instrumente cu coarde şi claviatură, originea instrumen- 
tului poate să atingă Evul Mediu. 

Unii teoreticieni, nesatisfăcuţi de relativa tinereţe a 
instrumentului, se întorc în timp până în Antichitate, la 
unul dintre cele mai simple şi primitive instrumente, 
monocordul matematicianului grec Pitagora (500 î.Chr.) 
utilizat la măsurarea intervalelor şi considerat ca strămoş 
îndepărtat al pianului, sau chiar alt instrument cu 
claviatură, orga. 

Alţii însă, menţionând modul de producere a 
sunetelor prin lovire pomenesc un alt strămoş, mai rustic, 
dar mai dinamic, cymbalo — cu numele popular — țambal, 
a cărui denumire nu neagă înrudirea sa cu clavicembal-ul, 
a cărui origine foarte veche pare a fi orientală. 

Există şi astăzi controverse în privința strămoşilor 
pianului în rândul  muzicologilor,  organologilor, 
muzicienilor, de aceea vom prezenta diversele păreri 
exprimate pentru o bună informare, lăsând fiecăruia 
dreptul de a decide. 

Şcoala germană susţine descendența pianului, de fapt 
a tuturor instrumentelor cu claviatură pe linia fiteră- 
cymbalo-clavicord-clavecin-pian. 

Francezii susțin părerea, conform căreia, unicul 
strămoş direct al pianului poate fi considerat clavicordul, 
cunoscut încă din Evul Mediu (aprox. sec. XII-XIV) ca 
instrument cu coarde lovite. 

O parte din organologii englezi şi americani ne duc 
înapoi, pe linia  orgă-monocord-clavicord-spineta- 
clavecin. Mulţi muzicieni consideră însă doar clavecinul 
ca strămoş direct al pianului. 

Istoria pianului nu este încă pe deplin clarificată. 
Totuşi ideea de a construi un asemenea instrument 
aparţine germanilor, datorită cărora s-a răspândit acest tip 
de invenţii. Prin strădania constructorului de orgi 

Silbermann din Strassburg, Freiberg şi Dresda, modelul 
lui Cristofori a fost perfecționat continuu şi a căpătat o 
valoare nouă. 

Instrument la modă în sec. al XVII-lea, alături de 
clavicord şi orgă, clavecinul, dotat cu mijloacele de 
expresie muzicală limitate, i-a determinat pe constructori 
să-i înlocuiască mecanismul caracteristic cu cel al 
clavicordului. Atunci, se pare că s-a declanşat istoria unui 
nou instrument muzical, eveniment ce pare să fi avut loc, 
aproape în acelaşi timp, în Germania, Italia şi Franţa. 

Povestea pianului începe la jumatatea secolului al 
XII-lea cu primul său strămoş - monocordul cu clape - 
căruia ulterior i-au fost adăugate mai multe coarde, 
transformându-se în mult mai cunoscultul clavicord, care 
funcționa printr-un mecanism de atingere a coardelor în 
momentul apăsării clapelor. Până la începutul secolului al 
XV-lea, clavicordul ajungea să aibă zece coarde, fiecare 
dintre ele producând cel puţin două note prin atingerea 
coardelor în două puncte diferite pe lungimea acesteia. 

Un alt instrument premergător pianului a fost 
clavecinul, care producea sunete atunci când în urma 
atingerii clapelor coardele erau ciupite de pene de lemn 
sau metal, aşa cum buricul degetelor ciupeşte coardele de 
chitară. Acesta avea însă dezavantajul de a nu permite 
celui care cînta să ofere dinamism muzicii. Deşi a fost des 
utilizat pe parcursul a două sute de ani, până în secolul al 
XVIII-lea claviatura sa ajungând până la opt octave, 
clavecinul a pierdut treptat teren în fața unui nou 
instrument numit pianoforte. 

1709 - Gravicembalo (it.), denumire dată de 
Bartolomeo Cristofori, inventatorul mecanicii pianoforte- 
lui, primului pian cu ciocânele. 

Instrumentul a fost imaginat, se pare, la Florenţa în 
anul 1698 cu numele de arpicembalo che fa il piano e il 
forte şi realizat ulterior, în anul 1710-1711. Scipione 
Maffei face o prezentare dataliată a instrumentului în 
Giornale dei Letterati d'Italia, vol. 5 din anul 171: 
“Ouesto € propriamente Strumento da camera, e non € 
pero adattabile a una musica di Chiesa, o ad una 
grand 'orchestra... Egli € certo, che per accompagnare 
un  cantante, e per secondare uno strumento, ed anche 
per un moderato concerto riesce perfettamente : benche 
non sia pero questa l'intenzione sua principale, ma si 
quella d'essersonato a solo, come il leuto, l'arpa, le viole 
da sei corde, ed altri strumenti de” piu soavi.”” Mecanica 
acestui prim pian, cunoscută sub denumirea germană de 
„Stosszungenmechanik”(stossen=a împinge, Zunge=lim- 
bă), a fost îmbunătățită ulterior de celebrul constructor 
german A. Stein. 

Acesta înlocuieşte ciupitoarele coardelor de la 
clavecin cu ciocănele, prevăzute fiecare cu câte un 
scăunel, pe care sunt aşezate capetele ciocănelelor şi o 
limbă mobilă; în momentul în care se apasă pe clapă, 
ciocănelul se ridică şi loveşte coarda; folosind un 
procedeu, numit „Schapement”, clapa se retrage în poziţia 
inițială. 

Inventatorul pianului, deşi contestat de unii, este 
considerat Bartolomeo Cristofori din Padova, Italia, 
care a creat în 1698 un mic clavecin cu ciocănele, iar în 
1709-10, se presupune că primul pianoforte. Invenţia sa 
este contestată de unii muzicieni, în sensul în care aceasta 
denumea un cembalo, adică un clavecin cu ciocănele, şi 
nu un pian. 

A. Dolmetsch, în lucrarea Interpretation of music of 
the XVIIth and XVIIIth centuries afirmă că a văzut o 
variantă de  fympanon, prevăzut cu o mecanică 
rudimentară de tip vienez, cu mici ciocănele, construită în 
jurul anului 1610, devansând astfel celebra invenţie cu 
100 de ani. 

1711 — englezul J. Shaw inventează diapazonul, mijloc 
important în acordajul pianelor. 

1716 — matematicianul englez Taylor stabileşte 

formula de calcul a frecvenţei unei coarde în funcție de 
lungime, masă şi tensiune. 
Unii organologi susțin şi astăzi că, aproape în acelaşi 
timp cu Cristofori din Italia, organistul german Chr. 
Gottlieb Schrâter, (care a creat un model de pian, 
denumit „Hammerklavier”, dezvoltat şi perfecţionat mai 
târziu de renumitul constructor de orgi Gottfried 
Silbermann din Germania) şi constructorul francez de 
clavecine Jean Marius, au inventat câte un pian cu 
ciocănele, cu denumiri diferite. 

Un exemplar, denumit Hammerklavier, construit de 
Schrâter din Dresda între 1717-1720, este expus la 
Muzeul Metropolitan din New York. Se presupune că 
acesta a construit primele piane în jurul anului 1699. J.S. 
Bach cercetează acest nou instrument foarte serios în anul 
1733, dar nu-l agrează. Trei dintre pianele constructorului 
german Silbermann din Freiberg se mai păstrează şi 
astăzi în muzee din Europa şi SUA (datate însă după 
1700). Ca urmare a evoluţiei continue a artei 
interpretative la clavecin — instrument la modă, ce nu mai 
deţinea doar un rol armonic ci unul solistic — Silbermann 
împreună cu nepotul său J. Heinrich, pun bazele unei 

celebre manufacturi de  clavicorduri, clavecine şi 
pianoforte în oraşul Freiburg. 

La Academia de Ştiinţe din Paris, în anul 1717, J. 
Marius, propune acelaşi mecanism cu ciocănele ca cel al 
lui Cristofori să fie aplicat unor instrumente cu claviatură, 
pentru a mări volumul sonor şi a îmbunătăţi calitatea 
timbrală. Planşele noii invenţii au fost incluse în vol. 3 
din Machines et inventins, aprouvee pour l'Academie 
Royale des Sciens 1713-1719. 

1728 — se înființează la Londra prima şi cea mai 
veche firmă de construcţie a pianelor Broadwood. 

1730 — englezul J. Walsh dezvoltă o formă a gravării 
notelor, pentru a putea fi mai uşor tipărite. 

Forma pianelor s-a schimbat, luând pe parcursul 
dezvoltării sale diferite înfăţişări : la început avea forma 
clavecinului, apoi pătrată, dreaptă, de piramidă, de liră, 
rotundă, de girafă, etc. 

În privința pedalelor, consemnăm existenţa, la 
început, a unor dispozitive manuale sau pedale sub forma 
unor registre timbrale, întâlnite la orgă, armoniu, 
clavecin, spinetă, clavicord, etc., care permiteau obţinerea 
unor sonorități apropiate instrumentelor de suflat, 
percuție sau coarde. Pe parcurs acestea sunt înlocuite de 
un genunchier, care permitea independenţa mâinilor. 

1742 — din acest an este cunoscut cel mai vechi pian 
drept, (Tatelklavier=lb. germ.), construit de J. SGcher din 
Sonthofen. 

1745 — Chr. E. Friederici din Gera construieşte un 
pian, (conceput de italianul Vicenzo del Mela în anul 
1739, asemănător unui pian drept), pe care-l denumeşte 
Pyramidenfliigel, datorită formei sale. 

1745 — este anul în care J.S. Bach se exprimă aprobator 
în privința pianelor lui Silbermann, expuse la palatul din 
Potsdam. 

După anul 1760, noul instrument, pianoforte, dotat cu 
mecanica clavicordului inventată de Cristofori, se impune 
categoric în viața muzicală, majoritatea muzicienilor 
optând pentru el. Un rol important în răspândirea 
instrumentului l-a avut Zumpe, german de origine, stabilit 
la Londra după anul 1750. 

1768 — are loc primul concert public a lui J]. Chr. Bach, 
pe un pian. 

Până în anul 1770, compozitorii scriu încă pentru 
cembalo, iar noul stil pentru pianoforte se dezvoltă 
datorită fulor lui Bach, C.Ph. Emanuel şi Christian, dar şi 
datorită compozitorilor J. Haydn, W.A. Mozart şi M. 
Clementi; acesta, mai târziu, se va ocupa de construcția 
pianelor. 

Începând cu anul 1770, R. Stodart, J. Broadwood şi 
A.  Backers, dezvoltând ideile lui Cristofori şi 
Silbermann, pun bazele “mecanicii engleze”, unde 
ciocănelele sunt fixate pe o tijă din lemn, care prin 
intermediul unor pârghii sunt direcționate spre coarde 
folosind sistemul “chapement”. 

Mecanica germană, denumită „de tip vienez” 
Prellzungenmechanik (prellen=a lovi, Zunge=limbă) se 
datorează lui A. Stein, elev a lui Silbermann. Această 
mecanică are plasate ciocănelele direct pe capătul fiecărei 
pârghii, în continuarea clapei. Perfecţionări ulterioare ale 
mecanicii sunt făcute de J]. A. Streicher, care introduce 
tehnica de percutare a coardelor din poziţia de sus în jos, 
tehnică ce a stat la baza construirii pianului drept, a 
pianinei. 

1774 — J. Jph. Merlin din Anglia introduce pedala 
stângă una corda. Pentru a reduce intensitatea sonoră, ] 
Merlin reactualizează pedala „una corda”, concepută de 
Cristofori, un mecanism deplasează ciocănelele astfel că 
fiecare ciocănel loveşte doar una din cele două coarde 
duble repartizate pentru fiecare sunet; este adevărat că 
această pedală se folosea doar pentru registrul grav. 

Germanul A. Beyer patentează la Londra, în anul 1777 
o inovaţie importantă adusă pedalei de dinamică, 
denumită „forte”, pe atunci din lemn, folosită pentru 
ridicarea amortizoarelor (surdine). Sistemul de pedale 
introdus după anul 1880 lărgeşte scara intensităţilor şi a 
timbrurilor, îmbogăţind paleta coloristică şi de expresie a 
pianului. 

Între anii 1772 — 77, englezii Backers şi Stodart 
îmbunătăţesc mecanica, denumită până azi mecanică 
engleză, introducând şi corzi mai robuste, întărite cu bare 
metalice. 

1789 — englezul Broadwood introduce pedale şi 
elaborează mecanica engleză, la care ciocănelul, aflat în 
partea opusă claviaturii, fixat pe scaunul său, este pus în 
mişcare de un mecanism complicat de axe. 

1793 — anul construcţiei ultimului cembalo de către 
firma Broadwood. 

1794 — ambitusul pianelor atinge 6 octave, mergând de 
la C1 la c4 .. În același an, Joh. A. Ibach, fondează cea 
mai veche firmă de piane care se păstrează până astăzi. 
Tot în acest an, firma Erard crează aşa numitul 
echapement, care permitea ciocănelului să se elibereze de 
pilotul automat la 2 mm de coardă. 

1802 — firma Broadwood foloseşte utilajele cu aburi, 
ca nouă tehnologie în confecţionarea pianelor. 

1804 — ambitusul pianelor se măreşte de la CI la f5. 
Austriacul I. Pleyel, elev a lui Haydn, se stabileşte la 
Paris unde fondează o manufactură de piane în anul 1807, 
devenind principalul furnizor al celebrului pianist Fr. 
Chopin. El înlocuieşte placa din lemn, susținătoare a 
coardelor, cu un cadru metalic, mult mai rezistent la 
extraordinara tensiune a corzilor. 

1811 — R. Wornum construieşte la Londra primul său 
cotage-piano. 

1816 — germanul J.N. Mălzel îşi patentează invenţia 
metronom-ului, cu toate că ideea se datorează unui 
ceasornicar din Amsterdam, pe nume Winkel. Primul 
compozitor care aplică indicaţii de tempo metronomice 
sonatelor sale este însuşi Beethoven. 

1817 — firma Broadwood îi trimite lui Beethoven, 
aproape complet surd, cu ajutorul unui vapor, pe 27 
decembrie un pian, care va ajunge sub formă de cadou 
abia peste trei luni. Colecţia de piane a „titanului de la 
Bonn” se ridică astfel la trei : unul din anul 1803 de la 
Erard, un Broadwood din anul 1817 şi un Graf din anul 
1825. 

1821 — 22 parizianul Erard inventează mecanica cu 
repetiţie, denumită şi „double echapement”, o invenţie 
foarte importantă, care a fost elaborată încă din anul 1790 
şi care introduce mecanismul cu repetiţie al ciocănelelor, 
dar care este definitivată abia în anul 1822. Astfel fiecărui 
ciocănel i se crează posibilitatea să execute o mişcare 
dublă, dus-întors, folosind un sistem special, destul de 
sofisticat, de pârghii. Acest sistem măreşte precizia şi 
viteza de atac în repetiţia sunetelor, sistem ce stă la baza 
construcției pianului modern cu mecanică engleză. De 
asemenea el echipează discantul cu trei coarde. 

Succese remarcabile în acest domeniu au fost obţinute, 
mai târziu de germanul H.E. Steinweg, stabilit ulterior în 
U.S.A. sub numele de Steinway, fondator al uneia dintre 
cele mai mari fabrici de piane, renumite în lume pentru 
calitatea deosebită a execuţiei. 

1823 — ambitusul pianelor atinge 85 de sunete, de la 
A2 la a4. 

1825 — constructorul american din Boston A. Bancock, 

prevede pentru prima oară un cadru metalic, care să 
stabilizeze tensiunea mare a coardelor. 
J.H. Pape, vechi colaborator a lui Pleyel, pornind de la 
teorema în care diagonala unui pătrat este mai mare decât 
laturile sale, montează corzile pe diagonala cutiei de 
rezonanţă, inventând astfel principiul, practicat şi astăzi, 
al coardelor încrucişate, din anul 1826. 

Totodată, acesta înlocuieşte pielea din capul 
ciocănelelor cu o pâslă rezistentă, denumită în lb. germ. 
Filz, care dă şi astăzi strălucire sunetelor unui pian. 

1828 — Ignaz Bosendorfer înfiinţează la Viena firma 
sa constructoare de piane. 

1834 — la Birmingham, Webster toarnă prima coardă 
din oţel. 

1840 — H. Herz, pianist, compozitor şi constructor de 
piane, îmbunătăţeşte mecanica pianului la Paris, 
aducându-l spre o formă definitivă, care se practică şi 
astăzi. 

Pînă în jurul anului 1850, existau peste o mie de 
patente de piane şi firme înregistrate. 

1853 — trei constructori celebri îşi înfiinţează firmele : 
Steinway la New York, Bechstein la Berlin şi Bliithner 
la Leipzig. Astfel, trei dintre firmele cele mai renumite şi 
astăzi, sunt copiii aceluiaşi an. 

Iată o listă sumară a firmelor ce fiinţau în jurul anului 
1850: 

1828 Bosendorfer la Viena; 

1834 Thiirmer la Meissen, azi la Bochum; 

1835 Steinweg la Braunschweig ( din 1865 Grotrian- 
Steinweg); 

1845 Ronisch la Dresda, azi la Leipzig; 

1846 Sauter la Spaichingen; 

1849 Seiler la Liegnitz, azi la Kitzingen; 

1851 Feurich la Leipzig, azi la Grunzenhausen; 

1852 Steingrăber la Bayreuth; 

1853 Bechstein la Berlin; 

1853 Bliithner la Leipzig; 

1853 Steinway la New York; 

1859 Forster la Lâbau; 

Henry Steinway emigrează în America în 1851, iar în 
1865 îl urmează fiul său Theodor, care se numea 
Steinweg şi care vinde afacerea sa din Braunschweig 
unor angajaţi, printre care şi Wilhelm Grotrian. 

Abia după anul 1980, cele 2 firme se reunesc, cele din 
Europa se numesc Grotrian- Steinweg iar cea americană 
Steinway. 

1855 — firma Steinway din New York stabileşte şi 
prezintă forma pianului modern cu un cadru metalic, care 
conţine şi un strat de bronz, deasupra cutiei de rezonanţă, 
pe care sunt întinse corzile încrucişate, respectiv başii 
deasupra mediilor şi înaltelor. 

1866 — fabrica de piane Ronisch prezintă placa de 
metal totală, adică se acoperă şi cuiele de acordaj pentru 
fixarea butucului, placă standardizată până astăzi. 

1874 — firma Steinway prezintă primul pian de concert 
cu trei pedale. 


116 


1885 — are loc la Viena o conferință internaţională 
pentru stabilirea acordajului, în care sunetul lal al 
diapazonului va fi urcat la 435 Hz. 

1887 — ceasornicarul japonez 7. Yamaha construieşte 
primul instrument muzical, iar din anul 1900 primele 
piane; în numai o sută de ani devine lider mondial. 

1890 - firma Bliithner introduce pianelor sale sistemul 
numit Aliguot, adică celor trei coarde li se mai adaugă 
una la mică distanță deasupra, fără să fie atinsă de 
ciocănele, aceasta va fi o coardă de rezonanţă. 

1891 — firma Steinway prezintă piane de concert cu 
ambitusul de la A2 la c5, lărgind astfel la maximum 
posibilitatea extinderii claviaturii. 

1900 — firma Bosendorfer, prin noul său model 
„Imperial” de 2,90m măreşte claviatura în bas până la 8 
octave, devenind cel mai mare pian cu coadă până cînd 
Fazioli, o tânără firmă italiană, va construi un pian de 
peste trei metri. 

În jurul anului 1900 existau: 


localitate Locuitori Fabrici de piane 

Paris 3,5 Mil. 50 (o fabrica la 70.000 locuitori) 
Londra 7,0 Mil. 175 (0 fabrica la 40.000 locuitori) 
New York 3,7 Mil. 130 (o fabrica la 28.000 locuitori) 
Berlin 2,0 Mil. 175 (o fabrica la 11.000 locuitori) 


1939 — la conferința din Londra „International 
Federation of the National Standardizing Association, se 
adoptă înălțimea standard recunoscută internaţional, 
astfel că sunetul lal devine egal cu 440 Hz. 

La începutul sec. XX se dezvoltă instrumentele 
muzicale mecanice, iar începând cu anul 1930 şi 

instrumentele muzicale electrice şi electronice, subiect 
tratat pe larg în următorul capitol. 


Tipuri de instrument : 

Toate modelele de piane au fost cunoscute sub numele 
de Pianoforte. Această denumire vine datorită faptului, 
că prin acționarea ciocănelelor mai tare sau mai slabă se 
puteau obţine nuanţe diverse. 

Instrumentul cunoaşte două forme constructive distincte: 
1. Pianul cu coadă, Fliigel (germ.), grand piano (engl.), 
grande pian (fr.), unde corzile sunt dispuse pe 
orizontală într-o carcasă din lemn, sprijinită de obicei pe 
trei picioare. Pianele cu coadă se împart, în funcție de 
lungime, în următoarele categorii: 

- Pian cu coadă scurtă (lungime =140-180 cm), denumit 
şi cu sfert de coadă, sau cu lungimi până la semicoadă; 

- Pian cu coadă medie (lungime -180-230 cm), denumit 
Şi cu semicoadă, sau cu lungimi până la trei sferturi; 

- Pian cu coadă lungă (lungime -230-300 cm) - cele 
mai lungi de peste —240 cm sunt astăzi considerate piane 
de concert. 

Forma acestora este împrumutată de la clavecin, iar 
coardele sunt dispuse în evantai pe orizontală. Apariţia 
acestui instrument de mari dimensiuni s-a datorat 
necesității evoluţiei artei interpretative pianistice sub 
forma unor concerte în săli mari, cu un public din ce în ce 
mai numeros. R. Stodart şi A. Beyer construiesc în anul 
1777 un nou tip de pian, grand-piano, cu o cutie de 
rezonanţă de forma unei aripi de pasăre (Fliigel=aripă în 
Ib. germ.). J]. Broadwood realizează între anii 1781-1783 
un pian de concert cu mecanică engleză, cu 2 pedale şi o 
claviatură de 5 octave. Claviatura se extinde la 6 octave 

în anul 1795 şi la 6 '2 octave în anul 1804. Prima pedală a 
fost gândită de Cristofori cu dorința de a reduce 
intensitatea sonoră, ea a fost denumită „„ una corda” şi 
dădea posibilitatea ciocănelului să lovească doar una din 
cele două coarde duble, repartizate fiecărui sunet, prin 
deplasarea mecanismului spre dreapta. Apariţia pedalei 
„de surdină” se datorează germanului A. Beyer. După 
aproape 100 de ani de la invenţia lui Cristofori, în 1789 J. 
A. Stein a inventat pedala din dreapta, denumită “forte” a 
pianului. În Franţa, după unele încercări ale lui J. Marius, 
S. Erard construieşte în anul 1796 primul pian cu 
mecanică engleză, folosind însă sistemul „chapement” a 
lui Cristofori. De acum încolo se poate vorbi de apariţia 
şcolii franceze de constructori de piane. În anul 1996, la 
Târgul de Muzică din Frankfurt, Germania, a fost 
prezentat în premieră mondială un pian de concert de 
avangardă „Pegasus”, o sinteză a lutieriei şi structurii 
mecanice clasice cu un design inedit, propriu sec. XXI, 
creaţie a designerului prof. Luigi Colani şi a societăţii 
„Wilhelm Schimmel Pianofortefabrik”, model realizat în 
anul 1994. 

2. Pianină, (it.) pianino, (fr.) piano droite, (engl.) 
upright piano, (germ.) Tafelklavier, instrument cu 
coarde lovite şi claviatură, în care corzile şi carcasa sunt 
dispuse în plan vertical pentru a ocupa mai puţin spaţiu. 

În interior este montată vertical o placă de 
rezonanţă dreptunghiulară din fontă (vopsită sau în aliaj 
cu bronz), pe care sunt întinse într-o anumită ordine 210- 
226 coarde simple, duble şi triple, repartizate astfel: 
simple între sunetele Lal-Sol!, duble între La-mib2, 
triple între mi2-do7. Claviatura conţine 86 clape, din care 
52 sunt albe (sunete naturale) şi 36 negre (sunete 
artificiale, adică alterate cu % sau b), acoperind o 
suprafaţă sonoră de 7 octave. Claviatura este cuplată la un 
mecanism de tip austriac, numit vienez (german) sau unul 
denumit englezesc. La baza instrumentului se găsesc 3 
pedale. Funcţiile pedalelor la pianină diferă de cele ale 
pianului, astfel dacă se apasă pedala din stânga, 
mecanismul apropie ciocănelele de corzi, percutând cu 
mai puţină forță, obținând un sunet mai slab şi mai scurt. 
Acţionând pedala din mijloc, o placă din lemn prevăzută 
cu o bandă din pâslă, numită surdină, se interpune între 
ciocănele şi coarde, oprind vibraţiile intense, rezultând 
astfel sunete estompate. 

Această pedală de surdinare a fost introdusă de J. 
Broadwood în anul 1783. Doar pedala din dreapta are 
aceeaşi funcție ca aceea a pianului, denumită şi pedala 
forte, care prin apăsare prelungeşte sunetele prin ridicarea 
tuturor surdinelor de pe coarde amplificând astfel 
sonoritatea. 

Ca surse reale de inspiraţie pentru modelul de pianină 
consemnăm prezența unor tipuri de pianoforte create de 
numeroşi constructori de instrumente cu claviatură: 
clavecin drept, creat de F. Rigoli în anul 1620; pian 
vertical cu coadă a lui R. Stodart în anul 1795; cabiner- 
pianoforte a lui W. Southwell din anul 1807, considerat 
primul pian drept; pianoforte vertical, numit cotage 

piano, creat de R. Wornum în anul 1811 şi botezat de C. 
Pleyel în 1838 cu diminutivul pianino. 
Prezentăm şi alte variante de pianine sau piane : 

Ditanaklasis, instrument cu coarde lovite şi claviatură, 
variantă de pianină cu mecanică vieneză ale cărei 
ciocânele lovesc coardele la mijlocul lungimii lor, 
prevăzut cu două genunchiere pentru intensitate (f şi p). 
Instrumentul a fost construit la Viena de M. Miiller în 
anul 1800. Acest prim exemplar se află expus în colecția 
H. Neupe din Niirnberg. Modelele următoare erau 
prevăzute cu 2-3 pedale în loc de genunchiere şi au o 
întindere cromatică de la Fa — fa5. 


Pian pătrat, (ut.) pianoforte a tavola, (fr.) piano 
carr6, (engl.) square piano, (germ.) Tafelklavier, 
instrument cu coarde lovite şi claviatură, variantă de 
pianină cu cutia de rezonanţă dreptunghiulară sau 
rectangulară, având coardele desfăşurate oblic, în poziţie 
orizontală. 


El prezintă un mecanism cu registre timbrale care 
imită unele instrumente cu coarde, de suflat sau de 

percuție. În privinţa paternităţii invenţiei pianului pătrat 
există opinii divergente. Îl menţionăm pe germanul Ch. 
G. Friederici, care figurează cu un exemplar construit în 
anul 1753. Din necesităţi practice, Friederici a preferat o 
cutie de rezonanţă de clavicord, datorită dimensiunilor 
sale reduse. De asemenea există opinia că prin anul 1742- 
44, un anume german, Scher din Sonthofen ar fi 
construit primul Tafelklavier. De fapt, mai important este 
să semnalăm că după anul 1760, acest nou instrument 
este tot mai des în atenţia constructorilor : din Anglia — 
J.Ch. Zumpe, elev a lui G. Silbermann, cu un square 
piano; din Franţa — S. Erard, care se inspiră după Zumpe 
şi construieşte clavecinul mecanic, iar în anul 1777 
definitivează pianoforte carre. În anul 1808, acelaşi S. 
Erard, aplică unui pian mecanica cu repetiţie (mecanisme 
d etrier în lb. fr.). Se spune că la acest instrument s-ar fi 
cântat în Franţa pentru prima oară cântecul patriotic, 
devenit ulterior imn naţional „Marseillese”, compus în 
anul 1792 de ofiţerul Cl. J. Rouget de Lisle. Pianul pătrat 
se răspândeşte cu rapiditate în toată Europa, dar mai ales 
în America de Nord. În sec. al XX-lea acest instrument a 
dispărut din practica muzicală, fiind înlocuit de pian, 
astfel devenind un simplu exponat de muzeu. 
Giraffenklavier (germ.), giraffen piano (engl.), 
instrument cu coarde lovite şi claviatură, variantă de pian, 
prevăzut cu mecanică germană. 

Cutia de rezonanţă, de formă asimetrică, este o 
consecinţă a lungimii descrescătoare a corzilor montate 
pe verticală. Din dorinţa de a ocupa spaţiu mai puţin în 
saloanele nobiliare, constructorii de instrumente muzicale 
au conceput modele cu cutia de rezonanţă pe verticală. 

Astfel W. Southwell a creat cabinet-pianoforte, R. 
Wornum cotage-piano, M. Miller ditanaklasis, iar R. 
Wornum şi H. Pape au definitivat pianina. Instrumentul a 
fost răspândit în Austria şi Germania în a doua jumâtate a 
sec. al XVIII-lea şi în prima jumătate a sec. al XIX-lea. 

Producători de pian : Printre cele mai cunoscute 
firme producătoare de piane se numără astăzi: Steinway 
& Sons (SUA şi Germania), C. Bechstein (Germania), 
Bliithner (Germania), Bosendorfer (Austria), Petroff 
(Cehia), Yamaha (Japonia), Kawai (Japonia), etc. 

Triumful pianului, în defavoarea altor instrumente 
cu claviatură, se petrece la sfârşitul sec. al XVIII-lea — 
marea majoritate a compozitorilor clasici, romantici 
(singura excepție fiind Berlioz), au transformat pianul 
într- un câmp de explorare, în fermentul improvizațiilor 
lor, laboratorul intuiţiilor lor, chiar vectorul unic al 
geniului lor (ex.Chopin). Deşi inferior altor instrumente 
în privinţa cantabilităţii, pianul a cunoscut o largă 
utilizare, mai ales în muzica de cameră şi cea 
concertistică, literatura pianistică fiind una dintre cele 
mai bogate. 

În ansamblul orchestral, pianul  îmbogăţeşte 
coloritul prin timbrul său, modificând profund echilibrul, 
mai ales în registrele extreme. În grav, sonorităţile pot fi 
întărite de timbrul sumbru şi metalic al pianului, în timp 
ce în acut, sonoritatea suflătorilor de lemn capătă vigoare 
graţie timbrului ascuţit, scânteietor al pianului. În unele 

cazuri pianul poate realiza un fond sonor prin arpegii 
susținute iar prin tremolo contribuie la susţinerea 
acordurilor intrumentelor aerofone. Precizia atacului său 
este de un real folos orchestrei în execuţia ritmică. 

Prin încredințarea unor pasaje ca instrument solistic, 
în cooperare cu orchestra se poate realiza o diversitate 
timbrală între timbrele orchestrei şi cel al pianului, puţin 
rece şi uniform. 

Acest instrument ocupă în istoria muzicii un loc 
unic, de neînlocuit. Progresele acestui instrument nu îl 
pun în imediată concurenţă cu clavecinul, dar acţiunea 
decisivă a lui Johann Christian Bach şi Wofgang 
Amadeus Mozart înclină clar balanţa în favoarea noului 
instrument, ale cărui imense calităţi Beethoven nu a 
încetat să le laude: „Este mult prea bun pentru mine”, „îl 
voi considera [pianul] ca pe un altar, pe care voi depune 
divinului Apollo cele mai preţioase ofrande ale sufletului 
meu”. 

În ciuda imperfecţiunilor sale, noul instrument 
muzical propune o paletă expresivă, o amploare sonoră şi 


Elementele constructive ale unui pian 

Acordaj : 

Corzile, —240 la număr, sunt strînse cu o forţă de 
peste 20.000 kg /cms, adică tensiunea lor între laturile 
ramei este de 20.000 kgf, în registrul acut presiunea lor 
poate depăşi 80 de atmosfere (80.000 kgf). Trusa cu scule 
moderne de acordaj conţine, pe lângă clasica cheie de 
acordaj, instrumente de reparat şi de acordat electronice, 
şurubelniţe, cleşti etc., diapazonul de acordaj sau un 
oscilograf electronic şi acele de intonare. Cu aceste ace se 
răreşte pisla de pe ciocănele sau se îndeseşte, îmbibând-o 
cu puţin colodium. Când piîsla e deasă sunetul se 
îngroaşă, când pisla respiră, sunetul se limpezeşte. 

Deoarece orice variaţie de umiditate sau temperatură 
duce la dezacordarea instrumentului, lemnul în care sunt 
montate cuiele de acordaj este din esenţă tare şi este 
supus unui tratament special. La construcţia pianului se 
folosesc mai multe feluri de esențe de lemn: stejar, fag, 
arțar, plop canadian, brad şi molid, cât şi alte esențe mai 
moi. 

Există două sisteme de mecanică: vieneză şi engleză. 
Mecanica engleză este de preferat în locul celei vieneze, 
este mai uşor de intervenit pentru reglare sau reparaţie, 
sistemul e mai solid şi funcţionarea e mai precisă. 

Un acordor bun trebuie să dețină, pe lângă cunoştinţe 
de prelucrarea lemnului, a metalului, a materialelor 
sintetice, un auz intern foarte fin, bine dezvoltat şi exersat 
zi de zi, dar şi o manualitate bună, acumulată în timp, 
dublată de o experienţă îndelungată. 

Cheresteaua pleacă din fabrică cu o umiditate de 10- 
12 %, dar poate ajunge în casa cumpărătorului cu 0 % iar 
atunci pianul începe să sune inegal, să zbiîrniie. La o 
crăpătură cât de mică sunt multe de făcut - meşterul 

trebuie să o astupe cu o pană cu clei de oase, să finiseze 
cu o rindea micuță şi să lăcuiască din nou locul. Corzile 
se rup frecvent, mai ales cele subţiri, numite minore. 

În ţara noastră nu există o şcoală de acordori de piane. 
Cu toate acestea, prin anii 1950-70, în Ardeal, câţiva mari 
meşteri acordori germani, printre care îl cităm pe celebrul 
K. Finck din Sibiu, au format mulţi ucenici, care la rândul 
lor au dus această nobilă meserie mai departe. Unul dintre 
cei mai cunoscuţi pianişti ai zilelor noastre, Dan Grigore, 
afirmă că nu există o piaţă a acordorilor în ţara noastră. 
" În Europa un acordor e o bijuterie : la concertul de la 
Munchen din 1996, ultimul concert la care am fost invitat 
de Celibidache, am cântat pe un pian celebru, Steinway, 
ce fusese lăsat moştenire filarmonicii de către Arturo 
Benedetti Michelangeli cu o clauză în contract: să fie 
acordat doar de acordorul său personal, Fabrini, iar pianul 
era păstrat într-un container de aluminiu”. 


MECANICA DE PIANINA 


1 Clapa 
2 Suport de clape 17 Regulator 
3 Plumb 18 Carlig Laniere 
4 Cui de ghidare 19. Tampon 
si limitare 20.Curea 
5. Cui de 21 Suport reglaj 
balansare 22 Tampon si surub de 
6. Tampon de pasla reglaj _ 33. Furca de ciocan 
7. Surub reglare 23 Pernita 34 Lama surdina 
8 Tija 24. Contra cursa 35 Furca surdina 
9 Articulatie 25.Suport cioan 36 Arc de suport 
10. Furca 26 Tija de ciocan 37 Suport de arc 
11 Suport de mec.infer. 27 Suport cap ciocan 38 Tija surdina 
12 Surub de furca 28 Pasla ext.ciocan 39 Bloc surdina 
13. Suport 29 Pasla int.ciocan  40Cap suport 
14 Furca reglare 30. Furca suport 41 Surdina 
15 Arc reglare 31 Lingura 42 Coarda de pian 
16. Suport regulator 32 Suport central 43 Bara de asezare 


Acordorul de pian testează şi acordează pianul până 
când obţine sunetul corect. El poate fi specializat pe 
diferite tipuri de piane sau chiar pe alte instrumente. 

Obligaţiile sale includ: să testeze pianul pentru a găsi 
sunetul corect şi să-i menţină mecanica în stare 
corespunzătoare; el reglează tensiunea corzilor până când 
sunetul corespunde cu cel al diapazonului de acordaj; el 
acordează corzile următoare prin comparaţie cu cele 
acordate mai înainte prin diverse tehnici, considerate 
secretele meseriei; tot el poate să repare instrumente şi să 
înlocuiască părțile deteriorate. 


Contemporani / urmaşi ai pianului : 


Unul din contemporanii pianului este considerat 
Aelopantalon, instrument hibrid cu claviatură, 
combinaţie de pian cu aelomelodicon, obţinut de J. 
Dlugosz la Varşovia în anul 1824, instrument pe care a 
concertat Fr. Chopin în două concerte publice (27 mai şi 
10 iunie 1825) la sala Conservatorului. 


' 
R) 


Alt contemporan al pianului este Aeroclavicorde (fr.), 
instrument hibrid, cordofon, cu rezervor de aer (burduf) şi 
claviatură. Invenţia aparţine germanului ]. ]. Schnell, care 
împreună cu Tschirski expun instrumentul la Paris în anul 
1789. Pianistul şi compozitorul german H. Herz se inspiră 
după acest model şi construieşte un urmaş, pianul eolian 
în anul 1851. 

Acelaşi J. Schnell a conceput în 1789 un model, 
numit anemochord, cu o claviatură de 5 octave, iar 

fiecare sunet avea repartizat câte 3 coarde la unison, 
conform principiului harpei eoliene. 


Armoniu-pian, instrument hibrid, cu rezervor de aer, 
corzi şi două rânduri de ciocânele şi claviatură, inventat şi 
perfecţionat de cehul W. Hlawatsch. 

aaa Da 


724) 9 


Ibachord (engl.), instrument cu coarde ciupite şi 
claviatură, tip de cembalo, conceput de englezul J. 
Rehbock în anul 1902 şi realizat de firma germană Ibach. 


Lautenklavizymbel — Lautenklavier (germ.), lute 
harpsichord (engl.), instrument hibrid, combinaţie între 
clavecin şi lăută, prevăzut cu trei rânduri de coarde, din 
care două din maţ şi una matisată cu fir de alamă şi o 
claviatură. Instrumentul a fost realizat în anul 1740 de 
constructorul de orgi Z. Hildebrand, după o idee sugerată 
de J.S. Bach. Paternitatea invenţiei este disputată între J. 
Adlung, instrumentul fiind descris în Musica mechanica 

organoedi în anul 1768 şi J.Ch. Fleischer din Hamburg 
prin anul 1718, după unii autori italieni. 


Un urmaş al pianului este considerat Melopiano, 
instrument cu coarde lovite şi claviatură, variantă de pian 
cu un mecanism suplimentar cu ciocânele acţionate de 
pedale, care permit prelungirea sunetelor obţinute. 
Brevetul de invenţie îi aparţine lui L.A. Caldara şi Bossi 
din Torino în anul 1837. O variantă de melopiano 
manevrat de un mecanism de ceasornic a fost realizat la 


Paris. 
IE, 


Alt urmaş este Melotetrafon, instrument hibrid cu 
coarde ciupite, căruia i s-a ataşat un mecanism cu 
ciocânele şi o claviatură de pian. Invenţia îi aparţine lui 
E. de Vlaminck şi fraţilor Limonaire, brevetată în anul 
1892 la Paris. La Bruxelles, aproape în acelaşi timp, E. 
Dansaert şi V. Mazel au realizat cu aceeaşi idee un 
violoncel-pian şi o violă-pian. 

Orpheon (fr.), instrument cu coarde frecate şi 
claviatură, variantă de chirondâ”6, prevăzut cu un 
mecanism cu ciocănele din alamă, plasat într-un cofret 
asemânâtor cu trei volume de cârți suprapuse şi două 
claviaturi. Claviatura principală, formată din clape de 
abanos sau fildeş comandă două ciocânele pentru două 
coarde; claviatura secundară, formată din cinci clape 
pătrate de argint este situată în faţa claviaturii principale, 
cuplată cu un şir de coarde bourdon. Instrument 
caracteristic practicii muzicale franceze din sec. al XVIII- 
lea. 


Orphika (gr.), instrument hibrid, combinaţie între 
pian şi harpă, a cârui mecanică de mici dimensiuni era 
introdusă într-o caseta portabilă. Instrumentul a fost 
inventat de vienezul C.L. R5Iling. 


* Instrument hybrid, tipic european, cu coarde frecate, prevăzut cu o 
manivelă în loc de arcuş. 

Panophone, instrument cu coarde lovite şi claviatură, 
variantă de pian, conceput de italianul Bozza, al cărui 
mecanism era suplimentat cu un sistem de pedale pentru 
obţinerea de diferite intensităţi sonore. Licenţa de 
construcţie a fost dată în anul 1894 în Franţa. 


4 


Pansymphonicon, instrument hibrid, combinaţie de 
pian cu armoniu, construit în anul 1839 de austriacul P. 
Singer. 


Pansymphonium, instrument cu claviatură, inventat 
în anul 1872 de tirolezul R. Lechleitner. 

Piano melodieux, (fr.), instrument hibrid, combinaţie 
de pian şi armoniu, construit de francezul L. Guerin în 
anul 1883. 


Piano melodium, instrument hibrid, combinaţie de 
pian cu armoniu, prevăzut cu două claviaturi: cea 
superioară repartizată pianului, cea inferioară destinată 
armoniului. Instrument conceput la Paris în anul 1885 de 
Jacob Alexandre. 


Piano Organ (engl.), Klavierorgel (germ.), instrument 
hibrid, combinaţie de pian cu orgă, întâlnit în practica 
muzicală din Germania secolului al XVIII-lea. 


> 


Pi 
Piano clavicord, instrument hibrid, combinaţie de pian 
şi clavicord, conceput la Londra de germanul J. Geib în 


anul 1792. 

Pyramideniliigel (germ.), instrument cu coarde lovite 
şi claviatură, variantă de Hammerklavier în formă de 
piramidă, construit de E. Ch. Friederici în anul 1745 la 
Gera, în Germania. Exemplarul din imagine a fost 
construit în anul 1825. 


Trifiniola, instrument cu coarde lovite şi claviatură, 
tip de pianină construită de L. Hupfeld din Leipzig în 
anul 1920. 

Capitolul VI 


Instrumente mecanice, electrice şi electronice cu 
claviatură, claviaturi (keyboards) moderne, asistate de 
computer sau cu computer integrat 


Instrumente mecanice cu claviatură (anexa nr. 7): 
Scurt istoric : 


Dintotdeauna omul a visat să confecţioneze obiecte 
care să se deplaseze sau să se mişte singure, sau a unor 
instrumente muzicale care să cânte singure. Automatele”, 
roboții, avioanele cu pilot automat,  claviaturile 
(keyboards) din ziua de astăzi sunt o dovadă a capacităţii 
inventive umane. 

Primul instrument muzical care poate cânta 
independent de voinţa omului este considerat a fi harpa 
aeoliană, menţionată în jurul anului —1000 î.Chr. Tot în 
Antichitate, în jurul anului 500 î.Chr. sunt menţionate 
clopotele aeoliene, dar şi unele automate din China care 
imită cântecul păsărilor. 

Grecia, Egiptul şi alte ţări din Orientul Mijlociu ne- 
au lăsat documente interesante, care conţin planurile unor 
instrumente muzicale mecanice, între care şi unele orgi 
hidraulice, descrise de Apollonius (- 200 î. Chr.), Philan 
din Bizanţ (-300 î. Chr.) sau Heron din Alexandria (-100 
î. Chr.). 


27 . a AR na Fi PR Ș 

Aristoteles descrie, în lucrarea sa „Politica“ într-o viziune proprie, 
o lume a automatelor, nişte „androizi” care să preia munca grea a 
oamenilor. 

Primele instrumente mecanice, menţionate în 
manuscrise arabe, se pare că au fost construite la curtea 
Califului din Bagdad (sec. 9 d. Chr.). Cea mai veche orgă 
cu valţuri, care există şi astăzi, a fost construită în jurul 
anului 1502 şi se află în cetatea Hohensalzburg. 

La începutul sec. al XVIII-lea, în Mirecourt, au fost 
construite orgi miniaturale cu valţuri (Serinette sau 
Peroquette). 

În anul 1850, Alexandre Debain patentează un sistem 
pentru pian, numit " Antiphonel ". 

Secolul al XIX-lea, mai ales sfârşitul acestuia, poate fi 
considerat într-adevăr „perioada de aur” a instrumentelor 
mecanice, cu o bogăţie de noi tehnici: 

> Instrumente cu lamele şi disc : Polyphon, 

Symphonium, Regina, Kalliope, Celestina; 
» Organette cu discuri perforate din carton sau zinc: 
Kalliston, Ariston, Herophon, Amourette. 

Către sfârşitul sec. al XIX-lea, în cadrul perfecţionării 
şi dezvoltării pianului, apare pianul mecanic, denumit 
pianola, dar şi alte instrumente muzicale mecanice, unele 
datând chiar de la jumătatea secolului. Astfel, în jurul 
anului 1920, din totalul pianelor din America, mai mult 
de jumătate sunt piane mecanice. În aceeaşi perioadă 
începe declinul instrumentelor mecanice în favoarea celor 
electrice şi electronice. 

Primele aparate mecanice muzicale apar la sfârşitul 
sec. al XVIII-lea. La Amsterdam, în anul 1789 a fost 
inventată o orgă portabilă cu 4 claviaturi, tuburi labiale şi 
limbi metalice, realizată după indicaţiile abatelui, 
pianistului, organistului şi teoreticianului german, G.J. 
Vogler. 

În anul 1791, A.Th. Kunz construieşte la Praga un 
instrument hibrid cu claviatură, combinaţie între orgă şi 
pian. Câţiva ani mai târziu, împreună cu fraţii Still, el 
perfecţionează acest instrument. 

J.N.  Mălzel construieşte instrumentul numit 
panharmonicum, pentru care L. van Beethoven a scris o 
lucrare cu ocazia victoriei lui Wellington, intitulată „la 
Vittoria”, în 1805. 

Un tip evoluat de orchestrion a fost imaginat de Ch. 
H. Bauer şi J. Bauer, care introduc trei cilindri rotativi, 
capabili să redea melodii expresive, la Viena în anul 
1828. 

Fourneau este autorul invenţiei unui armoniu 
expresiv, pe care l-a realizat la Paris în anul 1844. 

Un model de orgă mecanică, numit harmonichord, a 
fost realizat de Fr.Th. Kaufmann la Dresda în anul 1808; 
acesta reda timbrul unor instrumente de suflat şi percuție, 
pentru care C.M. von Weber a compus un Adagio und 
Rondo în anul 1811. 

Muzica se înregistra pe cilindrii speciali, acționaţi de 
un mecanism asemânător celui de ceasornic. Mai târziu, 
cilindrii au fost înlocuiţi cu rulouri de hârtie specială, 
perforată, iar acționarea a fost preluată de un motor 
electric. Acest tip s-a răspândit în decursul sec. al XIX- 
lea prin bâlciurile şi cabaretele din Europa şi mai rezistă 
încă în Olanda, datorită muzicienilor ambulanți. Unele 
tipuri asemănătoare sunt expuse în colecţia de 
instrumente muzicale a „Palatului culturii” din laşi. 
Enumerăm câteva instrumente mecanice cu claviatură : 

Clavicilindru, (germ.) Klavizylinder, instrument 
mecanic hibrid cu claviatură. Mecanismul sâu este 
alcătuit dintr-un cilindru rotativ din sticlă cuplat cu o 

pedală şi introdus într-o cutie de rezonanţă, asemănătoare 
cu un clavecin. Claviatura este cuplată cu o serie de arcuri 
metalice, deosebit de flexibile, care ating cilindrul, iar 
acestea, prin frecare, produc sunete acordate. A fost 
inventat în anul 1799 şi definitivat în anul 1814 de 
fizicianul german E.F.Fr. Chladni. 


Melodicon, instrument mecanic cu coarde ciupite şi 
claviatură, variantă de clavicilindru, prevăzut în interior 
cu cilindri de oţel în loc de coarde. Invenţia îi aparţine lui 
P. Riffelsen din Copenhaga, în jurul anului 1800. 


Odeophone, instrument mecanic cu coarde ciupite şi 
un mecanism cu claviatură, variantă de clavicilindru, 
conceput de acusticianul german E. Chladni în anul 1799 
şi îmbunătățit de Vadenburg la Viena în anul 1818, 
instrument prezentat în detaliu de R. Wright în 
Dictionnaire des instruments de musique, Londra, anul 
1941. 

Orchestrion, termen generic pentru diverse 
instrumente cu claviatură prevăzute cu dispozitive 
mecanice de producere a sunetelor, concepute anume să 
imite timbrul instrumentelor din orchestra simfonică. 


Orgue magique (fr.), instrument muzical mecanic cu 
claviatură, variantă de orgă concepută de M. Corteuil la 
Paris în anul 1863. Sunetele se obţin prin manevrarea 
unor benzi de carton cu perforaţii, existente în locaşuri 
speciale, odată cu pâtrunderea aerului în tuburile sonore. 

Pian mecanic, instrument cu coarde lovite şi 
claviatură, variantă de pianină prevăzută cu un dispozitiv 
mecanic, cu ajutorul căruia se pot reproduce numeroase 
piese muzicale concepute de constructor. Primul model a 
fost creat în anul 1851 de francezul Al.Fr. Debain. 


Pianola, instrument muzical mecanic, variantă de 
pianină prevăzută în interior cu un disc metalic, pe care 
sunt imprimate diferite melodii. Cu ajutorul unui motor 
electric discul se roteşte, acţionând clapele 
instrumentului. Schimbările de intensitate şi tempo sunt 
reglate manual, cu ajutorul unor butoane sau pedale 
leviere cuplate la un mecanism cu surdine. Invenţia 
acestui dispozitiv mecanic aparţine inginerului american 
E.S. Votley din anul 1887. 

Terpodion, instrument hibrid cu claviatură, variantă 
de clavicilindru, prevăzut cu lamele de lemn, inventat de 
J.D. Buschmann la Berlin în anul 1816, perfecţionat de 
fiul său în anul 1832. Compozitorul german C.M. Weber 
face o prezentare a instrumentului, datată 1817. 


Instrumente electrice şi electronice cu claviatură : 


Înainte de anul 1900, inginerul şi muzicianul Gogu 
Constantinescu elaborase pe baze matematice o teorie a 
acordurilor muzicale. Astăzi, această teorie e utilizată în 
proiectarea şi construcţia sintetizatoarelor de sunet şi 
instrumentelor muzicale electronice. Ulterior, inginerul 
român îşi extinde cercetările şi asupra altor vibrații. 

Instrument electric este acela care naşte sunetul pe 
cale mecanică sau pur acustică (de ex. punând o coardă în 
vibraţie prin ciupire, lovire, etc.); electricitatea intervine 
după producerea sunetului pentru a reţine (de ex. cu doze 
electrice), prelungi, amplifica sau colora timbral. 

Sunetele sunt captate şi eventual întărite printr-o 
stație de amplificare, apoi emise prin difuzorul din boxă; 
pe plan secundar se pot efectua diverse timbrări ale 
sunetelor, dacă se recurge la o serie de accesorii pentru a 
genera diferite efecte (generator de vibrato, sostenuto, 
etc.) 

Instrumentul electronic este acela care foloseşte 
electricitatea pentru producerea sunetului, confecţionând 
în mod artificial şi componentele (armonicele) respective, 
reuşind astfel să se imite timbruri cunoscute, chiar mai 
mult, date fiind infinitele combinaţii de care se poate 
dispune azi, se pot realiza timbruri noi, nemaîntâlnite. 

Producerea sunetelor se face graţie unor circuite 
înzestrate cu tuburi electronice, tranzistoare sau cipuri şi 
micro-cipuri generatoare de ton. Vibraţiile rezultă din 
oscilaţiile unui câmp electromagnetic sau al celulelor 
fotoelectrice. Emisia se produce asemenea instrumentelor 
electrice, adică preamplificate şi audibile cu ajutorul unor 
boxe cu difuzoare de mărimi şi puteri diferite, calculate 
pentru fiecare registru în parte : grav, mediu şi acut. 

Printre instrumentele muzicale electrice şi electronice 
mai importante, care încă nu sunt pe deplin încetăţenite în 
orchestra simfonică, dar sunt folosite sporadic în muzica 
de film, descriptivă sau jazz, uşoară, rock, pop, etc. se 
numără următoarele : 

Bel Organ, (engl.) instrument electronic cu 
claviatură, printre primele module tranzistorizate, având 

un sistem cu 12 oscilatoare şi divizoare de octavă, iar 
claviatura conţine 48 de clape. 


i 

Claviolina, (engl.) Clavioline, instrument electronic 
melodic cu claviatură, care redă timbrul specific mai 
multor instrumente muzicale. Este prevăzut cu o mică 
claviatură cromatică de 3 octave şi cu ajutorul unor 
dispozitive speciale, electronice, se pot realiza variaţii de 
intensitate, vibrato, dinamică şi efecte timbrale inedite. 

Fixat deasupra unui alt instrument cu claviatură (de 
eX. pian, orgă, armoniu), ambele instrumente pot fi 
mânuite în acelaşi timp, o linie melodică fiind executată 
la claviolină iar acompaniamentul la pian, orgă, armoniu. 
Instrumentul a fost conceput la Versailles, în anul 1947 
de către francezul M. Constant. Instrument tipic, folosit 
pentru muzica de divertisment. 


Elektrochord, Forster-Fliigel (germ.), instrument 
electric cu claviatură, variantă de pian inventat de O. 
Vierling la Berlin în anul 1929 şi brevetat în anul 1933. 

Hammond-orgue (engl.) tip de orgă electronică cu 
aspect de spinetă. Caracteristici : două manuale 
(claviaturi) cu 5 octave, un amplificator, un pedalier şi o 
pedală de expresie, un sistem de roţi dinţate, numite 
„fonice”, cuplat la un motor electric. 


Invenţia a fost realizată de inginerul american 
Laurens Hammond din Chicago în anul 1932. Hammond 
repara orologii, dar criza economică l-a ruinat; atunci a 
avut ideea să folosească roțile dinţate pe care le avea în 
stoc pentru a fabrica o orgă. Clapele acționau asupra 
roţilor, care declanşau la rândul lor impulsuri electrice. 
Între anii 1934-1935, tot el inventează orga 
electromagnetică cu efect lesly, efect care se bazează pe 
rotirea difuzoarelor la diferite viteze în interiorul boxelor 
care emit sunetele, creând o senzaţie auditivă 
asemănătoare orgii de biserică. Recent, firma Phoenix a 
produs un exemplar, care cuprinde un divizor cu derivații 
multiple MDD şi care înlocuieşte peste 2000 de 
tranzistori. 

Melochord (gr.), instrument electronic cu claviatură 
specializat în efecte sonore. Prezintă două claviaturi 
pentru 5 octave; cea de jos redă sunetele înalte, cea de sus 
orice sunet cu sau fără armonice naturale, suplimentat de 
filtre selective. Oscilatoarele, câte unul pentru fiecare 
claviatură, sunt de tip multivibrator (generator). Primul 
model a fost conceput în anul 1879 la Paris de 
Monterrubio, o variantă complexă a fost realizată la 


Melochord 


Mellotron, instrument electronic cu claviatură, cu 
caracteristicile unei aparaturi producătoare de sunete. 
Claviatura este ordonată astfel, încât partea dreaptă să 
cuprindă 2/3 din totalul octavelor şi care produce timbrul 
a 18 instrumente muzicale, iar partea stângă a claviaturii 
cuprinde un numâr variat de ritmuri şi 17 acorduri 
diferite, înregistrate pe o bandă magnetică. O mecanică 
sofisticată pune în mişcare nişte role cu benzi magnetice 
la o comandă dată prin claviatură. 

Novachord (gr.), instrument electronic cu claviatură 
de forma unei spinete, capabil să producă sunete 
percutate şi susținute, cu caracteristici de atac. Claviatura 
este formată din 72 de clape. Novachordul este 
asemânător cu alt instrument, numit solovox şi a fost 
realizat de firma americană Hammond&Co. din Chicago, 
în anul 1939. 


Orchestrelle, instrument electric cu rezervor de aer şi 
claviatură, variantă de armoniu, construit în anul 1920 în 
U.S.A. 


Orga electronică, instrument muzical electronic cu 
claviatură, care produce sunete cu ajutorul semnalelor 
electrice, transformate în semnale mecanice amplificate. 
Ea are la bază cel puţin 12 oscilatoare, adică generatoare 
cu divizoare de frecvenţă, pentru a cuprinde o întindere 
cromatică de 5 octave. Sunetul realizat de aceste 
generatoare este filtrat de module speciale, care 
finalizează timbrul caracteristic al unui instrument 
muzical. De cele mai multe ori se preferă timbrul 
instrumentelor de suflat. Fiind un instrument polifonic, 
linia melodică se realizează prin intermediul unei 

claviaturi, asemenea celei de orgă, care poate fi însoțită 
de acompaniamente ritmate, presetate”5 de programe — 
armonice, de bas, de percuție. Mărci celebre sunt 
Hammond, Korg, Roland, Wurlitzer, Yamaha, etc. 


Pianotron, instrument muzical electric, variantă de 
pian, perfecţionat de firma franceză Selmer în anul 1938. 


Pianul electric, instrument muzical electric cu 
claviatură, uneori mai restrânsă, alteori cu 88 taste, 
asemenea pianului de concert. El foloseşte rezonanţa unor 
lamele lovite, pentru ca apoi, prin amplificare să le 
întărească şi emită cu ajutorul unor difuzoare. 
Electrocordul, construit de Verling la Berlin în anul 
1930, se numără printre strămoşii săi direcţi. 


* Preset semnifică timbruri de instrumente, formule ritmice şi 
memorii ROM (care nu pot fi modificate) şi RAM (care pot fi 
modificate), programate de constructor. 

- „ +. 


Solovox (lat.), instrument muzical electronic cu 
claviatură, care, spre deosebire de zrautonium, este 
capabil să controleze acordajul. Cu ajutorul unei 
claviaturi de trei octave se pot produce sunete de o forță 
specială. Principiul său de funcţionare se aseamănă cu 
novachordul. 


Sphaerophon (gr.), instrument muzical electric cu 
claviatură, ale cărui sunete sunt produse cu ajutorul unor 
supape termoionice. Un condensator permite modificarea 
frecvenţei pentru a realiza microintervale. Instrument 
inventat în anul 1921 de Jârg Mager şi produs de firma 
casei Lorenz din Berlin. 

Termenvox,  aetherophono  (gr.), instrument 
muzical electronic, variantă de orgă electronică, inventată 
de fizicianul rus L.Termen la Moscova, în anul 1920. 


Trautonium (lat.), instrument muzical electronic 
cu claviatură, creat de germanul Fr. Trautwein la Berlin 
în anul 1930. Sunetele sunt create de : unul sau două 
generatoare electrice, care îi dau posibilitatea de a deveni 
un instrument polifonic; are tuburi electronice şi 
oscilatoare cuplate cu una sau două claviaturi; are 
capacitatea de a desfăşura claviatura pe o plajă de 3 
octave ascendente şi descendente; un grup de circuite 
adiționale, corespunzător cu frecvența, determină 
obținerea de pulsaţii creatoare de armonice naturale 
superioare. P. Hindemith a compus în anul 1931 un 
Concertino ptr. Trautoniu monofonic şi orchestră. 

Undele Martenot, Martenot wawes (engl.), ondes 
Martenot (fr.), instrument muzical electronic cu 
claviatură, de formă dreptunghiulară, având în interior un 
aparataj compus din : un tub electronic cu circuit oscilant 
cu un grup de acumulatori, destinat să furnizeze energia 
necesară producerii oscilaţiilor electrice, energie care 
înlocuieşte coloana de aer; diferite rezistențe şi 
potențiometre care transformă oscilaţiile electrice în 
oscilații mecanice, adică în sunete. Acest aparataj este 
cuplat la claviatura instrumentului şi la o bandă, numită 
ruban, care se deplasează lateral şi este prevăzută cu un 
inel prin care trece degetul arătător de la mâna dreaptă. 
Prin glisarea ruban-ului se concep microintervale, efecte 
de glissando şi alte mijloace nelimitate de expresie 
muzicală. Pentru a se obţine variaţii timbrale se 
intercalează anumite circuite (filtre), care absorb în mod 
diferențiat armonicele sunetului de bază cu ajutorul unor 
butoane plasate într-un sertar, lângă claviatură. Aceste 
butoane pot schimba timbrul instantaneu. Intensitatea se 
reglează cu o pedală, plasată la baza instrumentului. 
Instrumentul a fost inventat de pianistul şi compozitorul 
francez M. Martenot la Paris în anul 1917 şi brevetat în 
1928. 


Univox, instrument muzical electronic cu claviatură, 
format dintr-un generator prevăzut cu dinţi de ferăstrău, a 

cărui frecvenţă se schimbă prin variaţia condensatorilor 
din schema de oscilatori. Oscilatorul reacţionează optim 
pe o suprafaţă sonoră de 3 octave. Peste această plajă, 
intonaţia devine arbitrară. Instrumentul a fost brevetat în 
Anglia. 


Instrumente muzicale asistate de computer 
sau cu computer integrat : 


Sampler (engl.), instrument electronic, tip de 
sintetizator specializat în captarea sunetelor naturale şi 
prelucrarea lor din punct de vedere timbral. Procesul de 
sinteză este foarte complex, deoarece este vorba despre 
captarea acestor sunete şi introducerea acestora într-un 
sistem MIDI”. Există două feluri de sisteme : cu 
claviatură şi fără, adică tip MODUL electronic. În 
studiourile profesioniste se preferă sistemul modular 
comandat de o singură claviatură MASTER (remote 
keyboard -— claviatură de comandă). Instrumentul 
reprezintă tipul cel mai evoluat de sintetizator, realizat 
până în anul 1996. 


” Interfaţă numită musical instrument digital interface. Prin acest 
system se pote comunica cu computerul, lărgindu-se la infinit 

Keyboards - Claviaturile „Fatar Studiologic” sunt 
binecunoscute de către toţi. Ele au răspunsul cel mai fidel 
din punct de vedere al clapelor, astfel că sunt dorite de 
pianişti, dar şi de amatori de muzică, pentru că aceste 
modele au o serie de controler-e programabile MIDI. 
Noua serie VMK plus se livrează în 3 variante (61, 76 si 
88 clape), fiecare având ecran LCD, joystick de pitch şi 
modulare, 30 preseturi programabile, incluzând Il 
preseturi preprogramate pentru softuri populare de la 
Propellerheads, NI, MOTU. Sunt 8 butoane rotative, 9 
slidere, 8 butoane de program, toate programabile, 5 
butoane de transport (pentru secvencer), 3 intrări de 
pedală, programabile şi acestea. 


Sintetizator, synthesiser (engl.), instrument muzical 
electronic complex, acţionat de o claviatură sau de 
potenţiometre, capabil să producă sunete sub formă de 
semnale electrice numerice. Primele tipuri de instrumente 
electronice, ca sintetizatorul şi orga Hammond, produsă 

de firma Phoenix, sampler-ul sau pianul numeric digital, 
au apărut după anul 1972. El este compus din module 
electronice specializate şi interdependente unele de 
celelalte. Deosebirea esenţială faţă de orga electronică 
constă în comanda sub tensiune a tuturor blocurilor 
componente. Blocurile componente sunt : DCO (VCO) — 
oscilator digital comandat de tensiune, care selectează 
forma undei de bază a timbrului şi comandă schimbările 
de înălţime a sunetului în timp; DCW (VCE) — filtru 
digital comandat în tensiune, care modifică nivelul în 
funcţie de plaja de modulație a claviaturii. Frecvent se 
introduc 8 niveluri. De asemenea DCW comandă 
modificarea de timbru în timp, forma undei pe cele 8 
niveluri; DCA (VCA) — amplificator digital comandat în 
tensiune, care creează o variaţie în funcție de plaja de 
modulație a claviaturii pe 9 niveluri, de asemenea 
modifică volumul în timp pe cele 8 niveluri. ADSR 
(Atack, Decay, Sustain, Release) sunt parametrii de bază 
ai generatorului. Pentru a crea un sunet unic, aceste trei 
sisteme, DCO, DCW şi DCA sunt permanent într-o 
deplină interacţiune. Fiecare sistem are un generator 
independent pentru a comanda schimbarea sunetelor, a 
timbrurilor şi a volumului. Sintetizatorul analogic clasic 
utilizează numai 4 faze în realizarea învelişului 
caracteristic unui sunet. Din punct de vedere muzical, 
aspectul cel mai interesant şi captivant este acela, că orice 
bloc component poate fi comandat sau poate să comande 
un altul, pe rând sau simultan. Configuraţia în blocuri este 
proprie fiecărei firme producătoare. Prin introducerea 
computerului în sistemele de sintetizare, prospectarea 
posibilităţilor componistice devin variate şi facile în 
sensul scriiturii. Stocarea sunetelor se realizează direct pe 

flopy disc. De la apariţia sintetizatorului s-au diferențiat 
două sisteme de sinteză : analogic şi digital. 

Sintetizatorul analogic — producerea sunetului este 
efectuată de unul sau mai multe oscilatoare. Tensiunea 
care comandă oscilatorul este asigurată de o schemă cu 
componente : tranzistori, diode, potențiometre, etc. 
sintetizatorul digital — toate modulele de bază sunt 
asemănătoare cu cel analogic, doar tensiunea de comandă 
este controlată de un program special, asigurat de un 
microprocesor. Acest sistem s-a impus în ultima vreme ca 
fiind mai fiabil şi cu posibilităţi de stocare timbrală foarte 
mare. Printr-o convenţie internaţională între firmele 
producătoare s-a stabilit ca aceste produse să poată 
comunica între ele printr-un transfer de date cu ajutorul 
unei interfeţe, numită MIDI - musical instrument digital 
interface. Prin acest sistem se poate comunica cu 


stia N: a 


exprimare muzicală. 


Sintetizator modular. Nu trece an, fără a fi 
prezentat publicului vreun nou monstru analogic. Future 
Retro prezintă noul XS, un synthesiser modular analogic, 
care este menit să extindă toate produsele de acest gen ale 
producătorului sau să conlucreze cu alte module ale altor 

producători. 

Pentru anul acesta, 2006, firma Korg a pregătit un 

nou model de sintetizator/vocoder, numit Radias. Sinteza 
se bazează pe tehnologia MMT (un fel de PCM îmbinat 
cu modelare fizică), iar vocoderul pe „Formant-Motion”. 
Acestea se pot filtra printr-un nou filtru norch sau funcţii 
de wave-shaping. Fiecare program poate avea 4 timbre 
diferite, fiecare cu câte două efecte inserate, un egalizator 
pe 2 benzi pe fiecare timbru şi un master pe fiecare 
program. 
Printre facilităţi se mai numără un step-sequencer 
polifonic pe 2 timbre, sequencer de modulație şi 
arpegiator, 2 filtre multimode pe fiecare timbru, 2 
generatoare de înfăşurătoare, 2 LFO-uri sincronizabile, 
headset (microfon cu cască), soft pentru editare, 
conexiune pe USB şi multe altele. 


Media workcenter. Nu ştiu dacă se poate numi 
sintetizator sau un laptop cu claviatură, livrat doar cu 
soft-audio/video, însă Open Labs a prezentat un nou pas 
istoric (după  Neko): MIKO, „portable media 
workcenter”. 

Aceasta este o stație de lucru cu sistem de operare 
Windows XP, cu un CPU pe 64 biţi DualCore, şi este 
capabilă să ruleze de până la 200 pluginuri simultan de 
tip VST sau DX, are 4 intrări şi 6 ieşiri, dintre care 2 
intrări sunt cu preamplificatoare controlate de pe panoul 
frontal, conexiunea la un ecran extern permite o rezoluție 

maximă de 2048 x 1536, posibilitate de editare video, 
care face din MIKO un instrument perfect pentru VJ-uri, 
DVD burner dual-layer, permite scrierea DVD-urilor de 
până la 8.5GB. 

MIKO este şi un audio workstation, cu o polifonie de 
până la 500 note simultan, aplicaţia încorporată permite 
înregistrarea simultană a 64 de trackuri la 96/24 de 
lungimea maximă de 1Sore, foloseşte o claviatură de 37 
clape. Alte conexiuni posibile : USB, Firewire, Ethernet. 


Clavia nu a prezentat produse revoluţionare, doar noi 
versiuni ale celor revoluţionare. Nord Stage 76 este 
versiunea cu 76 clape a NordStage-ului. Un nou sistem de 
operare pentru această gamă: OS 2.0 cu două piane noi 
(un Steinway samplat cu microfon apropiat şi un Yamaha 
C7, în dimensiune de 64MB). Sistemul mai are o listă de 
alte facilităţi privind funcționarea acestui instrument unic. 
O alta noutate este noul sistem de operare cu numărul 1.4 
pentru Nord Modular G2 şi 2.3 pentru Nord Electro. 


re atasate | 
Dir erteii A 

NOVATION  X  STATION-6IL  Sintetizator 
substractiv (2007), monotimbral cu claviatură dinamică 
de 61 clape cu affertouch, care permite mobilitate 
maximă prin interfața USB (permite şi alimentarea lui) şi 
bateriile instalabile. Control extins: joystick şi touchpad 
programabil, 20 potenţiometre, 4 encodere rotative 
infinite, 9 slidere. Pe langă aceste posibilităţi există şi o 
secţiune pentru controlul blocul "transport" din hosturile 
VST (rewind, ff, stop, start, record). Nucleul de sinteză se 
bazează pe seria KS şi permite un grad de polifonie de 8: 
3 oscilatoare cu foarte multe forme de undă selectabile, 1 
filtru programabil şi modulabil, 2 oscilatoare LFO. 
Modulul de efecte DSP pe 2 canale permite aplicarea a 
câte 6 efecte simultan pe fiecare canal (chorus, delay, 
reverb, distorsion, equaliser, compresor). Efectele se pot 
aplica şi pe intrările sintetizatorului! Interfața este 
pregătită pentru controlul direct ale interfeţelor celor mai 
utilizate softuri şi ale altor sintetizatoare hardware prin 
diferite template-uri. 

Interfața : 

2 intrări analogice, cu alimentarea fantomă (+48V) 
selectabilă, preamplificare ; 

2 ieşiri analogice, 1 digital (S/PDIF); 

MIDI : 1 In, 2 Out; 

Interfața usb (pe lângă ieşirile analogice, această 
conexiune permite transmiterea muzicii direct pe un canal 
ASIO într-un host VST). 

Pianul numeric digital — Williams Etude MKII 
Digital Piano, instrument electronic cu claviatură de 
ultimă generaţie (2007), cu 88 de taste acționate de mici 
ciocănele cu 4 moduri de atac (tuşeu) şi 8 generatoare de 
sunet, cu timbruri de pian diferite şi 64 de posibilităţi 


156 


polifonice (layer mode, metronome, 2-track sequencer, 8 
demo songs, 3-character LED display). 


Iano este o aplicatie care transforma iPhone într-un 
pian virtual, cu 88 de clape, care pot fi apasate pe ecranul 
telefonului. 

Clapele emit fiecare cate o nota muzicala. Sunetele au 
fost "preluate" stereo de la un pian adevarat. 

Aplicatia iAno permite apasarea a maxim 5 clape 
simultan putand rezulta acorduri complexe. 

Telefonul IPHONE cu iANO ofera utilizatorului 
posibilitatea de a cânta la pian în timp ce aparatul reda 
alte fisiere de tip mp3. 

In loc de concluzii : 
Muzica viitorului încotro ? 


În încheierea periplului nostru printre instrumente cu 
claviatură vom încerca să răspundem, imaginativ sau 
intuitiv, întrebării : muzica, încotro ? 

Secolul XX, denumit şi „secolul vitezei” abia s-a 
încheiat; am păşit în primul deceniu al unui secol, despre 
care A. Malraux profeţea că va fi „ori religios ori deloc”, 
cu speranţa şi convingerea că o artă sublimă cum este — 
Muzica — va fi şi pe viitor o alinare sufletească, poate una 
din puţinele laturi afective ale psihicului uman rămasă 
nealterată de acțiunile poluante şi distructive ale 
umanităţii. 

După o sondare în adâncurile imaginaţiei creatoare a 
umanităţii în domeniul instrumentelor muzicale cu 
claviatură de milenii, sperăm ca secolul XXI să 
perfecţioneze sau chiar să adauge noi instrumente, mai 
performante, dar concordante cu spiritul şi sufletul uman, 
în sensul că muzica compusă şi produsă de aceste 
instrumente să se adreseze în primul rând laturii afectiv- 
sentimentale, nu doar celei raţional-intelectuale a 
psihicului, subordonându-se astfel, credem noi, naturii 
creaţiei fiinţelor. 

Avem convingerea că instrumentele cu claviatură se 
vor perfecționa continuu; instrumentele muzicale cu 
claviatură, poate neinventate încă, şi literatura dedicată 

lor se va îmbogăţi şi înnoi, spre înălțarea spirituală a 
omenirii. 

Nu credem însă că instrumentele tradiţionale cu 
claviatură, în primul rând pianul, orga, instrumentele 
electronice moderne cu claviatură, chiar clavecinul, vor 
dispărea în viitor din viața muzicală a omenirii, oricât de 
avansată va fi tehnologia şi ştiinţa. Credem că aceste 
instrumente ocupă un loc important în viaţa spirituală de 
zi cu zi a umanităţii. 

În concluzie, asemenea oricărei fiinţe umane care a 
cunoscut sentimentul de dragoste, putem afirma că — 
Muzica — este un dar divin, care a însoţit, însoţeşte şi va 
însoţi omenirea în viitor, oricât de evoluată sau înapoiată 
va fi mintea omului, oricât de rudimentare sau complexe 
vor fi instrumentele muzicale, cu sau fără claviatură, cu 
sau fără computer. 

Anexa nr. 1 

- CLAVICORD din ROMÂNIA, sec. XIX (cca. 1825) 

Muzeul de Istorie din Sighişoara a găzduit cel 
de-al doilea concert al clavicordului Samuel Maetz 
(1825), restaurat în luna aprilie a acestui an, 2005, de 
către domnul Edmund Handy (Marea Britanie), expert în 
recondiționarea instrumentelor muzicale de epocă cu 
claviatură. Prin această operaţie s-au conservat cu 
minuţiozitate toate componentele sale originale (cu 
excepţia corzilor). Instrumentul este confecţionat din 
lemn de diferite esențe (cireş, fag, brad şi 
stejar), dispune de 5 octave, iar claviatura este lucrată în 
fildeş şi abanos şi numără 36 de clape din lemn şi 25 de 
clape din os şi este prevazută cu un capac pentru clape. În 
interior sunt (17 + 6) x 4 = 92 de suporturi pentru fixarea 
corzilor.Conform normelor de interpretare a muzicii 
vechi, instrumentul este acordat astfel, încât La = 415 Hz. 
Prezenţa clavicordului în colecţiile muzeului, precum şi a 
altor instrumente istorice de valoare (două pianoforte, un 
fagot, un flaut travers, o trompetă naturală şi doi corni), a 
fost semnalată în anul 2002, şi expus la cea de-a S-a 
conferință organizată de Comunitatea Europeană pe 
probleme de cercetare în domeniul moştenirii culturale 
(Cultural Heritage Research), cu subtitlul "O provocare 
pan-europeana". Din cunoştinţele noastre, acesta este 
unicul clavicord de valoare din România, aflat în perfectă 
stare de funcţionare. El reprezintă, de altfel, o specie 
aparte în cadrul familiei instrumentelor cu claviatură, 
adoptând principiul coardelor lovite (ca în cazul pianului, 
apărut mai târziu), şi nu al coardelor ciupite, ca în cazul 
instrumentelor mai apropiate lui, ca vârstă şi aspect 
(clavecinul, spineta etc.). 

Numărul corzilor lipsă este de 31. În partea stângă a 
claviaturii se găseşte cutiuţa pentru corzi si pentru cheia 
de acordat (care lipseste). Lipseste, de asemenea, un 
sertaras în partea dreapta, sub placa de rezonanta, care pe 
partea superioara prezinta unele mici fisuri. Cele patru 
picioare sunt insuficient fixate. Mecanismul de ghidaj al 
clapelor necesita o reparatie. 

Clavicordul a fost construit de catre mesterul de orgi 
Samuel Maetz din Biertan (jud. Sibiu), în jurul anului 
1825. Acest clavicord a fost în proprietatea familiei Mild 
din Sighisoara pâna în anul 1924, când a fost donat 
Muzeului de Istorie Sighisoara. 

În anul 1999, instrumentul a fost supus unei 
expertize de catre mesterul Benedikt Claas din Northeim 
— Germania. Dimensiuni: lungime — 150 cm, latime — 43 
cm, înaltime — 79 cm. 

Anexa nr. 2 — Clavichord, Clavecin, Spinetă, Virginal: 


clavichord E. Winkler. 


clavichord J. Horn. 

clavecin francez. 


7 32 arsă 


clavecin elveţian Helen. 


AAA LA AAA 


clavecin italian Veneţia. 


clavecin bine temperat. 

Spinette Vogel-Scherr. 


Epinette francaise. 


Virginal italian. 


Virginal englez bigduck. 


Virginal Zuckermann. 

Anexa nr. 3 - O orgă modernă în Capela 
Sixtină 
Din 14 decembrie 2002, Capela Sixtină posedă o 
orgă, fabricată din lemn de alun, adaptată locului şi 
stilului: este mobilă, aşa cum cere respectarea frescelor şi 
a vieţii moderne a Capelei. Orga este fabricată de firma 
"Mathis Orgelbau", aparţinând unei familii elveţiene. 
Această orgă extraordinară este oferită Papei loan Paul al 
II-lea şi poartă însemnele sale papale. Orga va fi adusă în 
Capela Sixtină la 25 noiembrie, dar oficial, va fi 
inaugurată şi binecuvântată la 14 decembrie de către 
Cardinalul Secretar de Stat Angelo Sodano. Orga 
măsoară 2,42 m lungime, 1,37 m lăţime, 3,55 m înălțime 
şi cântăreşte aproximativ 3,5 tone. Are două claviaturi 
manuale, cu 56 de clape şi un pedalier cu 30 de clape. Au 
fost necesare aproximativ 3.800 de ore de muncă pentru a 
o fabrica. Orga este concepută în aşa fel încât să poată fi 
demontată. 

Anexa nr. 4 — Orgi din România 

Marea  Orgă a bisericii evanghelice Sibiu 
(Hermannstadt) : 

„Orgel der Evangelischen Stadtpfarrkirche 
Hermannstadt” cu 500 tuburi, 4 manuale, este cea mai 
mare din Transilvania şi printre cele mai mari din sud- 
estul Europei, construită între anii 1914/15 prin firma 
Wilhelm Sauer, Inh. Paul Walcker op. 1182 

Orga “Sauer” cu 500 tuburi din Sibiu 


Cluj Napoca, (Klausenburg) : 

Biserica Reformata Centrală din Cluj are a doua orgă 
(aprox. 356 tuburi) ca mărime, după Biserica Neagră din 
Brasov. Orga, în stil rococo, este construită din anul 
1766. 

- Orga (200 tuburi) din biserica mânăstirii din 
Sighişoara (Schăssburg) : 


cuprinde o orgă în stil baroc, realizată de un meşter 
slovac, în anul 1671 şi care a înlocuit prima orgă adusă la 
Sibiu în anul 1585. În anul 1914, marele organ al bisericii 
a fost instalat, iar în anul 1997 a fost complet renovat. 
Este printre cele mai mari orgi din S-E Europei. 

Timişoara (Temeswar) : 

Sinagoga este construită între anii 1841-1899 pe 
locul unei sinagogi mai mici. Arhitectura este în stil maur 
(de unde şi numele de Sinagoga Maură). A fost proiectată 
de arhitectul budapestan Leopold (Lipot) Baumhorn şi 

construită de antreprenorul timişorean Josef Kremmer şi 
are instalată o orgă. 

Domul Romano Catolic este situat în Piaţa Unirii şi este 
un monument reprezentativ de artă barocă, ridicat între 
anii 1733-1773. Patrimoniul său cuprinde o orgă, datată 
spre sfârşitul sec. XIX. 

Sinagoga din cetate este construită între anii 1864 şi 1865 
după planurile arhitectului vienez Ignaz Schumann. Este 
construită în stil arhitectural maur (bizantino-arab) şi are 
instalată o orgă din anul 1866. 

Cisnădie : 

Două orgi existente în biserică (orgă mare — cca 89 
tuburi, marca „Wegenstein” şi orga pozitiv „Johannes 
Hann”). 

Biserica evanghelică din Cisnădioara posedă o orgă 
mică cu 20 tuburi. 

Orga Bisericii Negre din Braşov (Kronstadt) : 

Orga Bisericii Negre - una din cele mai mari din 
sud-estul Europei, după cea din Sibiu - este renumită 
pentru sonoritatea ei de o rară frumuseţe. Cu circa 400 de 
tuburi, a fost construită între anii 1836-1839 de către 
constructorul de orgi Carl August Buchholz din Berlin şi 
are 76 de registre, din care 63 sunătoare. 

Anexa nr. 5 — Orgi de pretutindeni : 


Orga portativă (pozitivă) 


p— _ 


Orgă portativă — sau mai degrabă pozitivă — aflată în 
mânăstirea Luther Augustin din Erfurt, Germania. 


Orga Valeria din Sion (Elveţia), în stil gotic târziu, 
construită în jurul anului 1435. 

Orgă — Rococo, în Kreuzlingen (Germania) ; (în anul 
1983 după incendiu, total reconstruită), de remarcat, cum 
părți ale orgii sunt împletite în jurul ferestrelor. 


Orga Arp Schnitger din biserica St.- Jacobi, Hamburg, 
Germania. 


Exemplu de orgă universală: orga „Rieger“ -a bisericii 
„Katharinelor“, din Frankfurt, Germania (1990). 

„şi scheletul din lemn pentru montaj, în care va fi 
încadrat. 

Anexa nr. 6 — Pian de concert 


Concert Grand Steinway& Sons 

Anexa nr.7  — Instrumente mecanice 


PIANOLA CU PEDALE ACŢIONÂND O PIANINĂ 
BLUTHNER 

S.U.A, SEC. XIX-lea 

Dimensiuni : L : 150 cm; î: 145 cm 

Funcţionare : În corpul aparatului sunt aranjate foalele 
mari şi mici. În partea superioară este flautul lui Pan cu 
orificii, banda perforată, precum şi un rulou pentru 
derularea benzii. Tot în interior sunt pârghiile, care 
folosesc la diferite comenzi. În spatele aparatului sunt 
ciocănelele, care acţionează clapele pianului. 
Funcționarea este bazată pe principiul aspiraţiei. 


] 


173 


AUTOMATUL CU VIORI SI PIAN 
Germania, sec.XX 

Dimensiuni : L: 170 cm, Î: 243 cm, L: 95 cm 

Funcţionare : Orchestronul conţine în partea inferioară 
pianul şi pianola (placă, corzi, foale mari, mici, tuburi de 
plumb şi cauciuc, motor electric, etc.), iar în partea 
superioară un grup de trei viori automate, cu arcuş 
circular şi sistemul de foale care le comandă. 
Funcționarea se face electropneumatic. 


Cabinetpiano 

